text:
ইকায়খুম্নরজবা,
ত্রেদ, ইন্দস্ত্রী অমসুং ইনর্জী মিনিস্তর, য়ুনমো সুং,
শক্নাইরবা ললোন-ইতিক্কী লুচিংবশিং,
মরূপশিং,
অদোম ময়ামগা সিওলদা উনবদা ঐ অপেনবা পোকই। মসি শুপ্নগী থা ১২গী মনুংদা কোরিয়াগী ললোন-ইতিক্কী লুচিংবশিংগা ঐগা উনবা অহুমলক শুবনি। মসি থওইনা উনবনি। কোরিয়াগী ললোন-ইতিক্কী থবকশিং হেন্না ভারত্তা থৱায় য়াওবা হেল্লক্কনি হায়না ঐনা থাজবা থম্লি। ঐনা গুজরাতকী মুখ্য মন্ত্রী ওইরিঙৈ মতমদসু, ঐ কোরিয়াদা চৎখি। হৌজিক ফাওবা কোরিয়া অসি ঐগী মফমদা শেন-থুম চাউখৎনবগী তমজনফম অমা ওইদুনা লৈরি।
মরূপশিং,
মীওই বিলিয়ন ১.২৫ লৈরবা লৈবাক অমা ওইনা ঙসি ভারত অচৌবা অওনবা কয়া লৈরে।
লৈবাক অসি হোংলক্লি:
• লৌউ-শিংউনা মাংজিল থাবা ইকোনোমী অমা ওইরম্বদগী ইন্দস্ত্রী অমসুং সর্বিসনা লুচিংবা ইকোনোমী অমা ওইরে;
• মালেমগী ওইনা অমগা অমগা শম্নরবা ইকোনোমী অমা ওইরে;
• মতম অমদা ৱাচৎ-ৱানোমগী মমিং লৈরবা ইকোনোমী অমা ওইরম্বা অদু হৌজিক তরাম্না ওকপগীদমক মমিং লৈরে।
ভারত খুদোংচাবা কয়া মরাং কাইনা লৈবা লৈবাক অমা ওইরে। ঐখোয়না ভারতকী মঙলান মঙফাওন্নবা থবক তৌরকপা মতমদা, ৱাখল মান্নবা লৈবাকশিং ঐখোয়না থিরি। মখোয়গী মরক্ত, খা-কোরিয়া অসি অশেংবা মরূপ অমনি হায়না ঐখোয়না লৌরি। হৌখিবা চহি কয়া অসিদা ভারত-কোরিয়াগী ললোন-ইতিক্কী মরি অসি মতম শাংনা চৎথদুনা লাক্লি অমসুং হৌখিবা চহি খর অসিদা হেন্না নকশিন্নরক্লি। কোরিয়াদা ললোন-ইতিক তৌমিন্নরিবা মাংজিল থাবা লৈবাক ১০গী মনুংদা ভারত য়াওরি অমসুং ভারত অসি কোরিয়াগী পোৎ-চৈ মপান্দা থাদোকফম ওইবা খ্বাইদগী চাউবা ৬সুবা লৈবাক ওইরি। ২০১৮গী ওইনা ঐখোয়গী ললোন-ইতিক্কী ভোল্যুম অসি দোল্লর বিলিয়ন ২১.৫ য়ৌরে। ২০৩০ফাওবদা নাকল অনিগী ললোন-ইতিক্কী ভোল্যুম দোল্লর বিলিয়ন ৫০ য়ৌহন্নবা ইকোনোমীক পার্তনরশিপ এগ্রিমেন্ত অমা লৈহন্নবা ৱারী শানরি। ললোন-ইতিক্কী থবক খক নত্তনা, শেন থাদরকপদসু অফবা অহোংবা কয়া লাকপা ঐখোয়না উরে। কোরিয়ানা ভারত্তা থাদরকপা শেনফম অসি দোল্লর বিলিয়ন ৬ য়ৌরে।
মরূপশিং,
২০১৫দা ঐনা কোরিয়াদা চৎলুরবা মতুংদা, ঐখোয়না কোরিয়া প্লস কৌবা অখন্নবা কোরিয়াগী ফেসিলিতেসন সেল অমা ইনভেস্তরশিং লমজিংনবা ইনভেস্ত ইন্দিয়াগী মখাদা হাংদোকখি। হুন্দাই, সামসুং, এল জি ইলেকত্রোনিক্স অসি ভারত্তা থাজরবা ব্রান্দশিং ওইরে। মসিদা কিয়াসু অথুবদা শরুক য়ারগনি। কোরিয়াগী কম্পেনী ৬০০ হেন্না ভারত্তা শেন থাদরি। অহেনবা কয়া তরাম্না ওক্নবা ঐখোয়না শেম-শারি। অদোমগী নুংঙাইনবা, হৌখিবা চহিগী ওক্তোবরদগী কোরিয়ামচাশিংগী ওইনা ভিসা ওন এরাইবেলগী খুদোংচাবা লৈরে। ভারত্তা কোরিয়ন ত্রেদ ওফিসশিং হাংদোক্নবা ঐখোয়না পুক্নীং থৌগৎলি। অহমেদবাত্তা হন্দক কোত্রাগী ৬সুবা ওফিস হাংদোকপদা ঐ হরাওই। হৌজিক ভারত্তা করি ওইরিবগে হায়বদু ঐ খরা মখা তানা হায়জগে। ঐখোয়গী শেন-থুমগী ফিবম মরা চেৎলে। তুংদা ঐখোয় দোল্লর ত্রিলিয়ন ৫গী ইকোনোমী অমা ওইনা থৌরাং তৌরি। চহি খুদিংগী ওইনা মালেমগী অচৌবা ইকনোমী অমত্তা চাদা ৭ গ্রোথ লৈতে। হৌখিবা চহি মরি অসিদা ৱার্ল্দ বেঙ্কগী ইজ ওফ দুইং বিজিনেস রেঙ্কিংদা মফম ৬৫ হাইগৎলক্তুনা হৌজিক ৭৭সুবা মফমদা লৈরে। মথং চহিদা মকোক ৫০গী মনুংদা য়াওনবা ঐখোয়না পান্দম থম্লি। ঙসি ঐখোয় অসি ফোরেন দাইরেক ইনভেসমেন্তগী খ্বাইদগী মনীং তম্বা লৈবাকশিংগী মরক্ত অমা ওইরে। ঐখোয়গী সেক্তরশিংদা চাদা ৯০ হেন্না ওতোমেতিক রুতশিংদা অয়াবা ফংখি। মসিগী মহৈ ওইনা হৌখিবা চহি মরি অসিদা ঐখোয়না দোল্লর বিলিয়ন ২৫০গী এফ দি আই ফংখি।
মরূপশিং,
ভারত্তা ঐখোয়না পুন্না চাউখৎমিন্ননবা ঐখোয়না হোৎনরি। মসিগীদমক ঐখোয়না শেন-থুমগী কান্নবশিং পুন্না ফংহন্নবা অকনবা থবকশিং পায়খৎলি। হৌখিবা চহি ৩দা ঐখোয়না বেঙ্ক একাউন্ত লৈত্রিবশিংগী অনৌবা বেঙ্ক একাউন্ত মিলিয়ন ৩০০ হেন্না হাংদোকখি। হৌজিক ভারতকী য়ুমশিংগী চাদা ৯৯ বেঙ্ক একাউন্ত অমা লৈরে অমসুং হায়রিবা একাউন্তশিং অসিদা দোল্লর বিলিয়ন ১২ হেন্না থমজিল্লে। মুদ্রা স্কিমগী মখাদা মীওই মিলিয়ন ১২৮দা দোল্লর বিলিয়ন ৯০গী লোন হৌখিবা চহি অহুম অসিদা পীখ্রে। হায়রিবা লোনশিং অসিগী চাদা ৭৪ নুপীশিংদা পীরি। মমাংদা বেঙ্কগী খুদোংচাবা ফংদ্রিবশিংদা সবসিদীশিং অমসুং থবকশিং ফংহন্নবা ঐখোয়না বাইওমেত্রিক আইদেন্তিতী সিস্তেম, বেঙ্ক একাউন্তশিং অমসুং মোবাইল ফোনশিং শীজিন্নরি। নারোলদা লৌথোকপা লৈহন্দনা সরকারনা দোল্লর বিলিয়ন ৫০ হেনবগী শেনফম কান্নবা ফংগদবশিংদা হকথেংননা য়ৌহল্লে। খুঙ্গংদা মৈ ফংহনবগী থবক ঐখোয়না ফজনা পায়খৎলে। ২০১৮দা ইন্তর্নেস্নেল ইনর্জী এজেন্সীনা ভারত অসি খুঙ্গংদা মাইপাক্না মৈ ফংহনবগী হৌজিক মশক খঙলে। ঐখোয়না মালেমদা রেন্যুএবল ইনর্জী পুথোকপা খ্বাইদগী চাউবা তরুকশুবা লৈবাক ওইরে। ঐখোয়না ইন্তর্নেস্নেল সোলার এলাইন্স শেম্নবা মাংজিল থানা হোৎনদুনা মৈখু থাংদবা মালেম অমা ওইহন্নবা ভারতনা মাংজিল থারি। হায়রিবা থবকশিং অসিনা লৈবাক অসিগী মফম কয়াদা লৈরিবা মীয়ামগী পুন্সি মহিংদা অহোংবা পুরকলে।
মরূপশিং,
শেন-থুম চাউখৎপা অসি মালেম থাক্কী ইনফ্রাস্ত্রকচর লৈবগা নক্নবা মরি লৈনৈ। মসি ত্রান্সপোর্ত, পাৱর, হিথাংফমশিং, জহাজ শাবা, হাওসিং অমসুং শহর শেমগৎপা ওইগেরা হায়রিবা থবকশিং অসিগী মতেং কয়া ভারতনা কোরিয়াদগী লৌবা দরকার ওইরি। ২০২২ ফাওবদা ইনফ্রাস্ত্রকচরগী দোল্লর বিলিয়ন ৭০০ ইনভেস্ত তৌবা দরকার ওইরি। সাগরমালা প্রোজেক্তকী মখাদা দোল্লর বিলিয়ন ১০ হেনবগী ইনভেসমেন্ত হিথাংফমশিং শেমগৎনবা দরকার ওইরি। ২০২৫ ফাওবগী মনুংদা ভারতকী মীওই মিলিয়ন ৫০০ হেন্না শহরদা লৈগনি অমসুং মসিনা ভারত্তা স্মার্ত সিতী কয়া শেমগৎনবা মতেং পীনবা থোং লাওনা হাংলি।
ভারতকী প্রোজেক্তশিংদা থাদনবা কোরিয়াগী ইকোনোমিক দিবলপমেন্ত কোওপরেসন ফন্দ এন্দ এক্সপোর্ত ক্রেদিৎগী মখাদা ভারত অমসুং কোরিয়ানা দোল্লর বিলিয়ন ১০ মশক খঙদোক্লে। নেস্নেল ইলেকত্রিক মোবিলিতী মিসন্না অহোংবা মমলদা শীজিন্নবা য়াবা ইলেকত্রিক্কী গারীশিং শানবা পান্দম থমলি। খা কোরিয়া অসি ইলেকত্রিক্কী গারীশিং শাবদা মাংজিল থাবা লৈবাক অমা ওইবনা মসিগী সেক্তরদা ভারত্তা খুদোংচাবা কয়া লৈরে।
মরূপশিং,
৪সুবা ইন্দস্ত্রীয়েল রিভোলুসন্দা রিসর্স অমসুং ইন্নোবেসন অসি মরুওইবা অমা ফোর্স অমা ওইগনি। মসিদা মতেং পাংনবা সরকারগী থৌদাং অদু ঐখোয়না খঙলে। মসিগী মতাংদা ঐখোয়না ভারত্তা স্তার্তঅপ ইকোসিস্তেম অমা শেমগৎনবা চহি মরিগী ওইনা দোল্লর বিলিয়ন ১.৪গী স্তার্তঅপ ইন্দিয়া ঐখোয়না হৌদোকলে। স্তার্তঅপশিং অমসুং ভেঞ্চর নুংঙাইনবা ফিবমশিং শেমগৎনবা ২০২০ ফাওবদা দোল্লর বিলিয়ন ৯.৪ চাদিং তৌগদবা থৌরম অমা প্রসিদেন্ত মুনগী লমজিং মখাদা খা কোরিয়ানা পায়খৎলে।
হায়রিবা থবকশিং অদুদা ভারত অমসুং কোরিয়ানা পামজবা মান্নবা থবকশিং য়াওরি। ইন্দিয়া-কোরিয়া স্তার্তঅপ সেন্তরনা কোরিয়াগী স্তার্তঅপশিংগী মফম অমা পীগনি অমসুং ভারতকী তেলেন্তশিং য়োকখৎকনি। ভারত্তা কোরিয়াগী স্তার্তঅপশিং খুদোংচাবা পীনবা সাউথ কোরিয়ন নেস্নেল আই তি ইন্দস্ত্রী প্রোমোসন এজেন্সীগী ভারতকী ওফিস বেঙ্গালুরুদা হাংদোক্লে। ইন্নোবেসনগী লমদা লৈবাক অনিনা ইন্দিয়া-কোরিয়া ফিচর স্ত্রাতেজী গ্রুপ অমসুং ইন্দিয়া-কোরিয়া সেন্তর ফোর রিসর্স এন্দ ইন্নোবেসন কোওপরেসন লিংখৎনবা ৱারেপ লৌরে অমসুং মসিনা রিসর্স, ইন্নোবেসন অমসুং ইন্ত্রপ্রিনরসিপতা তুংকোইনা মতেং পীন্নবা ঙাক্লৌ পীগনি।
মরূপশিং,
ঐখোয়গী মীয়ামগী মঙলানশিং মঙফাওননবা কোরিয়াগা থবক তৌমিন্নবা অসি ঐখোয়গী অপাম্বনি। ললোন-ইতিক্কী লুচিংবশিংনা মঙ মঙদ্রবদি সরকারশিং খক্তনা হোৎনবনা মঙফাওনবা ওইথোক্লোই। কোরিয়াদা ঙাংনবা ৱাফম অমনা ঐগী ৱারোল লোইশিঞ্জগে।
“করিগুম্বা নহাক্না য়াংনা চৎনিংলবদি নথন্থদা চৎলু, করিগুম্বা নহাক্না লাপ্না চৎনিংলবদি পুন্না চৎমিন্নৌ” হায়রিবা ৱাফম অসি ঐ মপুংফানা য়ানীংই।
অদোমবু থাগৎচরি।
Today, India, a country of 1.25 billion people, is going through a great transition: PM @narendramodi— narendramodi_in (@narendramodi_in) February 21, 2019
It is changing from:— narendramodi_in (@narendramodi_in) February 21, 2019
An agriculture dominated economy to an economy led by industry and services;
An economy that is closed to one that is globally inter-linked;
An economy that is known for its red tape, to one known for a red carpet: PM @narendramodi
India has emerged as a land of opportunities.— narendramodi_in (@narendramodi_in) February 21, 2019
While we work for realizing the ‘Indian Dream’, we seek like-minded partners.
And, among them, we see South Korea as a truly natural partner: PM @narendramodi
After my visit to Korea in 2015, we have launched a Korea specific facilitation cell called “Korea Plus” to guide, assist and hand-hold investors during the entire life-cycle of the business: PM @narendramodi— narendramodi_in (@narendramodi_in) February 21, 2019
The fundamentals of our economy are sound.— narendramodi_in (@narendramodi_in) February 21, 2019
We are well set to become a 5 trillion dollar economy in the near future.
No other large economy in the world is growing at over 7 percent year after year.
Hard policy decisions such as the introduction of GST have been taken: PM
In the last four years, we have jumped 65 places in the World Bank’s Ease of Doing Business ranking, to 77th.— narendramodi_in (@narendramodi_in) February 21, 2019
And, we are determined to move into the top 50 next year: PM @narendramodi
We are one of the most open countries for Foreign Direct Investment today.— narendramodi_in (@narendramodi_in) February 21, 2019
More than 90 percent of our sectors are now on automatic route for approval: PM @narendramodi
We are also focused on making our growth inclusive.— narendramodi_in (@narendramodi_in) February 21, 2019
It is for this reason that we have taken strong initiatives for financial inclusion.
In the course of the past three years, we have opened over 300 million bank accounts for those who never had a bank account: PM @narendramodi
Now, 99 percent of Indian house-holds have a bank account and more than 12 billion Dollars have been deposited in these accounts: PM @narendramodi— narendramodi_in (@narendramodi_in) February 21, 2019
Under the Mudra scheme, we have extended micro credit worth more than 90 billion dollars to 128 million persons over the past three years.— narendramodi_in (@narendramodi_in) February 21, 2019
74 percent of these loans have gone to women: PM @narendramodi
We have leveraged the power of a bio-metric identity system, bank accounts & mobile phones, to deliver subsidies & services to the previously unbanked.— narendramodi_in (@narendramodi_in) February 21, 2019
Govt benefits worth more than 50 billion dollars are now transferred directly to the beneficiaries, thus removing leakages: PM
India is now recognised by the International Energy Agency as one of the greatest success stories in bringing about rural access to energy in 2018: PM @narendramodi— narendramodi_in (@narendramodi_in) February 21, 2019
In renewable energy, we have become the sixth largest producer in the world.— narendramodi_in (@narendramodi_in) February 21, 2019
This, and our initiative of the International Solar Alliance, will enable India to be a pioneer in moving in the direction of a green Global economy: PM @narendramodi
Economic progress is closely tied to world-class infrastructure.— narendramodi_in (@narendramodi_in) February 21, 2019
Be it Transport, Power, Ports, Ship building, Housing and Urban Infrastructure, there is huge demand in India while there are strong technological capabilities and capacities in Korea: PM @narendramodi
While aiming for fast economic growth, India is also rooted in the principles of ensuring sustainable economic growth.— narendramodi_in (@narendramodi_in) February 21, 2019
For example in Automobile sector, the National Electric Mobility Mission aims for affordable and efficient Electric Vehicles: PM @narendramodi
South Korea being a leading manufacturer of Electric Vehicles has a huge opportunity in this sector in India: PM @narendramodi— narendramodi_in (@narendramodi_in) February 21, 2019
Research and innovation would be the driving force in 4th industrial revolution era: PM @narendramodi— narendramodi_in (@narendramodi_in) February 21, 2019
And, we do understand that the role of government is to provide the support system.— narendramodi_in (@narendramodi_in) February 21, 2019
In this regard, we have introduced flagship program Start-up India with 1.4 billion Dollars fund for four years to create a startup eco-system in India: PM @narendramodi


c: text/html

text:
লখিপুরওনলাইন নিউজ দেস্কঃ
প্রোফেসার পাউনম গুনীন্দ্রগী "মনিপুরী কলচরদা মীৎয়েং অমা" অমসুং ডাঃ হাওরোংবম রাজমনিগী "অশম্বা ভারতকী কাব্য কাঙলোন" হায়না মীংথোনবা লাইরিক অনি অসি হৌখিবা ইরাই নুমিৎ নবেম্বরগী তাং ২০ শিলচরগী মোইরাংথেম গ্রাফিক্সকী অফিসতা ফোঙখ্রে। লাইরিক ফোংবগী থৌরম অসিদা কাছার কোলেজকী রিতায়ার্দ সিনিয়র লাইব্রেরীয়ান লাইশ্রম মংলেম্বা সিংহনা মীফম মপু ওইখি। অমসুং সাহিত্য় একাদেমী এৱার্দি ডাঃ নাওরেম বিদ্যাসাগরনা অথোইবা মীথুং ওইনা শরুক য়াখি। লাইরিক অনি অসিগা মরী লৈননা মশক তাকপা ওইনা কাছার কোলেজ শিলচরগী এসোসিয়েত প্রোফেসার চান্দম কমলা দেবী, মাধবচন্দ্র দাস কোলেজ সোনাইগী এসিস্তেন্ট প্রোফেসার ডাঃ মঙ্গলা লাইশ্রম অমসুং রাধামাধব কোলেজ শিলচরগী এসিস্টেন্ট প্রোফেসার চকপ্রম মণিকুমার সিং না ৱা ঙাংখি। অসিতসু নত্তনা বরাক তম্পাক্কী তোঙান তোঙান কোলেজতগী লাকপা ওজাশিংনা লাইরিক ফোঙবদা থেংনরিবা অৱাবা অমসুং হৌজিক্কী মতমসিদা মৈতৈ ময়েক তমদবা য়াদবগী মতাংদসু ৱাফম কয়ামরুম ফোঙদোক্নখি। লোইশিল্লকপদা মোইরাংথেম গ্রাফিক্সকী মপু মোইরাংথেম নন্দবাবু সিংনা ময়াম্বু থাগৎৱাহৈ পীবগা লোয়ননা নুমিৎসিগী থৌরম লোয়শিনখি।

robotstxt: allowed

filter: keep


text:
অ্যাপল কারগী মরমদা ৱারী শান্নবা লেপখ্রে হুন্দাই
মিরর টেক ডেস্কঃ ওটোমেটেড কার শেম্বগী মরমদা মখোই অ্যাপলগা অতৈ ৱারী শান্নদ্রে হায়না ঙসি নিংথৌকাবা নুমিৎ খা কোরিয়াগী গাড়ী শেম্বা কোম্পানী হুন্দাই মোটর অমসুং কিয়া মোটরসকী মাইকৈদগী খংহনখ্রে। পাউ অসি তারবা মখাদা খা কোরিয়াদা হুন্দাই অমসুং কিয়াগী শেয়ার মমল খুদক্তা ৬.২১ অমসুং ১৫% তাথখ্রে। হুন্দাইগী অতৈ লোয়নবা কোম্পানীগী শেয়ার মমলসু মখা হন্থখ্রে।
কোম্পানীসিনা হায়রি, কোম্পানি কয়াগী মাইকৈদগী জোয়েন ভেঞ্চারদা ওটোমেটেড কার শেম্নবগী প্রোপোজাল মমাঙৈদগী ফংদুনা লাক্লি। অদুবু পুম্নমক অঙনবা তাঙ্ককতা লৈবনা ৱারেপ অমত্তা লৌদ্রি। অতৈসু হায়রি, হুন্দাই মোটর ওটোমেটেড কার শেম্বগী মতাংদা অ্যাপলগা অতৈ ৱারি মখা তানা শানদ্রে হায়না।
কিয়া হুন্দাই মোটর গ্রুপকী লোয়নবা কোম্পানীনি। অসিগী মমাংদা রয়টার্সকী রিপোর্ট অমদা হায়খি, অ্যাপলগী অটোমেটেড কার শেম্বগী মরমদা হুন্দাইগা কন্না ৱারী শান্নরী হায়না। মদুগী খরনি মতুংদা অমুক হায়খি, হুন্দাই মোটর নত্তে, লোয়নবা কোম্পানী কিয়া মোটরসননী অ্যাপলগী ওটোমেটেড ইলেক্ট্রিক কার শাদৌরিসে। অমরোমদা ৱাল স্ট্রিট জার্নালগী রিপোর্ট অমদা হায়রি, আমেরিকাগী জর্জিয়াদা লৈবা অ্যাপলগী ওটোমেটেড কার ফ্যাক্টরিদা গাড়ি শেম্নবগি দমক কিয়ানা লোয়নবা কোম্পানী থিরি হায়না। সিএনবিসিনা খরা হেঞ্জিননা হায়রি, মখোয়গী মনুংদা এগ্রিমেন্ট তৌবগী শেম শারি।
ওটোমেটেড কার শেম্বগি মরমদা অ্যাপলনা কৈদৌঙৈদা ফোংনা হায়দোকখিবা করিসু লৈখিদে। মখোয়না ফোংলগে হায়না লেপত্রিফাও প্রোজেক্টকী পাউ পুম্নমক লোতশন্না থম্বা পাম্মী অ্যাপল। অদুবু সোর্স কয়াদগী খংবা ঙমখি, কোম্পানীসিগী মনুংদা প্রোজেক্ট অসি ‘প্রোজেক্ট টাইটান’ হায়না খংনৈ। শোক ২০১৪ দগিনা থবক হৌখ্রে হায়না রয়টার্সকী রিপোর্টতদি হায়রি। ২০২৪ কী মনুংদা মার্কেটতা অ্যাপল কার থাদোকপগী ৱানি।


text:
মন্ত্রীমন্দল
ফেদেরেসন ইন্তর্নেসিওনালে দে ফুতবোল এসোসিএসন (ফিফা) অন্দর ১৭ ৱিমেন্স ৱর্ল্দ কপ ২০২২বু ভারত্তা পাংথোক্নবগীদমক্তা গেরেন্তীগী খুৎয়েক পীনখিববু কেবিনেতনা অয়াবা পীখ্রে
Posted On:
27 JUL 2022 5:23PM by PIB Imphal
ফেদেরেসন ইন্তর্নেসিওনালে দে ফুতবোল এসোসিএসন (ফিফা) অন্দর ১৭ ৱিমেন্স ৱর্ল্দ কপ ২০২২বু ভারত্তা পাংথোক্নবগীদমক্তা গেরেন্তীগী খুৎয়েক পীনখিববু প্রধান মন্ত্রী, শ্রী নরেন্দ্র মোদীনা লুচিংবা কেন্দ্রগী কেবিনেতনা অয়াবা পীখ্রে।
ফিফাগী য়ু-১৭ ৱিমেন্স ৱর্ল্দ কপ ২০২২ অসি ভারত্তা ইং ২০২২গী ওক্তোবর ১১দগী ৩০ ফাওবদা পাংথোক্কদবনি। চহি অমা কান্নরগা পাংথোকপা নহারোলগী ওইবা তুর্নামেন্ত অসিগী ৭শুবা ইদিসন্না ভারতনা খ্বাইদগী অহানবা ওইনা য়ুম্বু ওইবা ফিফাগী নুপীগী কম্পিতিসন ওইগদৌরিবনি। ফিফা অন্দর-১৭ মেন্স ৱর্ল্দ কপ মায় পাক্না পাংথোকখিবগী চৎনবগী মখা তারকপা ওইনা, মালেম পুম্বগী নুপী ফুতবোল শান্নরোইশিংনা মশাগী হৈ-শিংবা উত্থোক্তুনা মশক থোক্লবা ত্রোফী অসি লৌনবগীদমক্তা শান্নগদৌরিবা নুপীগী ফুতবোলগী অখন্নবা পুংফম অসিগীদমক্তা ভারতনা শেম-শারি।
শেল-থুমগী ৱারোল:
শান্নগদবা ফিল্দ শেন্নবা, স্তেদিয়মগী মৈ, ইনর্জী অমসুং কেবল তিংবা, স্তেদিয়া অমসুং ত্রেনিংগী মফমদা ব্রান্দিং তৌবনচিংবগী থবকশিংগীদমক্তা ওল ইন্দিয়া ফুতবোল ফেদেরেসন (এ.আই.এফ.এফ.)তা লুপা করোর ১০গী শেলগী তেংবাং অসি নেস্নেল স্পোর্ত ফেদেরেসন (এন.এস.এফ.)শিংদা তেংবাংবগী স্কিমগী মখাদা খাইদোকপা বজেত্তগী শিজিন্নগনি।
স্কিম অসিগী পান্দম:
- ভারত্তা পাংথোক্কদৌরিবা ফিফাগী য়ু-১৭ ৱিমেন্স ৱর্ল্দ কপ ২০২২না লৈবাক অসিদা নুপীগী ফুতবোল মপাঙ্গল কনখৎহনবা ঙম্বগী মতিক লৈ।
- ফুতবোলগী হীরমদা লুচিংবা অমসুং ৱারেপ লৌবা বোদীশিংদা নুপীশিংনা মীহুত ওইবগী থৌওং হেনগৎলক্কনি।
- ভারতকী মশিং য়াম্লবা নুপীশিংদা ফুতবোল শান্নহন্নীংনবা ইথিল পীগনি।
- নৌরিবা চহিদগী হৌদুনা মান্নবা মশান্নগী ৱাখল্লোনবু মহৌশাগী মতৌ ওইহন্দুনা জেন্দর-ইনক্লুসিব পার্তিসিপেসনগী থৌওং খুমাং চাউশিলহনগনি।
- ভারতকী নুপীগী ফুতবোলগী স্তেন্দর্দ হেনগৎহনবগী খুদোংচাবা পীগনি।
- নুপীগী মশান্নগী কম্মর্সিএল ভেল্যু হেনগৎহনগনি।
মরু ওইবগী মরম:
ফিফাগী য়ু-১৭ ৱিমেন্স ৱর্ল্দ কপ ২০২২ অসি ইকায় খুম্ননীংঙাই ওইবা থৌরম অমনি অমসুং মসি ভারত্তা খ্বাইদগী অহানবা ওইনা পাংথোকপনি। মসিনা অহেনবা মশিংগী নহারোলশিংদা শান্ন-খোৎনবদা শরুক য়ানীংনবা ইথিল পীগনি অমসুং ভারত্তা ফুতবোল মশান্নসি চাউখৎহনবদা তেংবাংগনি। থৌরম অসিনা ফুতবোলবু ভারতকী নুপীমচাশিংগী মরক্তা মখোয়না শান্নবা য়াবা মশান্না অমনি হায়না পুক্নিং থৌগৎপদা নত্তনা লৈবাক্কী নুপী অমসুং নুপীমচাশিংদা ফুতবোল অমসুং অতোপ্পা মশান্নশিংদা চঙবগী খুদোংচাবা পীগদবা মতম শাংনা লৈরগদবা চৎনবী অমসু লৈহনগনি।
বেকগ্রাউন্দ:
ফিফাগী য়ু.-১৭ ৱিমেন্স ৱর্ল্দ কপ অসি ফিফানা শীনবা চহি ১৭ অমসুং মখাদা লৈবী নুপীমচাশিংগী মালেমগী চেম্পিয়নশিপ অমনি। থৌরম অসি ইং ২০১৮দগী হৌখিবনি অমসুং চৎনবী অমা ওইনা তুমা শুবা চহিশিংদা পাংথোকই। মসিগী ৬শুবা ইদিসন অসিদি ইং ২০১৮গী নবেম্বর ১৩দগী দিসেম্বর ১ ফাওবা উরুগ্বেদা পাংথোকখি। স্পেন্না ফিফাগী য়ু.-১৭ ৱিমেন্স ৱর্ল্দ কপকী হৌজিক ওইরিবা চেম্পিয়ন্নি। ফিফাগী য়ু.-১৭ ৱিমেন্স ৱর্ল্দ কপ ইন্দিয়া ২০২২না ৭শুবা ইদিসন ওইগনি, মসিদা ভারত য়াওনা লৈবাক ১৬না শরুক য়াগনি। এ.আই.এফ.এফ.না থৌরম অসিবু মফম ৩ – ১) ভুবনেশ্বর; ২) নবি মুম্বাই অমসুং ৩) গোৱাদা পাংথোক্নবা ৱাহৌদোক থম্লি। ভারতনা ফিফাগী য়ু.-১৭ মেন্স ৱর্ল্দ কপ ইন্দিয়া ২০১৭পু লৈবাক্কী মফম ৬, মিং ওইনা পল্লবদা, নই দিল্লী, গুৱাহাতী, মুম্বাই, গোৱা, কোচী অমসুং কোলকাতাদা ওক্তোবর ৬-২৮, ২০১৭তা মায় পাক্না পাংথোকখি।
*****
(Release ID: 1845563)
Visitor Counter : 48


text:
ঙাকশেল মন্ত্রালয়
দি.জি.সি.আই.না দি.আর.দি.ও.না খুদক্কী ওইনা শিজিন্ননবা পুথোকপা এন্তি-কোবিদ হিদাক্কী অয়াবা পীখ্রে
Posted On:
08 MAY 2021 1:42PM by PIB Imphal
দিফেন্স রিসর্চ অমসুং দিভেলপমেন্ত ওর্গনাইজেসন (দি.আর.দি.ও.)গী লেব, ইন্সতিত্যুৎ ওফ ন্যুক্লিয়র মেদিসিন অমসুং এল্লাইদ সাইন্স (আই.এন.এম.এ.এস.)না দাঃ রেদ্দী’স লেবোরেতরী (দি.আর.এল.), হাইদ্রবাদকা খুৎশম্নদুনা ২-দিওক্সী-দি.-গ্লুকোজ (২-দি.জি.) শিজিন্নদুনা কোবিদ-১৯গী মাইয়োক্তা লাইয়েংনবা হিদাক অমা পুথোকখ্রে। মসিগী ক্লিনিকেল ত্রাইএল তৌবা মতমদা মসিগী মোলিক্যুল অসিনা হোস্পিতালদা লৈরবা অনাবশিংবু য়াম্না থুনা নাবা ফবা হেনগৎহল্লি অমসুং ওক্সীজেনগী তঙাই ফদবা লৈবগী চাংসু হন্থহনবা ঙম্লে হায়বা খঙবা ঙম্লে। ২-দি.জি. শিজিন্নদুনা লাইয়েংখিবা মশিং য়াম্বা কোবিদ অনাবদা আর.তি.-পি.সি.আর. চাংয়েং অসি নেগেতিভ লাকখি। হিদাক অসিনা কোবিদ-১৯ অনাবশিংদা য়াম্না কান্নবা পীগনি।
লাইচৎ অসিগী মাইয়োক্ননবা শেম শাদুনা লৈনবা প্রধান মন্ত্রী, শ্রী নরেন্দ্র মোদীনা হায়বগী মতুং ইন্না, দি.আর.দি.ও.না ২-দি.জি. শিজিন্নদুনা কোবিদ লাইয়েংনবা হিদাক পুথোকপগী থৌদাং লৌখি। লাইচৎ অসিগী অহানবা ৱেভকী মনুং চনবা এপ্রিল ২০২০দা, আই.এন.এম.এ.এস.-দি.আর.দি.).গী সাইন্তিস্তশিংনা হাইদ্রবাদকী সেন্তর ফোর সেল্ল্যুলর অমসুং মোলিক্যুলর বাইওলোজী (সি.সি.এম.বি.)গা খুৎশম্নদুনা লেবোরেতরী এক্সপরিমেন্ত অমা পাংথোকখিবদা মসিগী মোলিক্যুল অসিনা এস.এ.আর.এস.-কোব ২গী মাইয়োক্তা নীংথিজনা মথৌ তৌই অমসুং ভাইরসনা মখা তানা শন্দোকপা থিংই হায়বা খঙবা ঙমখি। মহৈশিং অসিদা য়ুম্ফম ওইরদুনা, দ্রগ কন্ত্রোল্লর জেনেরেল ওফ ইন্দিয়া (দি.জি.সি.আই.)গী সেন্ত্রেল দ্রগস স্তেন্দর্দ কন্ত্রোল ওর্গনাইজেসন (সি.দি.এস.সি.ও.) অসিনা মে ২০২০দা ২-দি.জি.বু কোবিদ-১৯গী অনাবশিংদা ফেস ২গী ক্লিনিকেল ত্রাইএল চত্থবগী অয়াবা পীখি।
দি.আর.দি.ও.না মখোয়গী ইন্দস্ত্রীগী পার্ত্নর ওইরিবা দি.আর.এল., হাইদ্রবাদকা লোয়ননা হিদাক অসিগী তেক্ত-কায়দবা অমসুং মথৌ নীংথিজনা তৌবগী চাং খঙদোক্নবা কোবিদ-১৯গী অনাবশিংদা ক্লিনিকেল ত্রাইএল তৌবা হৌখি। ইং ২০২০গী মেদগী ওক্তোবর ফাওবগী মনুংদা পাংথোকখিবা ফেজ-২গী ক্লিনিকেল ত্রাইএলদা (দোজ খেৎনবগী থৌওং য়াওনা) হিদাক অসিনা কোবিদ-১৯গী অনাবশিংদা খুদোংথীবা থোকহন্দে অমসুং মখোয়বু নাবা ফগৎহনবদা য়াম্না তেংবাংই হায়বা খঙবা ঙমখি। ফেজ-২(এ.) অসি হোস্পিতাল ৬তা অমসুং ফেজ ২(বি.) (দোজ খেৎনবা)গী ক্লিনিকেল ত্রাইএলনা লৈবাক শিনবা থুংবগী হোস্পিতাল ১১দা পাংথোকখি। ফেজ-২গী ত্রাইএল অসি অনাবা ১১০দা পাংথোকখি।
মথৌ নীংথিনা তৌবগী মতাংদা, ২-দি.জি. শিজিন্নদুনা লাইয়েংবা অনাবশিংদা তোঙান-তোঙানবা ফীভমশিংদা চাংদম্নবদা স্তেন্দর্দ ওফ কেয়র (এস.ও.সি.)দগী হেন্না সিপম্পতম হন্থহনবগী চাংদা হেন্না ৱাংবগী মওং উখি। খ্বাইদগী মশক থোকপা ফীভমদি, এস.ও.সি.গা চাংদম্নবদা অখন্নবা হকশেলগী হীরম খরবু মহৌশাগী মওংদা হল্লকপদা চঙবা মেদিয়ন তাইমদা নুমিৎ ২.৫নি খেৎনবগী থৌওং উখিবা অদুনা ওইখি।
মায়-পাকপগী মহৈ অসিদা য়ুম্ফম ওইরগা, দি.সি.জি.আই.না নবেম্বর ২০২০দা ফেজ-৩গী ক্লিনিক্লেল ত্রাইএল তৌবগী অয়াবা পীখি। ফেজ-৩গী ক্লিনিকেল ত্রাইএল অসি দিসেম্বর ২০২০দগী মার্চ ২০২১ ফাওবদা দিল্লী, উত্তর প্রদেশ, নোংচুপ বেঙ্গোল, গুজরাৎ, রাজস্থান, মহারাস্ত্রা, অন্ধ্র প্রদেশ, তেলঙ্গানা, করনাতকা অমসুং তমিল নাদুগী কোবিদ হোস্পিতাল ২৭কী অনাবা ২২০দা পাংথোকখি। ফেজ-৩গী ক্লিনিকেল ত্রাইএলগী অকুপ্পা দেতাশিং দি.সি.জি.আই.গী মফমদা উৎখি। ২-দি.জি.গী মতাংদা মশিং য়াম্লবা অনাবশিংনা সিম্পতমদা মাংলক্তুনা মখোয়গী ফীভম য়াম্না ফগৎনখি অমসুং এস.ও.সি.গা চাংদম্নবদা নুমিৎ ৩নিগী মতুংদা ওক্সীজেন তঙাই ফদবগী ফীভম লৈরক্তবগী (৩২%গা চাংদম্নবদা ৪২% ওইদুনা) মওং উবা ফংদুনা অঙনবা মতমদা ওক্সীজেন থেরাপী পাংথোক্ত্রবসু য়ারে হায়বগী মওং উৎখি।
মান্নবা থৌওং অসি চহি ৬৫গী মথক্কী অনাবশিংদসু উবা ফংখি। দি.সি.জি.আই.না মে ১, ২০২১দা ময়াই ওইরপ্পা অমসুং শাথীনা নারবা কোবিদ-১৯গী অনাবশিংদা হিদাক অসিবু অহেনবা হিদাক ওইনা খুদক্তা শিজিন্নবা হৌবা য়াবগী অয়াবা পীখি। জেনেরিক মোলিক্যুল অমসুং গ্লুকোজকী এনালোগ অমা ওইবনা মরম ওইদুনা, হিদাক অসি পুথোকপদা লাইগনি অমসুং লৈবাক অসিদা মশিং য়াম্না ফংহনবা ঙমগনি।
হিদাক অসি সেচেত্তা হাপ্পা পাউদর অমা ওইনা লাক্কনি অমসুং মসিবু ঈশিংদা তুমহল্লবা মতুংদা থক্কদবনি। মসিনা ভাইরসনা শোকহল্লবা সেলশিংদা তুংশিন্দুনা লৈদুনা ভাইরেল সীন্থেসি লেপহন্দুনা ভাইরস মখা তানা শন্দোকপা অমসুং মখোয়গী ইনর্জী পুথোকপবু থিংজিল্লি। মসিনা ভাইরসনা শোকহল্লবা সেলশিং খন্দুনা তুংশিন্দুনা লৈবা ঙম্বগী মগুন অসিনা হিদাক অসিবু অতৈদগী তোপ-তোপ্পা ওইহল্লি।
হৌজিক চৎলিবা কোবিদ-১৯গী অনিশুবা ৱেভ অসিদা অনাবা মশিং য়াম্বনা ওক্সীজেনগী তঙাই ফদবা কয়া লৈদুনা হোস্পিতালগী লৈবগী মথৌ তাবা য়াম্না লৈরি। হিদাক অসিনা শোক্লবা সেলশিংদা পাংথোক্লিবা মথৌ অসিগী মরম্না মসিনা মীওই কয়াগী পুন্সি কনবা ঙমগনি হায়বগী থাজবা থম্নরি। মসিনা কোবিদ-১৯গী অনাবশিংনা হোস্পিতালদা লৈবগী মতমদা হন্থহনবদসু তেংবাংগনি।
***
(Release ID: 1717099)
Visitor Counter : 151


text:
টেক ডেস্কঃ নাসানা থা-দা মী থানবা স্পেসশীপ শেম্বগিদমক ইলন মাস্ককি কোম্পানী স্পেসএক্সকা ক্রোর ২৯০ ডলারগী চুক্তি তৌখি। অদুবু চুক্তি অসিগী মায়োক্তা কোম্পানী অনিনা কমপ্লেইন তৌরকপদগি চুক......Read More
টেক ডেস্কঃ নাসানা থা-দা মী থানবা স্পেসশীপ......Read More
মিরর টেক ডেস্কঃ ওটোমেটেড কার শেম্বগী মরমদা মখোই অ্যাপলগা অতৈ ৱারী শান্নদ্রে হায়না ঙসি নিংথৌকাবা নুমিৎ খা কোরিয়াগী গাড়ী শেম্বা কোম্পানী হুন্দাই মোটর অমসুং কিয়া মোটরসকী মাইকৈদগী খংহন......Read More
মিরর টেক ডেস্কঃ ওটোমেটেড কার শেম্বগী মরমদা......Read More
টেক ডেস্কঃ অ্যাপলগী ইলেক্ট্রিক কারগী মতাংদা ‘রিউমার’ থোকমনখিবনা অসিগী মতাংদা পাউ অমতা অরেপ্পনি হায়বা য়াম্না লুই। অদুবু খরনি মমাংদা রইটার্সকী রিপোর্ট অমদা হায়রি, খা কোরিয়াগী হিউন্দাই মোটর কোম্পানীগা......Read More
ডিজিটাল ডিভাইস’মা ওইনা স্মার্টওয়াচ হৌজিক্কি মতমদা মিয়াম্না পাম্নরকপা গ্যাজেট অমা ওইনরক্লে। ইশাগী হকচাংবু শেনবদা মখল কয়াগী টুল নত্রগা প্রোগ্রাম শিজনরক্লে। হার্ট মনিটরিং টুল অদুগুম্বা টুল মনুংদা মিয়া......Read More
ডিজিটাল ডিভাইস’মা ওইনা স্মার্টওয়াচ হ......Read More


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯গী অপদেৎ
Posted On:
27 JUN 2022 9:14AM by PIB Imphal
লৈবাক শিনবা থুংনা চত্থরিবা তিকা থাবগী খোঙজংগী মখাদা তিকা দোজ করোর ১৯৭.১১ কাপথোকখ্রে
হৌজিক ভারতকী এক্তিব কেসলোদ ৯৪,৪২০ লৈরি
এক্তিব কেস ০.২২% দা লৈরি
ফগৎলকপগী চাং ৯৮.৫৭% দা লৈরি
হৌখিবা পুং ২৪দা মীওই ১৫,২০৮ ফগৎলক্তুনা অপুনবা ফগৎলকপা মশিং ৪,২৭,৮৭,৬০৬ য়ৌরে
হৌখিবা পুং ২৪দা অনৌবা কেস ১৭,০৭৩ থেংনখি
নোংমগী ওইবা পোজিতিভিতী চাং (৫.৬২%)
চয়োলগী ওইবা পোজিতিভিতী চাং (৩.৩৯%)
হৌজিক ফাওবদা অপুনবা তেস্ত মশিং করোর ৮৬.১০ তৌখ্রে; হৌখিবা পুং ২৪দা তেস্ত মশিং ৩,০৩,৬০৪ তৌখি
****
(Release ID: 1837241)
Visitor Counter : 78


text:
মমাংগী চহীশিংগা চাংদম্নবদা হন্দক্কী মেত্রিক পরিক্ষাগী ফলদা বরাক তম্পাক্কী ওইনদি থোইদোক্না পেন্নিঙাই ওইদ্রি। সেবানা হন্দ্ক্তা লাউথোকখিবা মেত্রিক পরিক্ষাগী ফলদা কাছার, হাইলাকান্দি অমসুং করিমগঞ্জ পুল্লগা বরাক তম্পাক অসিগী মনুংদা শুপ্নতগী মহৈরোই অমখক্তমক মেরিট লিস্টকী মনুং চন্না হোলিক্রোস স্কুলগী মহৈরোয় সৌগত দে ১৪শুবা পোজিসনদা য়াওরকখি। অদুম ওইনমক মমাংগী চহী ইং ২০১০গী মেত্রিক পরিক্ষাদা তম্পাক অসিদগী শুপ্না মহৈরোয় ১৫ মেরিট লিস্ট মনুং চন্না য়াওরকখিবনি। চহীদুদা মহৈরোয় ৬ শিলচর কোলেজিয়েত স্কুলদগী তোপ টুয়েন্টিগী মনুংদা য়াওখি অদুবু হন্দক্তী স্কুল অসিদগী মহৈরোই অমফাওবা পোজিসনগী মনুংদা চনবা ঙমখিদ্রে। স্কুল অসিগী মহৈরোয় ১৩৫ থাখিবগী মনুংদা মহৈরোয় লোয়না পাস তৌবগা লোয়ননা, ফার্স্ট দিবিজন ৯২ অদুগা অরেম্বা মহৈরোয় ৪৩ মক সেকেন্দ দিবিজনদা পাস তৌরকখি। হোলিক্রোস স্কুলগী মহৈরোয় ৮২ থাবগী মনুংদা মহৈরোই ৭৭ ফার্স্ট দিবিজনদা পাস তৌরকখি।
কাছার জিলাগী ওইনা অপুনবা মহৈরোয় ১৩,৩৯৫ থাবগী মনুংদা মহৈরোয় ৮,৭২৯ মাইপাক্লকখি। মসিগী মনুংদা ফার্স্ট দিবিজনদা ৭৬৭, সেকেন্দ দিবিজনদা ২,২১২ অমসুং মহৈরোয় ৫,৭৫০ না থার্দ দিবিজনদা পাস তৌরকখি। কাছার জিলাদা পাস তৌবগী চাং চদা ৬৫.১৭ ওইখি। রাজ্য অসিগী জিলাশিংগী মনুংদা নলবারী জিলানা পাশ তৌবগী চাং চাদা ৮৪.৫৬ ওইদুনা খ্বাইদগী ৱাংনা লৈখি। অদুগা কারবি আংলোং জিলাদনা খ্বাইদগী লিক্না চাদা ৪৯.৩৪ পাশ তৌরকখি।
আসাম পুম্বগী ওইনা অপুনবা মার্ক ৫৭০ ফংবা সঙ্করদেব সিসু বিদ্য নিকেতন পাঠসলাগী শ্রী প্রকাসিজোতি কলিতানা অহানবা পোজিসনদা পাস তৌরকখি।
লক্ষীপুর সাবদিবজনগী মনুং চনবদা লৈবা স্কুল খরগী ফল লৌখৎচরি।
ইমানুয়েল ইংলিস হায়স্কুল পোয়লাপুলগী মহৈরোয় ৮৩ থাবগী মনুংদা মহৈরোয় ২৪ ফার্স্ট দিবিজন, ৪৫ সেকেন্দ দিবিজন অমসুং মহৈরোয় ৯ থার্দ দিবিজনদা পাস তৌরকখি। স্কুল অসিগী মহৈরোয়শিংনা অপুনবা লেটার ৪৩ লৌদুনা স্কুলসিগী মীংচৎ পুরকখি।
ইমানুয়েল ইংলিস হায়স্কুলগী মহৈরোয় আর কে নোংদোনঙানবী সিংহ অমসুং বনতারাপুর হাইস্কুল, সুন্দারীগী মহৈরোয় এম মোনোজিৎ সিংহ মখোয় অনিনা মনিপুরী সাবজেক্টতা অপুনবা মার্ক ৮৬ ফংদুনা রাজ্য অসিগী ওইনা খ্বাইদগী মার্ক ৱাংনা ফংবা মহৈরোয় ওইনা মায় পাক্লকখি।
এদভান্স মনিপুরীদা লঙ্কা হায়ার সেকেন্দরী স্কুল লঙ্কাগী মহৈরোয় নীরমালা চনুনা হীরম অসিদা অপুনবা মার্ক ৮০ ফংদুনা রাজ্য অসিগী ওইনা এদভান্স মনিপুরীদা খ্বাইদগী মার্ক ৱাংনা ফংবা ওইখি।
আসাপল্লি ইংলিস স্কুল ফুলেরতলগী অপুনবা মহৈরোয় ৬৪ পরিক্ষা থাবগী মনুংদা মহৈরোয় ১৪ ফার্স্ট দিবিজনদা, ২৯ সেকেন্দ দিবিজনদা অমসুং মহৈরোয় ১৫ থার্দ দিবিজনদা মায়পাক্লকখি। পাস তৌবগী চাং চাদা ৯০.৬ ওইখি। অদুগা অপুনবা লেটার মার্ক ৩৭ ফংখি ।
অসোমদা লক্ষীপুর সাব-দিবিজন অসিগী ওইনা আসাপল্লি ইংলিস স্কুলগী মহৈরোই রাজশ্রী জৈন অপুনবা মার্ক ৫১০ ফংবগা লোয়ননা চাদা ৮৫ ফংদুনা দিস্টিংসনদা পাস তৌরকতুনা স্কুল অসিগী মীংচৎ পুরকখি। পনবা য়াই, রাজশ্রী জৈননা হিন্দি, ইংলিস, জেনরেল সাইন্স, জেনরেল মেথ্স, সোসিয়েল সাইন্স অমসুং জিওগ্রাফি নচিংবা সাবজেক্ট তরুকমতা লেটার মার্ক ফংখি।
নোর্থ ইস্ট একাদেমী খুনৌগী অপুনবা মহৈরোয় ১০ পরিক্ষা ফম্বগী মনুংদা মহৈরোই ১ ফার্স দিবিজনদা, ৮ সেকেন্দ দিবিজনদা অমসুং মহৈরোই ১ থার্দ দিবিজনদা মায়পাক্লকখি।
রিভারদেল স্কুল গী মহৈরোই ৪ পরিক্ষা ফম্বগী মনুংদা মহৈরোই ৩ সেকেন্দ দিবিজনদা মাইপাক্লকখি।
পি এম এস ফুলেরতলগী মহৈরোই ৬ ফার্স দিবিজনদা, ৩২ সেকেন্দ দিবিজনদা অমসুং মহৈরোই ৪ থার্দ দিবিজনদা পাস তৌখি। লেটর মার্ক ২৩ য়াওরি।
দোগ্লাস ইংলিস স্কুল ফুলেরতলগী মহৈরোয় ৩২গী মনুংদা ৫ ফার্স্ট দিবিজনদা, ২৩ সেকেন্দ দিবিজনদা অমসুং মহৈরোই ৩ ফার্স্ট দিবিজনদা পাস তৌখি। অপুনবা লেটর মার্ক ১৭ য়াওরি।
লক্ষীপুর আর্ল হায়ার সেকেন্দরী স্কুলগী অপুনবা মহৈরোই ৭০ পরিক্ষা ফম্বগী মনুংদা মহৈরোই ৩২ পাস তৌরকখি। ফার্স্ট দিবিজনদা মহৈরোই ৩, সেকেন্দ দিবিজনদা মহৈরোই ১১ অমসুং থার্দ দিবিজন ১৮ নি। পনবা য়াই, স্কুল অসিগী মনিপুরী মেদিয়ামদা মহৈরোই ৩০ পরিক্ষা ফম্বগী মনুংদা মহৈরোই ২৬ পাস তৌখি অদুগা বেঙ্গলী মেদিয়ামদা মহৈরোই ৪০ পরিক্ষা ফম্বগী মনুংদা মহৈরোই ৬ খকতমক মাইপাকলকখি ।
হাইলাকান্দি জিলাগী ওইনা সনারৈ মৈতৈ হায়স্কুলগী অপুনবা মহৈরোই ৫০ পরিক্ষা থাবগী মনুংদা মহৈরোই ৪৬ পাস তৌখি। ফার্স্ট দিবিজনদা ৯, সেকেন্দ দিবিজনদা ১৩ অমসুং থার্দ দিবিজনদা মহৈরোই ২৪ মাইপাক্লকখি। স্টার মার্ক ৩ গা লোয়ননা স্কুল অসিদা লেটার মার্ক ২১ য়াওরকখি। (লক্ষীপুর ওন-লাইন)


text:
ভারত মাতা কী – জয়, ভারত মাতা কী – জয়! ধর্ম, স্পিরিচ্যুএলিতী অমসুং রিভোল্যুসনগী শহর গোরখপুরগী মীয়ামবু খুরুমজরি। ঐহাক্না পরমহন্স য়োগনান্দ, মহায়োগী গোরখনাথজী, ইকাই খুম্নরবা হনুমান প্রসাদ পোদ্দারজী, অথোইনা লময়ানবা পন্দিত রাম প্রসাদ বিস্মিল অমসুং শেংলবা লমদম অসিবু ঐহাক্না ইকাই খুম্নবা উৎচরি। ঙসি ঐখোয়না ফর্তিলাইজর ফেক্তরী অমসুং এম্সকীদমক মতম শাংনা খৌরাংনা ঙাইরকপা মীকুপ অদু লাক্লে। ময়ামদা ঐহাক্না হন্না-হন্না নুংঙাইবা ফোঙদোকচর।
ঙসি ঐহাক্কা লোয়ননা ফম্বাল অসিদা লেংশিল্লিবশিং অদুদি উত্তর প্রদেশকী রাজ্যপাল শ্রীমতি আনন্দী বেন ৱতেলজী, উত্তর প্রদেশকী মমিং লৈরবা কর্ময়োগী মুখ্য মন্ত্রী য়োগী আদিত্যনাথজী, উত্তর প্রদেশকী উপ মুখ্য মন্ত্রী কেশব প্রসাদ মোর্য়, দাক্তর দিনেশ শর্মা, ভারত্তীয় জনতা পার্তীগী উত্তর প্রদেশকী প্রসিদেন্ত, শ্রী স্বতন্ত্রদেব সিংহজী, অপনা দলগী নেস্নেল প্রসিদেন্ত অমসুং মন্ত্রী-মন্দলদা ঐহাক্কী মরুপ ওইরিবী ইচল অনুপ্রিয়া পতেলজী, নিশাদ পার্তীগী প্রসিদেন্ত সঞ্জয় নিশাদজী, মন্ত্রী-মন্দলগী ঐহাক্কী মরুপ শ্রী পঙ্কজ চোধরীজী, উত্তর প্রদেশ সরকারগী মন্ত্রী শ্রী জয়প্রতাপ সিংহজী, শ্রী সুর্য় প্রতাপ শাহীজী, শ্রী দারা সিংহ চোহানজী, স্বামী প্রসাদ মোর্য়াজী, উপেন্দ্র তিৱারীজী, সতীশ দ্বিবেদীজী, জয় প্রকাশ নিশাদজী, আম চোহানজী অমসুং অনন্দ স্বরুপ শুক্লাজী, সন্সদকী ঐহাক্কী মরুপ, য়ু.পীগী বিধানসভা অমসুং বিধান পরিসদকী মেম্বর অমসুং ঐখোয়বু থৌজাল পীবীনবা লাক্লিবা য়াম্লবা ঐহাক্কী নুংশিজরবা ইচিল-ইনাওশিং!
ঐহাক্না ফম্পাক অসিদা কাখৎলকপা মতমদা, ঐহাক্না য়াম্লবা অসিগুম্বা মীয়াম অসি উবদা অঙকপা পোকখি অমসুং অরাপ্পা মফমদা লৈরিবা মখোয় অয়াম্বনা ঐহাকপু উবা নত্ত্রগা তাবা ফংলমলোই। মফম খুদিংমক্তগী মীয়াম্না ফিরালশিং হাইরি। ময়ামগী মীনুংশি অমসুং থৌজালশিংনা ময়ামগী থবক তৌনবা ঐখোয়দা থৌনা অমসুং পাঙ্গল হাপখি অমদি ইনোৎ পীখি। ঐহাক্না এম্স অমসুং ফর্তিলাইজর ফেক্তরী অসিগী উরেপ-উয়ুং তম্নবা মফম অসিদা চহি মঙাগী মমাংদা লাকলমখি। ময়াম্না ঐঙোন্দা ঙসি প্রোজেক্ত অনিমক পুন্না শঙ্গানবা খুদোংচাবা পীবীখি। আই.সি.এম.আর.গী রিজনেল মেদিকেল রিসর্চ সেন্তরগী ঙসি অনৌবা বিল্দিং অমা শারে। ঐহাক্না য়ু.পি.গী মীয়ামবু হন্না-হন্না নুংঙাইবা ফোঙদোকচরি।
মরুপশিং,
গোরখপুরদা ফর্তিলাইজর প্লান্ত অমসুং এম্স শঙ্গাবা অসিনা পাউজেল কয়া পীরি। দবল ইঞ্জিন ওইবা সরকার লৈরবা মতমদা থবক অসি খোঙজেল শরুক অনি য়াংনা পাইখৎলি। করিগুম্বা খরা অফবা ৱাখল্লোনগা লোয়ননা পাঙথোক্লবদি খুদোংথিবা লাক্লবসু অপনবা পীবা ঙমদে। লৈতা লাইরবগী, খুদোংচাবা ফংদ্রবা অমসুং শোত্থরবশিংগী খনবা সরকার অমা লৈররা অমসধং মখোয়গীদমক কন্নবা হোৎনরবা মতমদা অফবা ফলশিং ফংগনি। ঙসি গোরখপুরদা পাঙথোক্লিবা থৌরম অসিনা অনৌবা ভারতনা ফিরেপ চেৎনা লেপ্লবা মতমদা করিগুম্বা ওইথোকপা ঙমলোইদবা অমত্তা লৈতে হায়বা ৱাফম অসিগী খুদম অমা ওইরি।
মরুপশিং,
২০১৪দা য়াম্না ঐঙোন্দা শেবা তৌজনবা খুদোংচাবা অমা পীখিবা মতমদা, লৈবাক অসিগী ফর্তিলাইজর সেক্তর অসি য়াম্না ফত্তা ফীভম অমদা লৈরমখি। লৈবাক অসিগী অচৌবা ফর্তিলাইজর ফেক্তরশিং চহি কয়া লোনলমখি অমসুং মপালদগী লেপ্তনা পুশিল্লকপা হেনগৎলকখি। অমসুং অতোপ্পা মরু ওইবা সমস্যা অদুদি ফংলিবা হার অসি লৌউ-শিংউ নত্তবা অতোপ্পা মরমশিংগীদমক তুমিন্না শীজিন্নরমখি। মরম অসিনা য়ুরিয়াগী অৱাৎপা অসি হেদলাইনশিংদা য়াওখি অমদি হারশিংগীদমক লৌমীশিংনা অৱাবা কয়া মায়োক্নবা তাখি। ঐখোনা ফীভম অসিদগী লৈবাক অসিবু কোকহন্নবা অনৌবা ফিরেপ অমগা লোয়ননা মাংদা চংশিনখি। ঐখোয়না হীরম অহুমদা অমুক্তদা থবক তৌবা হৌখি। অহৌবা ওইনা ঐখোয়না য়ুরিয়া লান্না শীজিন্নবা থিংখি অমসুং য়ুরিয়াদা চাদা ১০০ নীম কোতিং তৌখি। অনিশুবদা ঐখোয়না লৌমীশিংনা মখোয়গী লৌবুক্তা করম্বা মখলগী হার মথৌ তাবগে খঙবা ঙম্নবা লৌমী করোর কয়াদা সোইল হেল্থ কার্দশিং পীখি। অহুমশুবদা ঐখোয়না য়ুরিয়া পুথোকপা হেনগৎহনবদা মীৎয়েং থমখি। ঐখোয়না থোং লোনখ্রবা ফর্তিলাইজর প্লান্তশিং হাংদোকপদা মীৎয়েং চংখি। কেম্পেন অসিগী মখাদা ঐখোয়না গোরখপুরগী ফর্তিলাইজর প্লান্ত য়াওনা লৈবাক অসিগী মরু ওইবা ফর্তিলাইজর ফেক্তরী মরি খনগৎখি। অমদি ঙসিদগী মথৌ তৌবা হৌরে অমসুং লেমহৌরিবশিং অদুসু মথংগী চহি খরা অসিদা মথৌ তৌবা হৌরগনি।
মরুপশিং,
অতোপ্পা মরুওইবা ৱাফম অমসু গোরখপুর ফর্তিলাইজর প্লান্তদা পাঙথোকপা হৌখ্রে। বগীরথজীনা শ্বারারেনদগী গঙ্গা তুরেল পুরকখিবা অদুগুম্না ফর্তিলাইজর প্লান্ত অসি চল্লাইনবা উর্জা গঙ্গা অসি শীজিন্নখি। পি.এম. উর্জা গঙ্গা গ্যাস পাইপলাইন প্রোজেক্তকী মখাদা হল্দিয়া-জগদীশপুর পাইপলাইন অসি শমখি। পাইপলাইন অসিনা মরম ওইরগা গোরখপুর ফর্তিলাইজর প্লান্ত অসি হৌখিবতা নত্তনা নোংপোক থংবা ভারতকী জিলা কয়ামরুমনা অহোংবা মমলদা পাইপতা গ্যাস পুবা হৌখ্রে।
ইচিল-ইনাওশিং,
ফর্তিলাইজর প্লান্ত অসিগী উরেপ-উয়ুং তম্বা মতমদা, ঐহাক্না হায়খি মদুদি ফেক্তরী অসিনা মরম ওইরগা অপুনবা লমদম অসিগী চাউখৎ-থৌরাংদা গোরখপুরনা মরু ওইবা থৌদাং লৌরগনি। ঙসি ঐহাক্না মসি মঙফাওনবা উবা ফংলে। মসিগী ফর্তিলাইজর ফেক্তরী অসিনা রাজ্য অসিগী লৌমী কয়াদা য়ুরিয়া মরাং কাইন পীবা ঙম্বতা নত্তনা মসিনা পুর্ভঞ্চলদা অনৌবা থবক অমসুং মশানা মশাবু থবক্কী খুদোংচাবা লিশিং কয়া পীরগনি। হৌজিক শেন্মীৎলোনগী অনৌবা ওইথোকপা য়াবা থোরক্লগনি অমসুং অনৌবা বিজিনেস কয়া হৌরগনি। ফর্তিলাইজর ফেক্তরীগা লোয়ননা মরী লৈনবা এন্সিল্লরী ইন্দস্ত্রীশিং, ত্রান্সপোর্তেসন অমসুং সর্ভিস সেক্তরদা পাঙ্গল হাপ্লগনি।
মরুপশিং,
গোরখপুর ফর্তিলাইজর ফেক্তরীনা লৈবাক অসিনা য়ুরিয়া পুথোকপদা মরোমদোম লেপ্পা ঙমহনবদা অচৌবা থৌদাং অমা লৌগনি। লৈবাক অসিগী তোঙান-তোঙানবা শরুকশিংদা সারিবা ফর্তিলাইজর প্লান্ত মঙা অসি কম্মিসন তৌরবা মতুংদা অহেনবা য়ুরিয়া তন লাখ ৬০ ফংলগনি। অতোপ্পা ৱাহৈদা হায়রগনা, বারতনা মীরৈবাক্তা লুপা করোর লিশিং কয়া-কয়া চৎহল্লম্বা অদু চৎলরোই; ভারতকী শেল অসি ভারত্তা খক্তা চাদিং তৌরগনি।
মরুপশিং,
ঐখোয়না কোরোরনাগী মতম মনুংদা হারশিংদা মীপাল তাংদবগী মরু ওইবা অদু খঙখি। কোরোনানা মালেম শিনবা থুংবদা লোকদাউনশিং থমহনখি, লৈবাক অমদগী অমদা চৎপদা অথিংবশিং থমখি অমসুং সপ্লাই চেনশিংদা অপনবা পীখি। মসিনা মালেমগী ওইনা হারশিংগী মমলশিংদা খঙৱাং ৱাংখৎখি। অদুবু লৌমীশিংগীদমক কত্থোকপা অমসুং খনবীবা ঐখোয়গী সরকারনা মালেমদা হারশিংগী মমল ৱাংবগী পোৎলুম অসি লৌমীশিংদা পুহন্দনবা হোৎনখি। ঐখোয়না লৌমীশিংনা সমস্যা য়াম্না থেংনদনবা থৌদাং লৌখি। মালেমদা এন.পি.কে. (নাইত্রোজেন, ফোস্ফোরস অমসুং পোতাসিয়ম) হারগী মমলশিং হেনগৎলকপনা মরম ওইরগা লৌমীশিংগী সবসিদী অসি লুপা করোর ৪৩,০০০ হেন্না হেনগৎহনবা মথৌ তাখি অমসুং ঐখোয়না মদু পাঙথোকখি, মসি তাবদা ঐহাক্কী ইচিল-ইনাওশিংনা অঙকপা পোক্কনি। ঐখোয়গী সরকারনসু য়ুরিয়াগৌ সবসিদী অসি লুপা করোর ৩৩,০০০দা হেনগৎহন্দুনা ঐখোয়গী লৌমীশিংদা হার মমলশিং ৱাংখৎলকপা অসিগী পোৎলুম পুহনখি। অমরোমদা য়ুরিয়া অসি মালেমগী কৈথেলদা কে.জি. অমদা লুপা ৬০-৬৫দা য়োল্লি, ভারত্তা লৈবা লৌমীশিংদা য়ুরিয়া শরুক ১০দগী ১২ ফাওবা হোংনা ফংহন্নবা খোঙথাং অমা পাইখৎখি।
ইচিল-ইনাওশিং,
ঙসি, ভারতনা অচা থাও পুশিল্লক্নবা চহি খুদিংগী লুপা করোর লিশিং কয়া চাদিং তৌরি। ফীভম অসিদা অহোংবা পুরক্নবা লৈবাক অসিমক্তদা অচা থাও মরাং কাইনা পুথোক্নবা নেস্নেল মিসন অমা হৌদোকখি। ভাএরনা পেত্রোল অমসুং দিজল;গীদমক চহি খুদিংগী মপালদগী ক্রুদ ওইল পুশিল্লকপদা লুপা করোর লাখ ৫-৭ চাদিংসু তোরি। ঐখোয়না ইথানোল অমসুং বাইও-ফ্যুএলদা মীৎয়েং থমদুনা ক্রুদ ওইল পুশিল্লকপা হন্থহন্নবা হোৎনরি। পুর্ভঞ্চলগী মসিগী লমদম অসি চু থাবা লৌমীশিং য়াম্না লৈ। ইথানোল অসি চু থারিবা লৌমীশিংগীদমক চুদগী হেন্না নীংথিনা ইনকম লাকহল্লি। বাইও-ফ্যুএল শুংনবা উত্তর প্রদেশ মক্তদা ফেক্তরী কয়ামরুম লিংখৎখ্রে। ঐখোয়না সরকার পাইদ্রিঙৈ মমাংদা ত্তর প্রদেশতগী শুপ্নগী ইথানোল লিতর করোর ২০ খক্তা ওইল কম্পনীশিংদা সপ্লাই তৌরমখি ঙসি উত্তর প্রদেশকী লৌমীশিংনা ওইল কম্পনীশিংদা ইথানোল লিতর করোর ১০০রোম সপ্লাই তৌরি। মমাংদা থা অসি গল্ফতগী পুশিল্লক্লমখি অমসুং হৌজিক্তি পাম্বী (চু) অসিগী থাও লাকপা হৌরে। ঙসি, ঐহাক্না হৌখিবা চহি খরা অসিদা চু থারিবা লৌমীশিংগীদমক অমুক্তা তৌখিদ্রিবা মওংদা থবক পাইখৎখিবগীদমক য়োগীজীগী সরকারবু থাগৎচরি। হন্দক্তা চু থারিবা লৌমীশিংগী রিম্যুনরেতিব প্রাইস অসি লুপা ৩৫০ (ক্বিন্তল অমদা) হেনগৎহনখি। মমাংগী সরকার অনিনা চহি ১০দা চু থারিবা লৌমীশিংদা পীখিবা অদু য়োগীজীগী সরকারা চহি মরি মখাই অসিদা পীখি।
ইচিল-ইনাওশিং,
তশেংবা চাউখৎপা হায়বা অসি খল মান্নবা অমসুং পুম্নমক্কী য়াইফবা অদুনি। অমসুং মসি মীনুংশি খঙবা অমসুং লায়রবশিংগী খনবা মীওইশিং খক্তনা খঙবা ঙমগনি। মতম শাংনা, গোরখপুর য়াওনা অচৌবা লমদম অসি অসি শুপ্নগী মেদিকেল কোলেজ অমা খক্তগী মখা পোল্লম্মি। লায়রবা অমসুং ময়াই ওইবা কাংলুপ ইমুং-মনুংশিংনা লায়েংনবা বনারস নত্ত্রগা লখনৌদা চৎলি। চহি মঙাগী মমাংদা লমদম অসিদা মেনিংজাইতিসকী ওইরম্বা ফীভম অদু ময়াম্না ঐঙোন্দগী হেন্না খঙবীরমগনি। মফম অসিগী মেদিকেল কোলেজতা চল্লাইরিবা রিসর্চ সেন্তর অসিগী মশাগী ওইবা বিল্দিং লৈরমখিদে।
ইচিল-ইনাওশিং,
ময়াম্বু শেবা তৌনবা ঐখোয়দা খুদোংচাবা পীবা মতমদা মফম অসিদা এম্স লাকপা উবীরে। মসি খক্তা নত্তনা রিসর্চ সেন্তরগী মশাগী বিল্দিংসু শাবা লোইরে। এম্সকী উরেপ-উয়ুং তম্নবা ঐহাক্না লাকপা মতমদা ঐহাক্না লম অসিবু এন্সিফলাইতিসতগী ঙাকথোক্নবা অঙম্বা থাক্তা হোৎনগনি হায়না ফোঙদোকখি। ঐখোয়না মেনিংজাইতিস শন্দোকপগী মরমশিং অসি মুত্থৎনবা অমসুং মসিগী লায়েং চত্থনবা থবক পাইখৎখি। ঙসি কন্না হোৎনখিবা অদু থবক ওইনা উবা ফংলে। ঙসি এন্সিফলাইতিসকী কেসশিং অসি গোরখপুরগী জিলা তরেৎ অমসুং বাস্তি দিবিজন্দা চাদা ৯০রোম হন্থহনখ্রে। ঐখোয়না নারকপা অঙাং কয়াগী পুন্সি কনবা ঙমখ্রে। হীরম অসিদা য়োগী সরকারনা তৌরিবা অসি মালেমগী থাক্তা ফাওবা ময়াম্না ঙসি শোন্নরি। অনৌবা এম্স অমসুং আই.সি.এম.আর.গী রিসর্চ সেন্তরগা লোয়ননা এন্সিফলাইতিস মুত্থৎনবা খোঙজং অসি হেন্না মপাঙ্গল কনখৎলগনি। মসিনা অতোপ্পা লৌনগনবা লাইনাশিং অমসুং লাইচৎশিংদগী ঙাকথোকপদা য়ু.পি.দা মতেং চাউনা ওইরগনি।
ইচিল-ইনাওশিং,
লৈবাক অমহেক্তা খুমাং চাওশিন্নবা লৈবাক অদুগী হেল্থ সর্ভিসশিং অদু মমল হোংনা অমসুং মীপুম খুদিংমক্তা ফংহনবা মথৌ তাই। লাইয়েংনবা শহর অমদগী শহর অমদা চৎপা, মখোয়গী লমশিং বন্ধান থম্বা অমসুং অতোপ্পা মীওইশিংদগী শেল পুবা মীওই কয়ামরুম ঐহাক্না থেংনরে। ঐহাক্না লাইরবা, হন্থনা য়েংবীরবা, নমথবীরবা, শোত্থরবা, খুদোংচাবা ফংদ্রবা, থাক অমহেক্তদা চনবা মীওই অমসুং মফম অমহেক্তদা লৈবা মীওইশিংদা মসিগী অৱাবা অসিদগী কোকহন্নবা ঐহাক্না কন্না হোৎনরি। মমাংদদি এম্স কুম্বা মেদিকেল ইন্সতিত্যুসনশিং অসি অচৌবা শহরশিং খক্তগীনি হায়না খন্নরম্মি, অদুবু ঐখোয়গী সরকারনা লৈবাক অসিগী মনুং হঞ্জিনবা মফমশিংদা খ্বাইদগী ফবা লাইয়েংশিং, খ্বাইদগী চাওবা হোস্পিতালশিং ফংহল্লি। নিংখা তমখিবদগী চহিচা অসি হৌরকপা ফাওবা লৈবাক অসিদা এম্স অমখক লৈরম্মি হায়বসি খন্থদুনা য়েংবীয়ু? অতলজীনা মহাক্কী মতমদা অহেনবা এম্স তরুক্কী শেল কাইথোক্লম্মি। হৌখিবা চহি তরেৎ অসিদা অনৌবা এম্স ১৬ শানবা থবক পাইখৎলি। ঐখোয়গী পান্দমদি লৈবাক অসিগী দিস্ত্রিক্ত খুদিংমক্তা য়ামদ্রবদা মেদিকেল কোলেজ অমা থম্বনি। য়ু.পি.গী দিস্ত্রিক্ত কয়ামরুমদসু মেদিকেল কোলেজশিং শাবগী থবকশিং লেপ্পা লৈতনা খুমাং চাওশিল্লি খংবদা ঐহাক্না য়াম্না নুংঙাইবা পোকই। অদুগা হৌজিক্তা জোগীজীনা মেদিকেল কোলেজশিংগী খুমাং চাওশিল্লবা অদুগা মতাংদা মরিক চুম্না ফোঙদোকখ্রে। ইকুই কুইদনা অদোম্না য়ু.পি.দা মতম অমত্তদা মেদিকেল মাপল শঙ্গানবা খুদোংচাবা অদু পীবিখি। য়ু.পি.না ভেক্সিনেসন দোজ করোর ১৭ য়ৌবগী পান্দম অসি ফংলিবসি হকশেলদা অহেনবা মিৎয়েং চংবগী ফলনি।
ইচিল-ইনাওশিং,
ইরৈবাকচা করোর ১৩০ হেনবগী হকশেল, খুদোংচাবা অমসুং য়াইফবা পুরকপা হায়বা অসি ঐখোয়দা য়াম্না মরু ওই, মরু ওইনা হকশেল অমসুং খুদোংচাবা ফংবা ৱাৎপা ঐখোয়গী ইমাশিং, ইচে-ইচলশিং অমসুং ইচানুপশিংগীদমক্তা। হৌখিবা চহি খরা অসিদা ঐখোয়গী ইচে-ইচলশিংগী পক্কাগী য়ুমশিং শাখ্রে, অমাং শঙশিং, মীয়াম্না ‘ইজৎ ঘর’ হায়না খঙনবা, ইলেক্ত্রিসিতী, গ্যাস, ঈশিং, মচি ওইবা চীঞ্জাক, ভেক্সিনেসন অসিনচিংবা ফংখ্রে অমসুং মখোয়গী ফলশিং অসি হৌজিক উবা ফংলে। হন্দক্তা ফেমিলী হেল্থ সর্ভেনা অফবা খুদম কয়া পীখি। অহানবা ওইনা লৈবাক অসিদা নুপাশিংগী মশিংদগী নুপীনা হেনখি। মসিদা অফবা হকশেলনা মরু ওইবা থৌদাং অমসু লৌরি। হৌখিবা চহি ৫-৬ অসিদা লম অমসুং য়ুমগী মপু নু্পীনা ওইবা হেনগৎলকখি। হীরম অসিদা মাংজিল থারিবা রাজ্যশিংগী মনুংদা উত্তর প্রদেশসু অমনি। মসিগা মান্ননা বেঙ্ক একাউন্তশিং অমসুং মোবাইল ফোনশিং শীজিন্নবা নুপীশিংগী মশিং অসি অমুক্তা থোকখিদ্রিবা মোংদা হেনগৎলকপা উবা ফংখি।
মরুপশিং,
ঙসি ময়ামগা ৱারী শাবা মতমদা ঐহাক্না মমাংগী সরকারগী থাজবা য়াদবা অমসুং মীয়ামদা মীনুংশিং লৈতবা মওং মতৌ অদু নীংশিংলি। ঐহাক্না মসি থৱোইনা পনবা পাম্মি। মীপুম খুদিংমক্না গোরখপুরগী ফর্তিলাইজর প্লান্ত অসি অপুনবা লমদম অসিগী লৌমিশিংগীদমক অমসুং মফম অসিদা থবক পীনবা মরু ওই হায়বা খঙই। অদুবু মমাংগী সরকারশিংনা মসি হিংগৎহনবদা মীৎয়েং অমত্তা চংলমখিদে। মীপুম খুদিংমক্না খঙই মদুদি গোখপুরদা এম্স থম্নবা দিমান্দ অসি চহি কয়াদগী তৌরক্লবনি। অদুবু ২০১৭গী মমাংদা সরকার পাইরম্বশিংনা এম্সতা লম পীবদা মখল পুম্নমক্কী থৈদোক্নবা মরমশিং পীরমখি। ঐহাক্না নীংশিংলি মদুদি গোরখপুরগী এম্স অসিগী লম পীবদা মমাংগী সরকারনা য়াম্না পীনীংদনা পীখি অদুসু নমদুনা পীহনখি।
মরুপশিং,
ঙসিগী থৌরম অদু তাইমিংগী মতাংদা ৱাহং হংবা পাম্বা মীওইশিং অদুদা পীবা মতিকচাবা পাউখুমনি। মসিগুম্বা প্রোজেক্তশিং অসি লোয়শিনবদা চহি কয়া চংনা কন্না হোজরকপা অদু মহৈ য়াওরিবনি। দবল ইঞ্জিন সরকার অসিনা মতম চুপ্পদা দিবেলপমেন্তকী থবক থৌরমশিং পাইখৎতুনা লৈ অমসুং কোরোনাগী মতমদা ফাওবদা পাইখৎপা লেপ্পে হায়বসি মসিগী মীওইশিং অসিনা কৈদৌনুংদা খংলোই।
ঐগী নুংশিজরবা ইচিল-ইনাওশিং,
মসিগী মীওইশিং অসিনা লোহিয়াজী, জয় প্রকাশ নরায়নজীগী ৱাখল্লোনশিং, মশক নাইরবা মীওইশিং অসিগী দিসসিপ্লিন মতম কয়াগী মমাংদা মাংহনখ্রে। ঙসিদি য়ু.পি.গী মীপুম খুদিংমক্না খংলে মদুদি তুপী অঙাংবা উপলিবা মীওইশিং অসিনা মখোয়গী কারদা অঙাংবা সাইরেনগী খক্তমক খল্লি অমসুং মখোয়না অদোমগী অৱাবশিং অদু কৈদৌঙৈদা উবিরোই। তুপী অঙাংবা উপ্পা মীওইশিংনা অসিনা মখোয়গী শেনগাউ থন্নবা, আইন্না য়াদবা থবকশিং পাংথোক্নবা অমসুং মাফিয়াদা মনিংতম্বা পীনবা স্কেমশিং পাম্মি। মসিগী তুপী অঙাংবা উপ্পা মীওইশিং অসিনা তেরোরিস্তশিংদা মতেং পাংনবা অমসুং মখোয়বু কৈশুমশঙদগী লৌথোক্নবা সরকার শেম্বা পাম্মি। মরম অদুনা তুপী অঙাংবা উপলিবা মীওইশিং অসি য়ু.পি.গী চেকশিন খুদমনি হায়বদি এলার্ম বেলশিংনি হায়বা নীংশিংবীয়ু।
মরুপশিং,
য়ু.পি.গী চু থারিবা লৌমীশিংনা জোগীজীগী মমাংদা লৈরম্বা সরকার অদুদগী মখোয়গী শেনফমশিং ফংনবা হোৎবদা থেংনখিবা অৱাবশিং অদু কাউবা ঙমলোই। শেনফমশিং অদু ইন্সতোলমেন্ততা থীবদা থা কবা চংখি। চিনিগী মিলশিংগা মরী লৈননা দ্রমা মখল কয়া শান্নরি অমসুং স্কেম কয়া চত্থরি। পুর্বাঞ্চল অমসুং য়ু.পি.গী মীওইশিংনা মসি মুন্না খংই।
মরুপশিং,
ঐখোয়গী দবল ইঞ্জিন সরকার অসিনা অদোমগী সেবা তৌবদা অমসুং অদোমদা নুংঙাইবা পুন্সি মহিং পীবদা কত্থোক্লি। অদোম্না থেংনরকপা অৱাবশিং অদু অদোমগী অঙাংশিংদা অমুক থেংনহন্নবা ঐখোয়না পামদে। ঐখোয়না মসি হোংদোকপা পাম্মি। লৈবাক অসিনা মমাং সরকারগী চীঞ্জাক মরাং কাইনা লৈরবসু লাইরবশিংদা ফংহনবা ঙমখিদবা অদুগুম্লবা মতমশিং অদু থেংনখ্রে। ঙসিদি ঐখোয়গী সরকার অসি লাইরবশিংগী হাংদোক্তুনা লৈরিবা সরকারগী গোদাউনশিংনি অমসুং জোগীজীনা য়ুমথোং খুদিংমক্তা চেং হৱাইশিং য়ৌহন্নবা হোংনবদা মথৌ চিল্লি। য়ু.পি.গী মীওই করোর ১৫ন মসিগী কান্নবা অসি ফংলি। হন্দক্তা পি.এম. গরিব কল্যান অন্ন য়িজনা অসি য়াওশঙ ফাওবা শাংদোকখ্রে।
মরুপশিং,
মমাংদা পাৱর সপ্লাইগা মরী লৈননা য়ু.পি.গী দিস্ত্রিক্ত খরদি ভি.আই.পি. দিস্ত্রিক্তশিং ওইরম্মি। জোগীজীনা য়ু.পি.গী দিস্ত্রিক্ত খুদিংমক্তা ইলেক্ত্রিসিতী পীদুনা ভি.আই.পি. দিস্ত্রিক্ত ওইহল্লে। ঙসিদি খুঙ্গং খুদিংমক্না জোগীজীগী সরকারগী মখাদা মান্নবা অমসুং লেপ্পা নাইদবা ইলেক্ত্রিসিতী ফংহল্লে। মমাংদদি সরকারনা ক্রিমিনেলশিংদা ঙাকলৌ পীদুনা য়ু.পি.বু মীংচৎ থিহল্লম্মি। ঙসিদি মাফিয়াশিং অদু কৈশুমশঙদা লৈরে অদুগা ইনভেস্তরশিংনা মনিং তম্না য়ু.পি.দা ইনবেস্ত তৌরে। মসি দবল ইঞ্জিনগী দবল দিবেলপমেন্তনি। মরম অদুনা য়ু.পি.না দবল ইঞ্জিন সরকার অসিদা থাজবা থম্লি। অদোমগী থৌজালশিং মখাতানা ফংখিনা হায়বগী থাজবা অসিগা লোয়ননা পুম্নমকপু অমুক্কা হন্না থাগৎপা ফোঙদোকচরি! ঐহাক্কা লোয়ননা ভারত মাতা কি জয় হায়না লাওমিন্নরসি! ভারত মাতা কী জয়! ভারত মাতা কী জয়! পুম্নমকপু থাগৎচরি।


text:
উশোই ইরোনবা
মুতুম অপু, নিউ ইয়র্ক
উশোই ইরোনবা মৈতৈ মথেল মরক্তা খোৱাইদগি পাম্নবা মথেল অমনি। হকচাংগি কানবা অমসুং মহাও লৈবা মথেল অমনি।
উশোই স্লাইস কাপ ১মা দা ফংবিগনিঃ
ফ্যাটঃ ০.৫ গ্রা.
সোডিয়ামঃ ৬ মি.গ্রা.
পটাসিয়ামঃ ৮০৫ মি.গ্রা.
কার্বোহাইড্রেডঃ ৮ গ্রা.
ডায়েটরি ফাইবারঃ ৩.৩ গ্রা.
সুগারঃ ৪.৫ গ্রা.
ক্যালসিয়ামঃ ২%, ভিটামিন সি ১০%
আইরনঃ ৪%, ভিটামিন বি-৬ ২০%
মচংঃ উশোই, হওয়াই অফুতপা, ঙারি, উতোঙা, থুম, উমোরোক, ময়াংবা মনা, তনিংখোক মনা।
প্রোসেসঃ উশোইগা হওয়াইগা ১২-১৫ মিনিটরোম ফুতপিউ। ফুতপা মখাদা হওয়াইগা, উশোইদগি ইশিং চিথোকপিউ। ঊতোঙা, ঙারি লৌনা থম্বিউ। মচং পুম্নমক অমুক্তা তোতপিরো। চাং চপ চানা থুম, উমোরোক হাপ্পিরো। মহাও হেনখতহন্নবা তোনিংখোক, ময়াংবা, ফকপাই মনা কুপ্না শোয়রগা হাপ্পিউ।


text:
কঞ্জ্যুমর এফিয়র্স, ফুদ প্রোসেসিং অমসুং পাব্লিক দিস্ত্রিব্যুসন মন্ত্রালয়
ফুদ অমসুং পব্লিক দিস্ত্রিব্যুসন বিভাগনা জুলাই ৫দা ফুদ অমসুং ন্যুত্রিসনগী মতাংদা নেস্নেল কনফরেন্স অমা শীন-লাঙগনি
কনফরেন্স অসিনা পব্লিক দিস্ত্রিব্যুসন সীস্তেম (পি.দি.এস.)কী মখাদা পাংথোকপা খ্বাইদগী ফবা থৌওংশিং শন্দোকপা অমসুং ন্যুত্রিস্নেল সেক্যুরিতী মপাঙ্গল হেন্না লৈহনবদা মিৎয়েং চঙগনি
ফুদ ফোর্তিফিকেসন, ফুদ বাস্কেতকী তোঙানবা মখল লৈহনবা, লৌরোক মখল য়ামহনবা, পুন্সিল্লবা অন্নাবিত্রন পোর্তেল ২.০, পি.দি.এস. অমসুং স্তোরেজ সেক্তরদা রিফোর্ম পুরকপগী মতাংদা খন্ন-নৈনগনি
কঞ্জ্যুমর এফিয়র্স, ফুদ অমসুং পব্লিক দিস্ত্রিব্যুসন, কম্মর্স অমসুং ইন্দস্ত্রী অমসুং তেক্সতাইলগী কেন্দ্র মন্ত্রী, শ্রী পিয়ুশ গোয়লনা কনফরেন্স অসিদা ৱা ঙাঙগনি
Posted On:
03 JUL 2022 11:07AM by PIB Imphal
ফুদ অমসুং পব্লিক দিস্ত্রিব্যুসন বিভাগনা জুলাই ৫, ২০২২, লৈবাকপোকপা নুমিত্তা ভারতকী ফুদ অমসুং ন্যুত্রিসন সেক্যুরিতীগী মতাংদা নই দিল্লীদা নোংমগী নেস্নেল কনফরেন্স অমা শীন-লাঙলি। কনফরেন্স অসিনা ক্রোস লর্নিং পাংথোকপগী খুদোংচাবা পীবা, পব্লিক দিস্ত্রিব্যুসন সীস্তেম (পি.দি.এস.)কী মখাদা পাংথোকপা স্কিম অসিগী খ্বাইদগী ফবা থৌওংশিং শেন্দোকপা অমসুং ন্যুত্রিস্নেল সেক্যুরিতীদা অহেনবা মিৎয়েং চঙবগী পান্দম থম্লি।
কঞ্জ্যুমর এফিয়র্স, ফুদ অমসুং পব্লিক দিস্ত্রিব্যুসন, কম্মর্স অমসুং ইন্দস্ত্রী অমসুং তেক্সতাইলগী কেন্দ্র মন্ত্রী, শ্রী পিয়ুশ গোয়লনা রাজ্য মন্ত্রী (সি.এ., এফ. অমসুং পি.দি.), কুমারী সাধভী নিরঞ্জন জ্যোতী অমসুং রাজ্য মন্ত্রী (সি.এ., এফ. অমসুং পি.দি.), শ্রী অশ্বিনি কুমার চৌবেসু শরুক য়ারিবা কনফরেন্স অসিদা ৱা ঙাঙগনি। কনফরেন্স অসিদা রাজ্য/য়ু.তি.শিংগী ফুদ অমসুং সিভিল সপ্লাইগী মন্ত্রীশিংসু শরুক য়াগনি।
কনফরেন্স অসিগী মরু ওইবা থৌওংগী মনুংদা ফুদ ফোর্তিফিকেসন, ফুদ বাস্কেতকী তোঙানবা মখল লৈহনবা, লৌরোক মখল য়ামহনবা, পুন্সিল্লবা অন্নাবিত্রন পোর্তেল ২.০, পি.দি.এস. অমসুং স্তোরেজ সেক্তরদা রিফোর্ম পুরকপগী মতাংদা খন্ন-নৈনবসু য়াওরি। রাজ্য খরদা পাংথোক্লিবা খ্বাইদগী ফবা থৌওংশিংবু পাক শন্না মতৌ তম্বা য়ানবগীদমক্তা শ্যার তৌনগনি।
কনফরেন্স অসিনা লৈবাক্কী ফুদ অমসুং ন্যুত্রিসন সেক্যুরিতী ইকোসীস্তেমদা অচৌবা অহোংবা অমা লাকহন্নবগীদমক্তা কো-ওপরেতিব ফেদেরেলিজমগী তসেংবা ইথিলগা লোয়নবা শিংনবা অমসুং খুদোংচাবা কয়াগী মতাংদা খন্ন-নৈনবা প্লেতফোর্ম অমা ওইনা তেংবাংগনি।
নেস্নেল ফুদ সেক্যুরিতী এক্ত, ২০১৩ (এন.এফ.এস.এ.)গী মখাদা লৈবা ভারতকী তার্গেতেদ পব্লিক দিস্ত্রিব্যুসন সীস্তেম্না মালেমগী খ্বাইদগী চাউবা ফুদ-সেক্যুরিতী প্রোগ্রাম ওইরি। পথাপ অসিনা ফাইর প্রাইস শোপ লাখ ৫.৩৩ হেন্না লৈবা লৈবাক শিনবা থুংবগী নেতৱর্ক্কী খুত্থাংদা ভারতকী অপুনবা বেনিফিশরী চাউরাকপা করোর ৮০গী তঙাই ফদবা ফুদ সেক্যুরিতীবু শেন্নরি। প্রধান মন্ত্রী গরীব কল্যান অন্না য়োজনা (পি.এম.জি.কে.এ.ৱাই.)গা লোয়ননা ৱান নেসন, ৱান রাসন কার্দ (ও.এন.ও.আর.সি.)গী খুত্থাংদা সরকারনা কোবিদ-১৯ লাইচৎ মনুংদা ফুদ সেক্যুরিতীগীদমক্তা তেংবাংখিবা অসিনা মীয়ামগী লাইফলাইন ওইহনখি অমসুং থৌওং অসিগী মথৌ নীংথিনা পাংথোকপা অমসুং লাইরবা অমদি খুন্নাইগী শোত্থরবা কাঙলুপশিংগী অনীংবা অপাম্বা খঙবগী মতৌবু মালেম পুম্বনা নীংথিরবা খুদম অমনি হায়না থাগৎনখি।
*****
(Release ID: 1838955)
Visitor Counter : 42


text:
প্রধানমন্ত্রীগী লোইশঙ
ৱর্ল্দ য়ুথ স্কিল দে থৌরমদা প্রধান মন্ত্রীনা ৱা ঙাংখ্রে
অনৌবা জেনেরেসনগী স্কিল শেমগৎপা অসি লৈবাক্কী তঙাই ফদবা অমনি অমসুং অত্মনির্ভর ভারতকী ফাউন্দেসন ওই: পি.এম.
স্কিলশিং সেলেব্রেত তৌবা অসি ঐখোয়গী কল্চরগী শরুক্নি: পি.এম.
সমাজ অসিদা স্কিল ৱার্করশিং ইকাই খুম্ননবা হায়খ্রে৷
‘প্রধান মন্ত্রী কৌশাল বিকাস য়োজনা’গী মখাদা নহা কোতি ১.২৫ হেন্না ত্রেন তৌখ্রে: পি.এম.
মালেম অসিদা ভারতনা স্মার্ত অমসুং স্কিল মেন-পৱার সোলুসনশিং পীবা অসিনা ঐখোয়গী নহাশিং স্কিল হৈহন্নবা লৈরিবা ঐখোয়গী স্ত্রাতিজীগী খ্বাইদগী মরু ওইবা ওইগদবনি: পি.এম.
ভারতকী স্কিল ৱার্কফোর্সনা লাইনা-লাইচৎ অসি মাই পাক্না থেংনবদা মতেং পাংখি: পি.এম.
নহাশিং স্কিলিং, রি-স্কিলিং অমসুং অপ-স্কিলিং তৌবগী মিসন অএসি লেপ্পা লৈতনা চত্থগদবনি: পি.এম.
স্কিল ইন্দিয়া মিসননা অশোনবা সেক্সনশিং স্কিল হৈহন্দুনা দা. বাবাসাহেব অম্বেদকরগী মংলান অদু মংফাওনহল্লি: পি.এম.
Posted On:
15 JUL 2021 10:55AM by PIB Imphal
অনৌবা জেনেরেসনগী স্কিল শেমগৎপা অসি লৈবাক্কী তঙাই ফদবা অমনি অমসুং মসিগী জেনেরেসন অসিনা লৈবাক অসিনা মনিং-মখা তম্লিবা অসি চহি ৭৫দগী চহি ১০০ ফাওবা পুরক্কদৌরিবনা মরম ওইদুনা অত্মনির্ভর ভারতকী ফাউন্দেসন ওই হায়না প্রধান মন্ত্রী শ্রী নরেন্দ্র মোদীনা ফোংদোকখ্রে৷ হৌখিবা চহি ৬ অসিদা ফংখিবা কান্নবশিং অদু শিজিন্নদুনা স্কিল ইন্দিয়ন মিসনদা মীৎয়েং চংনবা মহাক্না ফোংদোকখ্রে৷ প্রধান মন্ত্রীনা ৱর্লদ য়ুথ স্কিল দেগী থৌরমদা ৱা ঙাংখিরম্মী৷
नई पीढ़ी के युवाओं का स्किल डवलपमेंट, एक राष्ट्रीय जरूरत है, आत्मनिर्भर भारत का बहुत बड़ा आधार है।
— PMO India (@PMOIndia) July 15, 2021
बीते 6 वर्षों में जो आधार बना, जो नए संस्थान बने, उसकी पूरी ताकत जोड़कर हमें नए सिरे से स्किल इंडिया मिशन को गति देनी है: PM @narendramodi
ইন্দিয়ন কল্চরদা স্কিলগী তঙাই ফদবা অদু প্রধান মন্ত্রীনা পনখ্রে অমসুং স্কিল দিবলপমেন্ত অমসুং ‘অপ-স্কিলিং’দা পীরিবা ইম্পোর্তেন্স অদুগী মরক্তা লৈরিবা লিঙ্ক অমসুং সমাজ অসিগী চাওখৎলকপগী মতাংদা ফোংদোকখ্রে৷ স্কিলশিং অমসুং বোকেস্নেল ইমপ্লিমেন্তশিং ইকাই খুম্নদুনা স্কিল সেলেব্রেত তৌরিবা চৎনবিশিং খুদম ওইনা বিজয়াদাশমি, অকশ্য ত্রিতিয়া অমসুং বিশবকর্ম পুজনদা শ্রী মোদীনা ঙাংখ্রে৷ ত্রেদিসনশিং অসি পল্লদুনা, স্কিল প্রোফেস্নেলশিং খুদম ওইনা উ-শুবা মী, চফু শাবা, য়োৎ শুবা, সেনিতেসন ৱার্করশিং, হোর্তিকল্চর ৱার্করশিং অমসুং ফি শাবীশিং ইকাই খুম্ননবা প্রধান মন্ত্রীনা ফোংদোকখ্রে৷ মতম কুইনা মীনাইগী পুন্সিদা লৈরুবনা ঐখোয়গী সমাজ অমসুং এজুকেসন সিস্তেমদা স্কিলগী তঙাই ফদবা অদু কা-হেন্না খঙনখিদে৷
हम विजयदशमी को शस्त्र पूजन करते हैं।
— PMO India (@PMOIndia) July 15, 2021
अक्षय तृतीया को किसान फसल की, कृषि यंत्रो की पूजा करते हैं।
भगवान विश्वकर्मा की पूजा तो हमारे देश में हर स्किल, हर शिल्प से जुड़े लोगों के लिए बहुत बड़ा पर्व रहा है: PM @narendramodi
মহৈ তম্বনা করি তৌগদগে হায়বদু খঙহল্লি, স্কিল হৈবনা তশেং-তশেংবা থবক পাংথোকপদা ঐখোয়বু লমজিংলি অমসুং মসিনা স্কিল ইন্দিয়া মিসনগী গাইদিং প্রিন্সিপল অদু ওইখ্রে হায়না প্রধান মন্ত্রীনা পনখ্রে৷ ‘প্রধান মন্ত্রী কৌশাল বিকাস য়োজনা’গী মখাদা নহা কোতি ১.২৫ হেন্না ত্রেন তৌখিবা অসিদা মহাক নুংঙাইবা ফোংদোকখি৷
পুন্সি মরেল অসিদা স্কিল হৈবগী তঙাই ফদবা অদু পল্লদুনা, শেল তান্না তান্না মহৈ তম্বা অসি লেপলোইদবনি হায়না প্রধান মন্ত্রীনা ফোংদোকখ্রে৷ স্কিল হৈরবা মীওই খক্তনা ঙসিগী মালেম অসিদা চাওখৎপা ঙমগনি৷ হায়রিবা অসি মীয়াম অমসুং লৈবাক পুম্নমক্তা এপ্লিকেবল ওই৷ মালেম অসিদা ভারতনা স্মার্ত অমসুং স্কিল মেন-পৱার সোলুসনশিং পীবা অসিনা ঐখোয়গী নহাশিং স্কিল হৈহন্নবা লৈরিবা ঐখোয়গী স্ত্রাতিজীগী খ্বাইদগী মরু ওইবা ওইগদবনি হায়না মহাক্না ফোংদোকখি৷ গ্লোবেল স্কিল গেপ মেপ্পিংগী খোঙথাং অদু মহাক্না য়াই অমসুং স্তেকহোল্দরশিংনা লেপ্পা লৈতনা স্কিল, রি-স্কিল অমসুং অপ-স্কিল তৌনবা পুংক্নিং থৌগৎখ্রে৷ তেক্নোলোজী য়াম্না থুনা হোংলকপনা মরম ওইদুনা রি-স্কিলিংগীদমক চাওনা দিমান্দ লাক্কদৌরিবনা মসি থিন্থনা লৈরুবগে কান্নবা লৈতে৷ ঐখোয়গী স্কিল ৱার্কফোর্সনা মতৌ করম্না লাইনা-লাইচৎ অসি মাই পাক্না থেংনবদা মতেং পাংখিবগে হায়বদু প্রধান মন্ত্রীনসু পনখ্রে৷
दुनिया के लिए एक Smart और Skilled Man-power Solutions भारत दे सके, ये हमारे नौजवानों की Skilling Strategy के मूल में होना चाहिए।
— PMO India (@PMOIndia) July 15, 2021
इसको देखते हुए ग्लोबल स्किल गैप की मैपिंग जो की जा रही है,
वो प्रशंसनीय कदम है: PM @narendramodi
অশোনবা সেক্সন স্কিল হৈহন্নবা য়াম্না কন্না হোৎনখিবা বাবাসাহেব অম্বেদকরগী ৱাখল্লোন অদু প্রধান মন্ত্রীনা পনখ্রে৷ লৈবাক অসিনা স্কিল ইন্দিয়া মিসন পাংথোক্তুনা বাবাসাহেবগী মংলান অসি মংফাওনহল্লি হায়না শ্রী মোদীনা ফোংদোকখ্রে৷ খুদম ওইনা, ‘গোইং ওনলাইন এস লিদর্স’-জি.ও.এ.এল.গুম্বা প্রোগ্রামশিংনা ত্রাইবেল মীয়ামশিংদা আর্ত অমসুং কল্চর, হেন্দিক্রাফত, তেক্সতাইলশিং অমসুং দিজিতেল লিতরেসীগী এরিয়াশিংদা মতেং পাংদুনা ত্রাইবেল পোপুলেসনদা এন্তরপ্রিনর্শিপ দিবলপমেন্ত লাকহল্লি৷ অসিগুম্নাস বন ধন য়োজনানা ত্রাইবেল সোসাইতীদা অনৌবা খুদোংচাবশিং ফংহল্লি৷ “লাক্কদৌরিবা নুমিৎশিং অসিদা, ঐখোয়না অসিগুম্বা কেম্পেন্দশিং অসি হেন্না পাক-শন্না শন্দোকপা দরকার ওই অমসুং স্কিল হৈহন্দুনা ঐখোয় ইশামক অমসুং লৈবাক অসি অত্মনির্ভর ফংহনবা দরকার ওই”,হায়না প্রধান মন্ত্রীনা ফোংদোকখ্রে৷
*****
(Release ID: 1735881)
Visitor Counter : 84
Read this release in:
Telugu
,
English
,
Urdu
,
Marathi
,
Hindi
,
Assamese
,
Bengali
,
Punjabi
,
Gujarati
,
Odia
,
Tamil
,
Kannada
,
Malayalam


text:
Manipuri
ঐখোয়গী মরমদা
অন্স ইন্টরত্রেদ অসি ISO 9001-2015 কম্পনি অমনি অমসুং ঐখোয়গী হেড ওফিস দিল্লি, ইন্দিয়া দা লৈ ।
অন্স অসি ডিজিটাইজেশন তৌবা, লোন অমদগী অমদা হন্দোকপা, লম অমগী চৎনলোন্দা হন্দোকপা,
খোঞ্জেলবু ৱাহৈদা হন্না ইথোকপা অমসুং ফিলম নচিংবদা ঙাংলিবা ৱাগী অর্থ হন্দোকপগী থবক তৌই অমসুং
পৃথিবীগী কাচিন-কোয়া খুদিংমক্তা লৈবা অসিগুম্বা পোৎ য়োনবা মীওইশিং অমদি ফ্রীলান্স ত্রান্সলেটরশীংদা থবক অসিবু পীথোকই ।
অপাম্বা পোত্থোক অদু ফংহনবগীদমক ঐখোয়না ঐখোয়গী ত্রান্সলেটরশীংগী মখোয়না থোইদোক-হেন্দোক্না হৈ়জ-শীংজবা বিষয়গী শরুক,
পোকফম অমসুং হৌরকফম অদুবু কুপ্না খন্ন-নৈনৈ ।
ঐখোয়গী ক্লাইন্টশীংনা ঐখোয়গী পুকচেল শেংবসিবু শীংথাবী অমসুং পীগদবা পৈশা অদু চাং নাইনা থুনা পীবনা
মরম ওইদুনা অয়োনবা মীওইশিং/ত্রান্সলেটরশীংনা ঐখোয়বু পাম্মী ।
অদোমনা ঐখোয়দগী খ্বাইদগী পাক-চাওরবা লোনগী জুরাশীংগী পরিংদাগী, অফবা ক্বালিটি লৈবা, খ্বাইদগী চানবা মমলগী পোত্থোক্কী আশা তৌবিবা য়াগনি ।
অন্সকিদা মখাগীশীংসি লৈ
- সার্তিফিকেশন - ‘ISO 9001-2015’ কম্পনি ।
- মেনেজমেন্ট – নুপী ঙাক্তনা মীচং ওইনা চলায়বা কম্পনি ।
- এক্সপিরিয়েন্স – মেডিয়াদা পুক্নিং চিংশিন্নীংঙাই ওইরবা চহী 19 গী, আন্টর্জাতিগী ওইবা লল্লোন-ঈতিক্তা চহী 8 গী অমসুং ত্রান্সলেশনগী থবক, ডিজিটাইজেশন, ডাটা মোনেজমেন্টদা চহী 10 থবক তৌবগী লৌশিং-জ্ঞান তানশিল্লে ।
- রিসোর্সশীং – ডিজিটাইজেশনগী পোত্থোক য়োনবা মীওই 3000, ত্রান্সলেটরদা য়ুম্ফম ওইবা মীওই 12000 অমসুং খোঞ্জেলবু ৱাহৈদা হন্না ইথোকপদা হৈ শীংলবা মীওই 2000 ।
- লোনশীং – হন্দোকনবগী লোন জুরা 2400 দগী হেন্না ফংহল্লি (পৃথিবীদা খ্বাইদগী য়াম্বা মমলগী লিষ্ট) ।
- ইফিসিয়েন্সি – পীরকপা থবক ফজনা শিন্দোক্নবগীদমক ঐখোয় ইশানা পুথোকচবা ‘WASP’ সোফ্টৱায়র শীজিন্নৈ ।
-প্রাজেন্স- ঐখোয়না রুসিয়া, সিঙ্গাপুর অমশুং ইউ এ ই দা লৈবা কম্পনিশিংগী মখোয়গী অমত্তা ঙাইরবা অয়েনবা মীওই ওইনা পৃথিবী শিন্-থুংনা মহুৎ শিল্লী
মথক্তা হায়রিবশীংসিনা মরম ওইদুনা অন্সনা, ত্রান্সলেশন/পব্লিসশিং কম্পনি 200 দগী হেনবগী থাজবা ফংলে লোয়ন-লোয়ননা কম্পনি 800 মুক্না ঐখোয়বু থাজরবা অথু-অকায়গী থবক্কীদমক থম্দুনা লৈ।


text:
প্রধান মন্ত্রী শ্রী নরেন্দ্র মোদীনা ঙসি স্বামী বিবেকানন্দনা হৌদোক্লম্বা 'প্রবুদ্ধ ভারতা', রামাকৃষ্ণগী থা খুদিংগী ওইনা ফোংবা চেফোংগী ১২৫শুবা কুমোন পাংথোকপদা ৱা ঙাংখ্রে।
থৌরম অসিদা ৱা ঙাংলদুনা প্রধান মন্ত্রীনা হায় মদুদি স্বামী বিবেকানন্দনা চেফোং অসি ঐখোয়গী ইরৈবাক অসিবু ময়েক শেংনা উনবা প্রবুদ্ধ ভারতা হায়না থোনখিবনি। স্বামী জিনা ‘মিকপ থোকপা ভারত’ অমা মসিগী রাজনিতি অমসুং ঙমখৈগী ৱাংমদা শেম্বা পামখি। “স্বামী বিবেকানন্দনা ভারত অসি চহি চা কয়া অমা লৈরক্লিবা অসি সংস্কৃতীদা লৈবা ওইনা উখি” হায়না প্রধান মন্ত্রীনা হায়।
স্বামী বিবেকানন্দনা মাইসোরগী মহারাজা অমসুং স্বামী রামাকৃষ্ণনন্দাদা ইবা চিথী অসিদা থম্লদুনা প্রধান মন্ত্রীনা মরু ওইনা ৱাখল্লোল অনি লায়রবশিং অসিবু শক্তি পীনবা শ্বামীজিনা চিংশিনখিবা অসি হায়রি। অহানবদা, লায়রবশিং অসিনা মপাঙ্গল কনবা মশানা ঙমজদ্রবদি মখোয় অসিদা শক্তি পীবা। অনিশুবদা, মহাক্না ইন্দিয়াগী লায়রবশিংগী মরমদা হায়খি, “মখোয়দা ৱাখল্লোন পীগদবনি; মখোয়গী অকোইবদা লৈরিবা সংসার অসিদা করি তৌরিবগে হায়বা অসি মমিৎ পাংহনগদবনি; অমসুং মদুদগী মখোয়না মখোয় মশা মথন্তা কনজনবা থবক তৌরক্কনি”। প্রধান মন্ত্রীনা হায় মদুদি মসিগী খুচং অসিনা ইন্দিয়া অসি মাংলোমদা চংশিল্লিবনি।
“করিগুম্বা লায়রবনা বেঙ্ক শিজিন্নবা ঙমদ্রবা, লায়রবশিংদা বেঙ্ক য়ৌহনগদবনি। মসিনি জন ধন য়োজনা অসিনা তৌরিবা অসি। করিগুম্বা লায়রবনা ইন্সুরেন্স শিজিন্নবা ঙমদ্রবা, লায়রবশিংদা ইন্সুরেন্স য়ৌহনগদবনি। মসিনি জন সুরক্সা স্কীম অসিনা তৌরিবা অসি। করিগুম্বা লায়রবনা হকশেলগী চেকশিন থৌরাং লৌবা ঙমদ্রবা, ঐখোয়না পীবগবনি। মসিনি অয়ুশমান ভারত্না স্কীম অসিনা তৌরিবা অসি। লম্বী, মহৈ, ইলেক্ত্রিসিতি অমসুং ইন্তর্নেত শম্বা লৈবাক অসিগী কাচিন কোয়া য়ৌহনগদবনি, মরুওইনা লায়রবশিংগীদমক। মসিনা লায়রবশিংদা থৌনা অমা পীগনি। মসিগী থৌনা অসিনা লৈবাক অসি চাওখৎহনবা হায়বা অদু ওইগদৌরিবনি” হায়না প্রধান মন্ত্রীনা হায়খি।
শ্রী মোদীনা হায় মদুদি ইন্দিয়ানা কোবিদ-১৯ লায়চৎ মাংজৌননা লৌখিবা অসি স্বামী জিগী ক্রাইসিস মনুংদা উপায় লৈতে খনবা তৌরোইদবনি হায়বা অসিগী খুদম্নি। চপ মান্ননা অইং অশা ওল্লকপদা তাইনবগী মহুৎতা ভারতনা ইন্তর্নেস্নেল সোলার এল্লিয়ান্সকী মওংদা পাম্বৈ পুথোক্লি। “মসি স্বামী বিবেকানন্দগী মিয়েং শেমগৎপা অসিগী প্রবুদ্ধ ভারতানি। মসি ভারতনি মদুদি মালেমগী অৱাবা তারবা মতমদা পাম্বৈ অমা পুথোকপা অসি” শ্রী মোদীনা তাকখি।
প্রধান মন্ত্রীনা নুঙাইবা ফোংদোকখি মদুদি স্বামী বিবেকানন্দগী ইন্দিয়াগীদমক খল্লম্বা অচৌবা মংলান অসিগীদমক অমসুং মহাক্না নহাশিংদা থাজবা থম্লম্বা অসিনা ইন্দিয়াগী ব্যুজিনেসকী মকোক চিংবা, শান্নরোই, তেক্নোক্রাফ, প্রোফেসনেলশিং, সাইন্তিস্তশিং, ইন্নোবেতর অমসুং অতৈশিং। প্রধান মন্ত্রীনা নহাশিংদা হায়খি মদুদি স্বামী বিবেকানন্দগী পাউতাকশিং অসি ইন্দুনা মসি তম্বগী শরুক অমনি খন্নবা। অনিশুবদা মীয়ামদা হায়গদবা অসি: অকিবা লৈতবা অমসুং ইশানা থাজবা অসিনি। শ্রী মোদীনা হায় মদুদি নহাশিংনা স্বামী বিবেকানন্দগী মতুং ইনগদবনি হায়রিবা মহাক অসিনা মালেমগীদমক করিগুম্বা খর তৌদুনা মুৎনাইদ্রবা অমা ওইবা ফংখিবনি। স্বামী বিবেকানন্দ থম্মোয়গী ওইবা অচৌবা মীওই অমনি, মহাক্না লায়রবশিংগীদমক য়াম্না খনখি।
শ্রী মোদীনা লোইশিল্লকপদা প্রবুদ্ধ ভারতাগী চহি ১২৫ য়ৌরকপা, স্বামী জিগী ৱাখল্লোল শন্দোকখি। মখোয়না নহাশিংবু মহৈ তম্বিবা অমসুং ইরৈবাক্কীদমক মিকপ থোক্নবা শাগৎলি। মসিনা স্বামী বিবেকানন্দগী ৱাখল্লোল অসিবু মুৎনাইদনা লৈনবা মশক থোক্না থৌদাং লৌরি।


text:
ঙাকশেল মন্ত্রালয়
সি.ভি.আর.দি.ই.না শাবা পোত্থোকশিংবু শিজিন্নগদৌরিবা মীওইশিংদা য়েন্থোকপা
Posted On:
10 JAN 2021 5:15PM by PIB Imphal
তাপাসকী রীত্রেক্তেবল লেন্দিং গ্যার সীস্তেম অমসুং স্বিফৎ য়ু.এ.ভি. অমসুং পি.-৭৫ সবমেরিনগী ফিল্তর মখল ১৮ য়েন্থোকপগী থৌরম অমা পার্লিয়ামেন্তকী মেম্বর, দাঃ কালানিধি ভীরাস্বামী, দিফেন্সকী পার্লিয়ামেন্তরী স্তেন্দিং কম্মিত্তীগী মেম্বর, দাঃ জি. সতীশ রেদ্দী, দি.দি.আর. অমসুং দি.গী সেক্রেতরী অমসুং দি.আর.দি.ও.গী চেয়রমেন অমসুং শ্রী পি.কে. মেহতা, এ.সি.ই.গী দি.জি. য়াওদুনা জনুৱারি ১০, ২০২১দা চেন্নৈগী কোম্বেত ভেহিকল রিসর্চ অমসুং দিভেলপমেন্ত ইস্তাব্লিশমেন্ত (সি.ভি.আর.দি.ই.), দি.আর.দি.ও.গী লেবোরেতরীদা পাংথোকখ্রে।
সি.ভি.আর.দি.ই.না তাপাস য়ু.এ.ভি.গী থ্রী তোন রীত্রেক্তেবল লেদনিং গ্যার (আর.এল.জি.) সীস্তেম অসি লমদম অসিদা শেম-শাখিবনি। মওং শেম্বা, মসিবু পুথোকপা অমসুং গ্যার সীস্তেম অসিগী চাংয়েং তৌবগী থৌওং অসি সি.ই.এম.আই.এল.এ.সি. অমসুং দি.জি.এ.ক্যু.এ.গা খুৎশম্নদুনা চাংয়েং তৌদুনা সর্তিফাইসু তৌখি। ত্রাইসাইকল নোজ হ্বীলগী মওং চেনবা মল্তিদিসিপ্লিনরী, হাইদ্রো-ইলেক্ত্রিক-মেকানিকেল সীস্তেম অসি হৌজিক হৌজিক কোইম্বাতোরদা লৈবা ইন্দস্ত্রী অমনা শারি। রীত্রেক্তেবল লেন্দিং গ্যার সীস্তেমগী অহানবা সেত অসি ইন্দস্ত্রী অসিনা শাদুনা চেন্নৈগী সি.ভি.আর.দি.ই.গী দাইরেক্তরনা বেঙ্গালুরুগী এ.দি.ই.গী দাইরেক্তরদা খুৎশিন্নখি।
সি.ভি.আর.দি.ই.না স্বিফৎ হায়না খঙনবা তোঙানবা য়ু.এ.ভি. মখল অমগী ৱান তোন রীত্রেক্তেবল লেন্দিং গ্যার সীস্তেম অমসু শেম-শাখি। মসিগী পথাপ অসি অকক্নবা বে ভোল্যুমগী মনুংদা লেন্দিং গ্যার শিজিন্নবা য়ানবা শেম-শাখিবনি। মসিগী পথাপ অসি নীংথিনা য়েংশিনবগা লোয়ননা ভারতকী ইনিদস্ত্রীগী মতেং লৌদুনা শাখিবনি অমসুং সি.ই.এম.আই.এল.এ.সি. অমসুং দি.জি.এ.ক্যু.এ.গী সর্তিফিকেসন্সু ফংখি। মসিগী সীস্তেম অসিসু বেঙ্গালুরুগী এ.দি.ই.দা খুৎশিন্নখ্রে।
পি.-৭৫ সবমেরিনগী লৈবাক অসিদা শাজবা হাইদ্রোলিক, লুব্রিকেসন, সীৱাতর অমসুং ফুএল ফিলতরগী মখল ১৮ অসিসু সি.ভি.আর.দি.ই.না শেম-শাখি। মসিগী ফিলতরশিং অসি হাইদ্রবাদ অমসুং চেন্নাইদা লৈবা ভারতকী ইন্দস্ত্রীশিংগী মতেং লৌদুনা শাখিবনি। মসিগী লৈবাক অসিদা শাজবগী প্রোজেক্ত অসি দি.আর.দি.ও. অমসুং নেভীনা পুন্দুনা শেল থাদখি অমসুং মসিগী তেক্নোলোজী অসি ইন্দস্ত্রীশিং অসিদা মাই পাক্না পীবা ঙমখ্রে। দি.ক্যু.এ. (এন.)না অয়াবা পীরবা মসিগী ফিলতর অসিগী সেৎ অনি অমসু ইন্দিয়ন নেভীদা খুৎশিন্নখ্রে।
দি.দি.আর. অমসুং দি.গী সেক্রেতরীনা লমদম অসিদা শাজনবা হোৎনবগী মরু ওইবগী মতাংদা মিৎয়েং চঙলদুনা মসিগী মরু ওইবা পোৎলমশিং অসিবু শাবা য়াবা মেন্যুফেকচরিং ফেসিলিতী শেম্লিবা ইন্দস্ত্রীশিংবু থাগৎপা ফোংদোকখি।
*****
(Release ID: 1687467)
Visitor Counter : 94


text:
হকশেল অমসুং য়াইফ-য়ুম্বাল মন্ত্রালয়
ভারতকী অপুনবা কোবিদ-১৯ ভেক্সিনেসনগী কবরেজ অসি করোর ২০৫.৫৯ হেনখ্রে
চহি কাংলুপ ১২-১৪গী ওইনা ভেক্সিনগী অহানবা দোজ করোর ৩.৯৩ হেন্না কাপখ্রে
ভারতকী এক্তিব কেসলোদ অসি হৌজিক ১,৩৫,৩৬৪ ওইরি
হৌখিবা পুং ২৪দা অনৌবা কেস ২০,৫৫১ রিপোর্ত তৌরকখি
রিকবরী রেৎ অসি হৌজিক ৯৮.৫০%দা লৈরি
চয়োলগী ওইবা পোজিতিবিতী রেৎ হৌজিক ৪.৬৪% ওইরি
Posted On:
05 AUG 2022 9:29AM by PIB Imphal
ভারতকী কোবিদ-১৯ ভেক্সিনেসন কবরেজ অসি ঙসি অয়ুক্কী পুং ৭ ফাওবগী প্রোভিজনেল রিপোর্তশিংগী মতুং ইন্না করোর ২০৫.৫৯ (২,০৫,৫৯,৪৭,২৪৩) হেনখ্রে। মসি সেসন ২,৭২,৫৪,৪২৬কী খুত্থাংদা য়ৌবা ঙমখি।
চহি কাংলুপ ১২-১৪গী কোবিদ-১৯ ভেক্সিনেসন অসি মার্চ ১৬, ২০২২দগী হৌখি। হৌখিবা পুং ২৪দা এদোলেসেন্ত করোর ৩.৯৩ (৩,৯৩,৩৩,২২৬)দা কোবিদ-১৯ ভেক্সিনগী অহানবা দোজ কাপখ্রে। মসিগা মান্নবা মওংদা চহি কাংলুপ ১৮-৫৯গী মনুংদা লৈবা মীওইশিংগী কোবিদ-১৯গী প্রিকোসন দোজ কাপ্পা অসি এপ্রিল ১০, ২০২২দগী হৌখি।
ঙসি অয়ুক্কী পুং ৭ ফাওবগী প্রোভিজনেল রিপোর্তশিংগী মতুং ইন্না অপুনবা মশিংগী ব্রেক-অপতা পীরিবশিং অসি য়াওরি:
ভারতকী এক্তিব কেসলোদ অসি হৌজিক ১,৩৫,৩৬৪দা লৈরি। এক্তিব কেসশিং অসি হৌজিক লৈবাক্কী অপুনবা পোজিতিব কেসশিং ০.৩১% ওইরি।
মসিনা মরম ওইরগা ভারতকী রিকবরী রেৎ অসি ৯৮.৫০%দা লৈরি। হৌখিবা পুং ২৪দা মীওই ২১,৫৯৫ নাবা ফগৎখি অমসুং নাবা ফগৎখিবা মীওইশিংগী অপুনবা মশিং (লাইচৎনা হৌরকপদগী) অসি হৌজিক ৪,৩৪,৪৫,৬২৪ শুখ্রে।
হৌখিবা পুং ২৪দা অনৌবা কেস ২০,৫৫১ রিপোর্ত তৌরকখি।
হৌখিবা পুং ২৪দা পুন্না কোবিদ-১৯গী তেস্ত ৪,০০,১১০ তৌখি। ভারতনা হৌজিক ফাওবদা অপুনবা তেস্ত করোর ৮৭.৭১ (৮৭,৭১,৬০,৬৪৬) হেন্না তৌখ্রে।
চয়োলগী অমসুং নুমিৎ খুদিংগী ওইবা পোজিতিবিতী রেৎশিংদসু চাউনা হন্থরকখি। লৈবাক্কী ওইনা হৌজিক চয়োলগী ওইবা পোজিতিবিতী রেৎ অসি ৪.৬৪% অমসুং নোংমগী ওইবা পোজিতিবিতী রেৎ অসি ৫.১৪% ওইরি হায়না রিপোর্ত তৌরকখি।
****
(Release ID: 1848606)
Visitor Counter : 42


text:
আবৃত্তি কম্পিটিশন
ইন্টারনেশনাল মাদার ল্যাঙ্গুয়েজ ডে পাংথোকপগী থৌরম মনুং চন্না অমদি ইমালোনদা শৈরেং পাবা অমসুং আবৃত্তি শিল্পবু থৌগৎপগী পান্দমদা মণিপুরী মিররনা ‘আবৃত্তি কম্পিটিশন’ অমা পাংথোক্কদৌরি।
গ্রুপঃ ‘এ’ ক্লাশ ৮ দগী ক্লাশ ১০ গ্রুপঃ ‘বি’ এইচএসসি অমসুং মথক্কি ক্লাশ
রুলস এন্ড রেগুলেশনঃ
১। শৈরেং মশা মশানা খনবা য়াগনি। মৈতৈ লোনগী শৈরেং ওইবা তাই।
২। ভিডিও লেন্থ ম্যাক্সিমাম মিনিট ৩ম।
৩। ভিডিও রেকোর্ড তৌদুনা ইমেইল তৌবিরৌ (ভিডিও ল্যান্ডস্কেপতা রেকোর্ড তৌবিয়ু)
৪। ভিডিও হৌবদা মিং অমসুং ক্লাশ/ইয়ার/সেমিষ্টার অমসুং স্কুল/কলেজ/ইউনিভার্সিটিগী মিং হায়বিয়ু।
৫। মণিপুরী মিররগী জাজ প্যানেলনা কম্পিটিশনগী রেজাল্ট খনগতকনি। জাজকী রায়না অরোয়বনি হায়না লৌগনি।
৬। চ্যাম্পিয়ন অমসুং রানার্স আপতা ক্যাশ লুপা অমসুং ক্রেস্ট অমমম ওইনা মনা পিগনি। লোয়ননা ২১ ফেব্রুয়ারী মণিপুরী মিররগী ফেসবুক অমসুং ইউটিউব লাইভ ইভেন্টতা চ্যাম্পিয়ন অনিগি ভিডিও প্রচার তৌগনি। মণিপুরী মিররগী ওয়েবসাইট অমসুং ইউটিউব চ্যানেলদা চ্যাম্পিয়ন অমসুং রানার্স আপকী ভিডিও আপলোড তৌগনি।
- অসিগী ইমেল এড্রেস অসিদা কম্পিটিশনগী ভিডিও থাবিরউঃ manipurimirror@gmail.com
- ইমেইলগি সাবজেক্টতা “Abritti Competition” ইবিয়ু।
- ভিডিও থারকপগি অরোইবা তারিখঃ ফেব্রুয়ারী ১৫, ২০২১।
বিঃ দ্রঃ কম্পিটিশন অসি বাংলাদেশকী মহৈরোই খক্তগিনী।


text:
শেল-থুম মন্ত্রালয়
ইমর্জেন্সী ক্রেদিৎ লাইন গরেন্তী স্কিম মার্চ ২০২৩ ফাওবা শাংদোক্লগনি; হোস্পিতেলিতী অমদি মরী লৈনবা এন্তরপ্রাইজেসপু সপোর্ত তৌনবা গরেন্তী কবরদা লুপা কোতি ৫০,০০০ হেনগৎলগনি
মাইক্রো অমদি স্মোল এন্তরপ্রাইজেস স্কিমগী রিবেম্প ক্রেদিৎ গরেন্তী ত্রস্তকী খুৎথাংদা এম.এস.এম.ই.শিংগীদমক লুপা কোতি লাখ ২গী অহেনবা ক্রেদিৎ ফংহনগদৌরি
সরকারনা লুপা কোতি ৬,০০০ কাইথদুনা “রেজিং এন্দ এসিলিরেতিং এম.এস.এম.ই. পর্ফোমেন্স” (আর.এ.এম.পি.) প্রগ্রাম হৌদোক্কদৌরি
উধ্যম, ই-শ্রম, এন.সি.এস. অমদি এসীম পোর্তেলশিং মখোয়গী স্কোপ অদু চাওথোকহন্নবা ইন্তরলিঙ্ক তৌরগনি
Posted On:
01 FEB 2022 12:51PM by PIB Imphal
ইমর্জেন্সী ক্রেদিৎ লাইন গরেন্তী স্কিম(ই.সি.এল.জি.এস.) অসি ২০২৩গী মার্চ ফাওবা শাংদোক্লগনি অমদি মদুগী গরেন্তী কবর অদু লুপা কোতি ৫০,০০০ চাওথোক্লগনি৷ ঙসি মফম অসিদা পার্লিয়ামেন্তদা য়ুনিয়ন বজেৎ ২০২২-২৩ পুথোক্লদুনা ফাইনান্স অমদি কোর্পোরেৎ এফিয়র্সকী কেন্দ্র মন্ত্রী শ্রীমতি নির্মলা সিথারমননা অপুনবা কবর অসি হৌজিক্তি লুপা কোতি লাখ ৫ ওইরগনি হায়না লাওথোকখি৷ অহেনবা শেনফম অসি হোস্পিতেলিতী অমদি মরী লৈনবা এন্তরপ্রাইজেসকীদমক খাক্তুনা থম্লি৷ ই.সি.এল.জি.এস.না এম.এস.এম.ই. লাখ ১৩০ হেনবদা কা-হেন্না দরকার ওইরিবা অহেনবা ক্রেদিৎ পীখ্রে হায়না ফাইনান্স মন্ত্রীনা ফোংদোকখি৷ লাইনা-লাইচৎ অসিনা পীরিবা শাফু অসি হন্থহনবদা মসিনা মখোয়বু মতেং পাংখ্রে৷ হোস্পিতেলিতী অমদি মরী লৈনবা সর্ভিসশিং মরু ওইনা মাইক্রো অমদি স্মোল এন্তরপ্রাইজেসনা লাইনা-লাইচৎ অসি লাক্ত্রিঙৈ মতমদা লৈরমখিবা মখোয়গী করবারগী থাক য়ৌবা ঙমদ্রিবা এস্পেক্ত অসি য়েংলগা প্রপোজেল অসি পুখৎখিবনি৷ এম.এস.এম.ই. সেক্তরগা মরী লৈননা অতোপ্পা তোঙান তোঙানবা পর্পোজেলশিং ফাইনান্স মন্ত্রীনা পুথোকখ্রে৷
মাইক্রো এন্দ স্মোল এন্তরপ্রাইজেস (সি.জি.তি.এম.এস.ই.) স্কিমগীদমক রিবেম্প ক্রেদিৎ গরেন্তী ত্রস্তকী খুৎথাংদা অহেনবা ক্রেদিৎ পীবা
দরকার ওইরিবা ফন্দশিং থাদদুনা ক্রেদিৎ গরেন্তী ত্রস্ত ফোর মাইক্রো এন্দ স্মোল এন্তরপ্রাইজেস(সি.জি.তি.এম.এস.ই.) স্কিম অসি অমুক হন্না শেমগৎলগনি৷ মসিনা মাইক্রো অমদি স্মোল এন্তরপ্রাইজেসকীদমক লুপা কোতি লাখ ২গী অহেনবা ক্রেদিৎ লাইনা ফংহল্লগনি অমদি থবক্কী খুদোংচাবশিংসু চাওনা ফংহল্লগনি হায়না ফাইনান্স মন্ত্রীনা ফোংদোকখি৷
রেজিং এন্দ এসিলিরেতিং এম.এস.এম.ই. পুর্ফোমেন্স (আর.এ.এম.পি.)
চহি ৫ হেনবদা লুপা কোতি ৬,০০০কী শেনফম অমা কাইথদুনা রেজিং এন্দ এসিলিরেতিং এম.এস.এম.ই. পর্ফোমেন্স(আর.এ.এম.পি.) প্রোগ্রাম হৌদোক্নবা ফাইনান্স মন্ত্রীনা লাওথোকখি৷ মসিনা এম.এস.এম.ই. সেক্তরবু হেন্না রিসাইলেন্ত, কম্পিতিতিব অমদি ইফিসিয়েন্ত ওইহনবদা মতেং পাংগনি৷
উধ্যম, ই-শ্রম,এন.সি.এস. অমদি এসীম পোর্তেলশিং ইন্তরলিঙ্ক তৌবা
উধ্যম,ই-শ্রম, এন.সি.এস., অমদি এসীম পোর্তেলশিং ইন্তরলিঙ্ক তৌরগনি হায়না ফাইনান্স মন্ত্রীনা পুথোকখ্রে৷ মখোয়গী স্কোপ অসি হেন্না পাকথোক-চাওথোকহল্লগনি৷ মখোয়না জি.২সি.,বি.২সি., অমদি বি.২বি. সর্বিসশিং ফংহন্দুনা ওর্গানিক দাতাবেজশিং অমদি লাইব থাদুনা পোর্তেলশিং ওইনা হৌজিক্তি মথৌ তৌরগনি৷ হায়রিবা সর্বিসশিং অসিনা ইকোনোমী অসি মখাতানা ফোর্মেলাইজ তৌনবা অমদি ময়াম পুম্নমক্কী ওল্তরপ্রিন্যুরিএলগী খুদোংচাবশিং অসি হেন্না ফংহন্নবগী পান্দম অমদা লাইনা ক্রেদিৎ ফংহনবা, স্কিল লৈহনবা অমদি রিক্যুতমেন্তদা মতেং পাংগনি৷
কস্তম দ্যুতীশিং রেস্নেলাইজেসন তৌবা
তোঙান তোঙানবা দ্যুতীশিং রেস্নেলাইজেসন তৌবগী মখা চৎথরকপা ওইনা, ছাতিনদা থম্বা দ্যুতী অদু চাদা ২০ য়ৌনা হেনগৎকদবনি হায়না ফাইনান্স মন্ত্রীনা পুথোরকখি৷ ছাতিনগী পার্তশিংদা থম্লম্বা একজেম্পসনশিং হন্দোক্কদবনি৷ ভারত্তা পুথোকচবা এগ্রী-সেক্তরগী ইমপ্লিমেন্তশিং অমদি তুলশিংদসু একজেম্পসন রেস্নেলাইজ তৌরি৷ মমাংগী চহিদা স্ক্রেপ স্তীলদা পীখিবা কস্তম দ্যুতী একজেম্পসনসু চহি অমা শাংদোক্লে, মসিগী থৌওং অসি এম.এস.এম.ই. সেকন্দরী স্তীল প্রদ্যুসরশিংদা তেংবাংনবা পাংথোকপনি। স্তেনলেস স্তীল অমসুং কোতেদ স্তীল ফ্লেত প্রদক্ত, এলোয় স্তীলগী বারশিং অমসুং হাই স্পীদ স্তীলদা থম্লম্বা অখন্নবা এন্তি দম্পিং খরা অমসুং সি.ভি.দি.সু মেতলশিংগী মমল ৱাংবা অসি য়েংলদুনা হন্দোক্লি।
******
(Release ID: 1795361)
Visitor Counter : 92


text:
ম্যালেরিয়া ভেক্সিন `ডব্লিউএইচও’না এপ্রুভ তৌখ্রে
জেনেভা, অক্টোবর ০৬ : পুৱারীগী মরু ওইবা থৌদোকশিংগী মনুং চল্লগদবা খোঙথাং অমদা মালেমদা অহানবা ওইনা পুথোকপা ম্যালেরিয়া লায়না থিংবা ঙমগদবা ভেক্সিন য়ুমশকৈশা
জেনেভা, অক্টোবর ০৬ : পুৱারীগী মরু ওইবা থৌদোকশিংগী মনুং চল্লগদবা খোঙথাং অমদা মালেমদা অহানবা ওইনা পুথোকপা ম্যালেরিয়া লায়না থিংবা ঙমগদবা ভেক্সিন য়ুমশকৈশা নুমিৎতা ডব্লিয়ু এইচ ওনা এপ্রুভ তৌখ্রে। ভেক্সিন অসিনা চহী খূদিংগী আফ্রিকাগী অঙাং লিশিং কয়াগী পুন্সি কল্লগনি হায়রি।
ম্যালেরিয়া অসি মতম কুইরবগী মমাঙদগী খঙনরবা লায়নানি। মসি লৌনগনবা লায়নাশিংগী মনুংদা খ্বাইদগী শাথিবনি লৌনৈ। লায়না অসিনা চহী খূদিংগী মীওই মিলিয়ন অমা শিহল্লি। লায়না অসিনা শিহনবা অয়াম্বা সাব-সাহারান আফ্রিকাদা থোকই। ভিক্টিম ২৬০,০০০ দি চহী মঙা মখাগী অঙাংশিংনি।
গ্লেক্সোস্মিথক্লাইননা পুথোকপা অনৌবা ভেক্সিন অদুনা অঙাংগী ইম্ম্যুন সিষ্টেম কনখৎহন্দুনা ম্যালেরিয়া থোকহল্লিবা পেথোজেন মঙাগী মনুংদা খ্বাইদগী শাথিবা ওইরিবা অমসুং আফ্রিকাদা পাক-শন্না লৈবা প্লাসমোদিয়াম ফালসিপারম মথৌ তৌহন্দবা ঙম্মী। ভেক্সিন অসি ম্যালেরিয়াগী অহানবা ওইবদা নত্তনা পেরাসাইটিক লায়নাশিংগা মরী লৈননা পুথোকপা অহানবা ভেক্সিননি। ক্লিনিকেল চাংয়েংদা ভেক্সিন অসি শাথিবা মওংদা নাবা ম্যালেরিয়াগী মায়োক্তা থাবদা অহানবা চহীদা চাদা ৫০ রোমগী ইফিকেসি লৈখি। তৌইগুম্বসুং মরিশুবা চহীদা ইফিকেসিগী চাং জিরো ওইরকখি।
হৌখিবা চহীদা পাঙথোকখিবা মোডেলিং ষ্টাদি অমদা করিগুম্বা ভেক্সিন অদু ম্যালেরিয়া লায়না খ্বাইদগী হেন্না নাবা লৈবাকশিংদা লোঞ্জ তৌবা তারবদি মদুনা লায়না অসিগী কেস মিল্লিয়ন ৫.৪ থিংবগা লোয়ননা চহী খুদিংগী চহী ৫গী মখা ওইবা অঙাং ২৩,০০০ অশিবগী খায়াক্তগী কনবা ঙম্বা য়াই হায়না পানরি।
সোর্স: হুইয়েন লানপাউ


text:
প্রধান মন্ত্রী, শ্রী নরেন্দ্র মোদীনা ‘মহাবাহু-ব্রক্ষপুত্র’ হৌদোকখ্রে অমসুং অসামদা থোং অনিগী উরেপ-উয়ুং তমখ্রে। থৌরম অদুদা রোদ ত্রান্সপোর্ত অমসুং হায়ৱেজকী কেন্দ্রগী মন্ত্রী; লো অমসুং জস্তিস, কম্ম্যুনিকেসন্স অমসুং ইলেক্ত্রোনিক্স এন্দ ইনফোর্মেসন তেক্নোলোজীগী কেন্দ্রগী মন্ত্রী; পোর্তস, শিপ্পিং অমসুং ৱাতরৱেজকী এম.ও.এস. (আই/সি) অমসুং অসাম অমদি মেঘালয়গী মুখ্য মন্ত্রীনা শরুক য়াখ্রে।
‘মহাবাহু-ব্রক্ষপুত্র’ হৌদোকপা ওইনা মহাক্না নীমাতি-মাজুলি ইথৎ, অৱাংথংবা গুৱাহাতি-খা থংবা গুৱাহাতি অমসুং ধুব্রি-হাতসিঙ্গিমারিগী মরক্তা রো-পেক্স বেসেল ওপরেসনশিং শঙ্গাখ্রে। মহাক্না জোগিঘোপাদা লৈবা ইন্দলেন্দ ৱাতর ত্রান্সপোর্ত (আই.দবল্যু.তি.) তর্মিনেল অমসুং ব্রহ্মপুত্র তুরেলগী মখল কয়াগী তুরিস্ত জেত্তিশিংগী উরেপ-উয়ুং তমখ্রে অমসুং ইজ-ওফ-দুইং-ব্যুজিনেসকী দিজিতেলগী সোল্যুসনশিং হৌদোকখ্রে।
থৌরম অসিদা ৱা ঙাংলদুনা প্রধান মন্ত্রীনা ঙরাং পাঙথোকখিবা লৌউ-শিংউগা মরী লৈনবা অলি-অয়ে লিগাং কুক্ষৈ অসিগা ইরোইননা মিসিং কাংলুপতা য়াইফ-পাউজেল পীখ্রে। মহাক্না হায় শেংলবা তুরেল অসি চহি কয়াদগী খুন্নাইগী ওইবা থবক-থৌরমশিং অমসুং কন্নেক্তিবিতীগা পাঙ্খক ওইদুনা লাকখি। মমাংদা ব্রক্ষপুত্রদা কন্নেক্তিবিতীগা মরী লৈনবা থবক পাইখৎলমখিদবা অসিদা মহাক্না নুংঙাইতবা ফোঙদোকখ্রে। মহাক্না হায় মসিনা মরম ওইরগা অসাম মনুংদা অমদি অৱাং নোপোক্কী অতোপ্পা মফমশিংদা কন্নেক্তিবিতীদা চাউনা খুদোংচাদবা থোকহনখি। মহাক্না হায় হৌজিক্তি প্রোজেক্তশিং অসিনা লমদম অসিগী লমগী অমসুং চৎনবীদা খেৎন্নবা অমদি অরাপ্পা লৈরম্বা অসি খোঙজেল য়াংনা হন্থহল্লগনি। মহাক্না মখা তারদুনা হায় অসাম য়াওনা অপুনবা অৱাং নোংপোক্কী লম অমসুং চৎনবীগী অপুনবা শক্তম অদু হৌখিবা চহি খরা অসিদা মপাঙ্গল কনখৎহনবা ঙমখ্রে।
প্রধান মন্ত্রীনা হায় ঙসি দা. ভুপেন হজারিকা সেতু, বোগিবীল থোং, সরাইঘাৎ থোং অসিগুম্বা থোংশিংনা অসামদা পুন্সি মহিংদা খুদোংচাহল্লি। মহাক্না হায় মসিনা লৈবাক অসিগী ঙাকশেলগী মপাঙ্গল কনখৎহনখি অমসুং ঐখোয়গী লান্মীশিংদা চাউনা খুদোংচাবা ফংহনখি। অসাম অমসুং অৱাং নোংপোক ফাওননবা কেম্পেন অসি ঙসি মাংলোমদা চংশিনহনখ্রে। প্রধান মন্ত্রীনা অসামগী মুখ্য মন্ত্রী অমসুং মহাক্কী সরকারনা মাই পাকপা অসি পুরকপা ঙম্বগীদমক থাগৎখ্রে। মাজুলীদা অসামগী অহানবা হেলিপাদ লৈখ্রে অমসুং মসিনা থুগদবা অমসুং শাফগদবা চৎনবগী পাম্বৈ ওইরি মরমদি কালিবরি লোইননা জোর্হাৎকি ফাওনহল্লিআ কি.মি. ৮ শাংবা থোংগী ভুমি পুজনগা লোইননা মতম শাংনা ধাবি তৌদুনা লাকখিবা অসি থুংহনখ্রে। প্রধান মন্ত্রীনা হায় “মসিনা খুদোংচাবা অমসুং ওইথোকপা কয়া পুরক্কদবা থোং অমা ওইরগনি”।
মসিগা চপ মান্না ধুব্রিদগী মেঘালয়দা লৈবা ফুলবারি ফাওবা কি.মি. ১৯ শাংবা থোং অসিনা বরাক তম্পাক্তা কন্নেক্তিবিতী ফগৎহল্লগনি অমসুং মেঘালয়, মনিপুর, মিজোরাম অমসুং অসামগী মরক্তা লৈরিবা অরাপ্পা অসি হন্থহল্লগনি। প্রধান মন্ত্রীনা হায় ঙসি মেঘালয় অমসুং অসামগী মরক্তা লৈরিবা অরাপ্পা অসি লম্বীদা চৎলবদি কি.মি. ২৫০ ওই; হায়রিবা অসি শুপ্নগী কি.মি. ১৯-২০দা হন্থহল্লগনি।
‘মহাবাহু-ব্রক্ষপুত্র’ প্রোগ্রাম অসিগী মতাংদা ৱা ঙাংলদুনা শ্রী মোদীনা হায় মসিনা হিথাংফমদা য়ুম্ফম ওইবা চাউখৎ-থৌরাংগী খুত্থাংদা ব্রক্ষপুত্রগী ঈশিংনা ৱাতর কন্নেক্তিবিতীগী মপাঙ্গল কনখৎহল্লগনো। ঙসি হৌদোকখিবা রো-পেক্স সর্ভিস অহুম অসিনা অসাম অসি রো-পেক্স সের্ভিস চাউনা লৈবগা লোইননা কন্নেক তৌবা মাংজিল থারিবা রাজ্য অমা ওইহনখ্রে। মসিগা লোইননা তুরিস্ত জেতী মরি অসিনা অৱাং নোংপোক অমদি অসামগী কন্নেক্তিবিতী চাউনা ফগৎহল্লগনি।
প্রধান মন্ত্রীনা রাজ্য অসিদা চহি কয়া কন্নেক্তিবিতী অসি নাথৈদুনা থম্বনা চাউখৎপা ফংহনদ্রিবা অসিদা নুংঙাইতবা ফোঙদোকখ্রে। ইনফ্রাস্ত্রকচর ফৎচিল্লক্তবা অমসুং ৱাতরৱেজ লৈশিল্লক্তবা অসিনা প্রধান মন্ত্রীবু নুংনাংবা পোকহনখি। হায়রিবশিং অসি চুমথোরকপা হৌরকপা অসি হান্নগী প্রধান মন্ত্রী অতল বিহারি বাজপয়ীগী মতমদগী হৌরকখি হায়না শ্রী মোদীনা ফোঙদোকখ্রে। হৌখিবা চহিশিংদা অসামদা অমুক হন্না মল্তি-মোদেল কন্নেক্তিবিতী লিংখৎনবা থৌরাংশিং পাইখৎখি। অসাম অমসুং অৱাং নোংপোক অসি অতোপ্পা নোংপোক থংবা এসিয়ন লৈবাকশিংগা লোইননা ঐখোয়গী চৎনবী অমসুং বিজিনেসকী মরীশিং অসিগী হব ওইহন্নবা হোৎনরি।
প্রধান মন্ত্রীনা হায় ইন্দলেন্দ ৱাতরৱেজকী থবক-থৌরম অসিনা মফম অসিদা অচৌবা শাফু অমা পীরগনি। মহাক্না হায় হন্দক্তা বাঙ্গলদেশকা লোইননা ৱাতর কন্নেক্তিবিতী ফগৎহন্নবা য়ান্না চে অমা খুৎয়েক পীনখি। হূগ্লী তুরেলগী ইন্দো-বাঙ্গলদেশ প্রোতোকল রুৎতা ব্রক্ষপুত্র অমসুং বরাক তুরেল ফাওনহন্নবা থবক পাইখৎলি। অৱাং নোংপোকপু ভারতকী অতৈ লমদমশিংগা ফাওনহন্দুনা লমদম অসিনা লম্বী মশিং য়ামদনা লৈরিবা অসি হন্থহল্লগনি। মহাক্না মখা তারদুনা হায় জোগিগোপা আই.দবল্যু.তি. তর্মিনেল অসিনা অসাম অসি হলদিয়া পোর্ত অমুং কোলকাতাগা ৱাতরৱেজ অমগী খুত্থাংদা ফাওননবা অতোপ্পা লম্বেল অমা পীরগনি। তর্মিনেলশিং অসিদা লৈরিবা ভুতান অমসুং বাঙ্গলদেশ কার্গোশিং অমসুং জোগিঘোপা মল্তি-মোদেল লোজিস্তিক্স পার্কতা লৈরিবা কার্গোশিং অসি ব্রক্ষপুত্র তুরেলগী খুত্থাংদা তোঙান তোঙানবা মফমশিংদা পুবদা খুদোংচারগনি।
প্রধান মন্ত্রীনা হায় অনৌবা রুৎশিং অসি মীচম প্রজা অমসুং লমদম অসিগী চাউখৎ-থৌরাংদা খুদোংচানবা শেমখিবনি। মহাক্না মখা তারদুনা হায় মাজুলি অমসুং নীমাতিগী মরক্তা লৈরিবা রো-পেক্স সর্ভিস অসি কি.মি. ৪২৫তগী শুপ্নগী কি.মি. ১২তা হন্থহনগদবা অসিগুম্বা রুৎ অমনি। লম্বেল অসিদা জহাজ অনি চেলহনখি মসিনা পেসেঞ্জর ১৬০০রোম অমসুং গারি কয়া অমুক্তদা পুথোক-পুশিন তৌগনি। মহাক্না হায় মসিগা চপ মান্ননা গুৱাহাতিদা অৱাং থংবা গুৱাহাতি অমসুং খা থংবা গুৱাহাতিগী মরক্তা লৈরিবা অরাপ্পা অসি কি.মি. ৪০দগী কি.মি.৩দা হন্থহনখ্রে।
প্রধান মন্ত্রীনা হায় য়ুজরশিংনা মরি চুম্বা ই-পাউ লৌনবা ই-পোর্তেলশিং ঙসি হৌদোকখ্রে। কার-দি পোর্তেলনা নেস্নেল ৱাতরৱেজতা লৈরিবা কার্গো পুম্নমক অমসুং ক্রুজ ত্রাফিক দেতাগী রিএল-তাইম ওইবা ই-পাউ পীবদা মতেং পাংগনি। মসিনা ৱাতরৱেগী ইনফ্রাস্ত্রকচরগা মরী লৈনবা ই-পাউসু ফংহনগনি। মহাক্না মখা তারদুনা হায় জি.আই.এস. দা য়ুম্ফল ওইবা ইন্দিয়া মেপ পোর্তেল অসিনা বিজিনেসকী তৌনবা লাকপা পাম্বা মীওইশিং মতেং পাংগনি।
প্রধান মন্ত্রীনা হায় অসাম অমসুং অৱাং নোংপোক্কী ৱাতরৱেজ, রেলৱেজ, হায়ৱে কন্নেক্তিবিতী অসিগা লোইননা ইন্তর্নেৎ কন্নেক্তিবিতীসু চপ মান্না মরু ওই অমসুং হিরমশিং অসিদা লেপ্পা লৈতনা থবক পাইখৎলি। মহাক্না হায় লুপা করোর কয়াগী ইনবেস্তমেন্তগা লোইননা অৱাং নোংপোক্কী অহানবা দেতা সেন্তর গুৱাহাতিদা শারগনি। দেতা সেন্তর অসিনা রাজ্য ৮গী দেতা সেন্তর হব অমা ওইনা মথৌ তৌগনি অমসুং অসাম য়াওনা অৱাং নোংপোক্কী আই.তি. সর্ভিসতা য়ুম্ফম ওইবা ইন্দস্ত্রীম বি.পি.ও. ইকোসিস্তেম অমসুং স্তার্ত-অপশিং ই-গভর্নান্সকী খুত্থাংদা মপাঙ্গল কনখৎহনগনি।
প্রধান মন্ত্রীনা হায় সরকারনা সবকা সাথ, সবকা বিকাস অমসুং সবকা বিশ্বাসকী ৱাখল্লোনগা লোইননা অৱাং নোংপোক য়াওনা লৈবাক অসিদা থবক তৌরি। মহাক্না মাজুলি রিজনগী ফজরবা চৎনবী, অসামীজকী চৎনবী অমসুং লমদম অদুগী বাইওদাইভর্সিতী অদুবু থাগৎখি। প্রধান মন্ত্রীনা কলচরেল য়ুনিভর্সিতী লিংখৎপা, মাজুলিদা বাইওদাইভর্সিতী হেরিতেজ সাইৎকী স্তেতস পীবা, তেজপুর-মাজুলি-সিবসাগরদা হেরিতেজ সর্কিৎ অসিগুম্বা খোঙথাংশিং অমসুং নামামি ব্রক্ষপুত্র, নামামি বরাকগুম্বা পাল্লন থৌরমশিং পনখি। খোঙথাংশিং অসিনা অসামগী মশক তাকপা হেনগৎহল্লি হায়না প্রধান মন্ত্রীনা ফোঙদোকখ্রে। মহাক্না হায় ঙসিগী কন্নেক্তিবিতীগা মরী লৈননা হৌদোক্লিবশিং অসি তুরিজমগী অনৌবা লমশিং হাংদোক্লগনি অমসুং অসাম অসি ক্রুজ তুরিজমগী মরু ওইবা লমথুংদম অমা ওইরক্লগনি হায়না আশা থমখ্রে। ঐখোয়না অসাম, অৱাং নোংপোক অসি আত্মানির্ভর ভারতকী মপাঙ্গল লৈবা য়ুম্বী অমা ওইহন্নবা পুন্না হোৎনমিন্নবা তাই হায়না ফোঙদোক্লদুনা প্রধান মন্ত্রীগী ৱারোল লোইশিনখি।


text:
ইকায় খুম্ননীংঙাই ওইরবা প্রধান মন্ত্রী লাপিদ,
ইকায় খুম্ননীংঙাই ওইরবা শৈখ মুহম্মদ বিন জায়েদ অল নহয়ান,
ইকায় খুম্ননীংঙাই ওইরবা রাস্ত্রপতি বাইদেন,
অহানবমক্তদা, ঐহাক্না প্রধান মন্ত্রী লাপিদপু প্রধান মন্ত্রীগী থৌ পুবা হৌবগীদমক্তা থাগৎপগা লোয়ননা য়াইফ পাউজেল পীজরি।
ঙসিগী সম্মিত অসিবু হোস্ত তৌবগীদমক্তা ঐহাক্না মহাকপু থম্মোই শেংনা থাগৎচরি।
ঙসিগী সম্মিত অসি স্ত্রেতজিক পার্ত্নরশিংগী তসেংবা মীফম অমনি।
ঐখোয় পুম্নমক লুনা তিন্নবা মরুপসু ওই, লোয়ন-লোয়ননা ঐখোয় পুম্নমক্কী মিৎয়েং অমসুং ৱাখল্লোন্সু মান্নৈ।
ইকায় খুম্ননীংঙাই ওইরবশিং,
ঙসিগী অহানবা “আই-২-য়ু-২” সম্মিৎ অসিমক্তগী কান্নবা পুরক্কদবা থৌরমগী কয়াগী পরিং য়াৎপা হৌখ্রে।
ঐখোয়না সেক্তর কয়াগী জোইন্ত প্রোজেক্ত মশক খঙদোক্লে, মখোয়শিংবু হেন্না চাউখৎহন্নবা রোদমেপসু শেম্লে।
“আই-২-য়ু-২” ফ্রেমৱর্ক্কী মখাদা ঐখোয়না ঈশিং, ইনর্জী, ত্রান্সপোর্তেসন, স্পেস, হকশেল অমসুং ফুদ সেক্যুরিতীগী মরু ওইবা সেক্তর ৬তা জোইন্ত ইনভেস্তমেন্ত পাংথোক্নবা য়ারকপা পুরক্লে।
“আই-২-য়ু-২”গী মিৎয়েং অমসুং থবক্কী পরিংনা প্রোগ্রেসিব অমসুং প্রেক্তিকেল ওই হায়বা ময়েক শেংলবনি।
ঐখোয়গী লৈবাকশিংগী মশাগী মপাঙ্গল – কেপিতেল, এক্সপর্তাইস অমসুং মার্কেত – অসিবু শিজিন্নদুনা ঐখোয়গী থবক্কী পরিংবু খোঙজেল হেন্না য়াঙহনবা য়াগনি অমসুং মালেমগী শেন্মিৎলোন্দা মশক থোক্না তেংবাংবা ঙমগনি।
মালেমগী তংদু লৈতাদবগী ফিভম হেনগৎলক্লিবা অসিগী মরক্তা ঐখোয়গী কোর্পোরেতিব ফ্রেমৱর্ক্না থবক ওইনা তসেংনা তেংবাংনবগী অফবা মোদেল অমসু ওইরিবনি।
ঐখোয়না “আই-২-য়ু-২”গী মতেংদগী ঈশিং, ইনর্জী, ত্রান্সপোর্তেসন, স্পেস, হকশেল অমসুং ফুদ সেক্যুরিতীগী লমদা মালেমগী থাক্তা মশক থোক্না তেংবাংবা ঙমগনি হায়বগী ঐহাক্না অচেৎপা থাজবা থম্লি।
থাগৎচরি!
आज की इस पहली समिट से ही I2U2 ने एक सकारात्मक एजेंडा स्थापित कर लिया है।— PMO India (@PMOIndia) July 14, 2022
हमने कई क्षेत्रों में Joint Projects की पहचान की है, और उनमें आगे बढ़ने का रोडमैप भी बनाया है: PM @narendramodi
बढ़ती हुई वैश्विक अनिश्चिताओं के बीच हमारा कॉपरेटिव फ्रेमवर्क व्यावहारिक सहयोग का एक अच्छा मॉडल भी है।— PMO India (@PMOIndia) July 14, 2022
मुझे पूरा विश्वास है कि I2U2 से हम वैश्विक स्तर पर Energy Security, Food Security और Economic Growth के लिए महत्वपूर्ण योगदान करेंगे: PM @narendramodi


text:
স্তেতিস্তিকেল ওফিস
ঐখোয়গী মরমদা
ডিস্ট্রিক্ট স্টেটিসতিকেল ওফিস, বিষ্ণুপুর না লুচিংদুনা ডাইরেক্টরেত ওফ ইকোনোমিক্স এন্দ স্টেটিসতিক, মনিপুর গী মখাদা সমাজিক অমদি শেনমিৎলোনগা মরি লৈনবা তোঙান তোঙানবা থবক থৌরমশিং হায়বদি দাতা খোমজিনবা লেংশিনবা অমদি নৈনবনচিংবা থবকশিং অসি ডিস্ট্রিক্ট সিদা পাঙথোকই।
ওফিস সিগী মরু ওইবা থবকশিং
- য়াম্না সিস্টেমেটিক ওইবা মওংদা ডিস্ট্রিক্ট সিগী তোঙান তোঙানবা সোসিও ইকোনোমিক, থৌরমশিংগা মরি লৈনবা দাতাশিং খোমজিনবা,শেমজিনবা,নৈনবা অমদি মীয়ামদা উৎথোকপা।
- ডিস্ট্রিক্ট সিগী সোসিও ইকোনোমিক দিভলপমেন্ট, কা মরী লৈননা তোঙান তোঙানবা থৌরমশিং,প্রোবলেমশিংগী মতাংদা ইনক্বাইরি নাচিংবা চৎথদুনা সেম্পল সর্ভে পাঙথোকপা।
- দিপার্টমেন্ট অসিনা ডিস্ট্রিক্ট অসি মথক্কী থবক থৌরমশিং অসি পায়খৎপদা ডাইরেক্টরেত ওফ ইকোনোমিক্স এন্দ স্টেটিসতিক, মনিপুর অমসুং ডিস্ট্রিক্ট সিদা লৈরিবা ওফিস শিংগা খুৎশম্ননা থবক পাঙথোকপা।


text:
প্রধান মন্ত্রী, শ্রী নরেন্দ্র মোদীনা ঙসি দেনমার্ককী প্রধান মন্ত্রী, ঐচ.ই. শ্রীমতি মেত ফ্রেদরিক্সনগা লোইননা নাকল অনিমক্কী ওইবা মীফম অমা পাংথোকখ্রে।
লুচিংবা অনি অদুনা ৱান-ওন-ৱান ফোর্মেত্তা ৱারী শানখি, মসিগী মতুংদা দেলিগেশনগী থাক্তা লৈবা ৱারী শানখি।
প্রধান মন্ত্রীনা ভারত-দেনমার্ক গ্রীন স্ত্রেতেজিক পার্তনরশিপকী প্রোগ্রেস অদু য়েংশিনখ্রে। খন্ন-নৈনবা অদুদা রিন্যুৱেবল ইনর্জীগী মতাংদা, মরু ওইনা ওফশোর ৱিন্দ ইনর্জী অমসুং গ্রীন হাইদ্রোজেনগা লোইন-লোইননা অতোপ্পা কবা অমগী মনুংদা স্কিল দেবেলপমেন্ত, হেল্থ, শিপ্পিং, ৱাতর অমসুং আর্ক্তিক্কী মতাংদা কোওপরেশন পীনবগী মতাংদা ওইখি।
ভারতকী মরু ওইবা প্রোগ্রামশিংদা ভারত্তা লৈবা দেনিশ কমপনীশিংনা অফবা মওংদা শরুক বাখিবশিং অদুগীদমক্তা প্রধান মন্ত্রীনা থাগৎপা ফোংদোকখি।
লুচিংবা অনিমক্না লৈবাক অনি অসিগী মরক্তা মী অমনা অমগী মরক্তা লৈনরিবা মরী হেনগৎগৎহনবগীদমক্তা থাগৎখি, অমসুং মাইগ্রেশন অমসুং মোবিলিতী পার্তনরীশপকী মতাংদা দিক্লেরেশন ওফ ইন্তেন্ত অদুবু তরাম্না ওকখি।
লুচিংবা অনি অদুনা রিজনেল অমসুং গ্লোবল ইশুশিংগী মতাংদা মখোয়গী ৱাখল্লোনশিং অদুবুসু তাথোক-তাশিন তৌনখি।
জোইন্ত স্তেতমেন্ত অদু দেলিগেশনগী থাক্তা ৱারী শানরবা মতুংদা লৌখৎখি, হায়রিবশিং অদু মসিদা য়েংবা য়াগনি।
ৱারোইশিন পুরকখিবা এগ্রীমেন্তশিংগী লিস্ত অদু মসিদা য়েংবা য়াগনি।


text:
২০২১গী নভেম্বর ২দা য়ু.কে.গী গ্লাসগোদা পাঙথোকপা কোপ২৬ সম্মিৎকী চৈরক্তা প্রধান মন্ত্রী শ্রী নরেন্দ্র মোদীনা মিস্তর বিল গেতসকা উনখ্রে।
২. প্রধান মন্ত্রীনা বিল অমসুং মেলিনা গেতস ফাউন্দেসন্না ভারত্তা পাইখৎখিবা থবক থৌরমশিং অদুবু থাগৎপা ফোঙদোকখি। বিল গেতসনা মিসন ইনোভেসনগী খুমাং চাওশিল্লিবা অদু প্রধান মন্ত্রীদা পাউদমখি। মখোয়না মিসন ইনোভেসনগী মখাদা ভারত্তা পাইখৎলিবা থবক থৌরমশিংগী খোঙজেল য়াংখৎনবা পাম্বৈশিংগী মতাংদা খন্নখি।
৩. গ্রিন হাইদ্রোজেন, এভিএসন ফ্যুলশিং, বেত্তরী স্তোরেজ অমসুং ভেক্সিন রিসর্চকুম্বা এরিয়াশিংদা লৈরিবা খুদোংচাবশিংগী মতাংদসু খন্নখি।
Had an excellent meeting with @BillGates at the @COP26 Summit. We discussed a wide range of subjects including ways to strengthen global efforts towards overcoming climate change. pic.twitter.com/aUlQjRU45W— Narendra Modi (@narendramodi) November 2, 2021


text:
লখিপুরওনলাইন নিউজ দেস্কঃ- নোংলৈ নুংশিৎ য়াস না উরিষ্যাগী সমুদ্র তোর্বান লাল্লগা ঙরাং নুংথিলদা বালাশ্বরদা অকনবা নোংলৈ নুংশিৎ শিৎখ্রে। উরিষ্যাগী বালাশ্বর অমসুং ভদ্রক জিলা অনি অসিদা নোং কন্না চুখ্রে। মাংজৌননা মীওই লাখ ৬ রোম শাফগদবা মফমদা পুথোকপগী থবক পাঙথোকখ্রে।
নোংলৈ নুংশিৎ অসিনা ৱেস্ত বেঙ্গলগী সমুদ্র তোর্বানগী মফমশিংদা অকনবা মওংদা শিৎপগা লোয়ননা তুরেলগী ঈমায় পাথোক্তুনা অনেম্বা মফম কয়া ঈশিংনা থুমজিনখ্রে। ৱেস্ত বেঙ্গলগী ইস্ত মিদনাপুর অমসুং সাউথ ২৪ পরগানাগী মফম শিংদা চাউনা অমাং অতা থোকহনখ্রে। উপাল ৱাপাল অমসুং য়ুম কৈ কয়ামরুম অতেক অকায় থোকহনখ্রে। অৱাং তম্না শিৎচিল্লক্লিবা নোংলৈ নুংশিৎ অসিনা ঙসি অয়ুকতা সতিসগর, বিহার অমসুং ঝরখন্দা থুংলবা য়ানা লৈরি।


text:
হাউশিং অমসুং অর্বান পোবর্তী এল্লিবেসন মন্ত্রালয়
ইন্দোরনা থংনা-থংননা মরিরক শুবা ওইনা খ্বাইদগী নানবা সহরগী মিংথোন ফংদুনা রেকোর্দ থমখ্রে
সুরৎ অমসুং নবি মুম্বাইনা অনিশুবা অমসুং অহুমশুবা তাখ্রে
>১০০ য়ু.বি.এল.গী কাংলুপ্তা ছত্তিসগরনা খ্বাইদগী নানবা রাজ্য ওইনা লাউথোকখ্রে
< ১০০ য়ু.বি.এল.গী কাংলুপ্তা ঝর্খন্দনা খ্বাইদগী নানবা রাজ্য ওইনা লাউথোকখ্রে
অপুনবা মনা ১২৯ পীখ্রে
ইন্নোবেসনশিং অমসুং খ্বাইদগী ফবা খোঙথাংশিংগী রিপোর্তশিং অমসুং গঙ্গা তাউনগী এসেসমেন্তগী রিপোর্তকা লোয়ননা এস.এস. ২০২০গী সর্ভে রিপোর্ত ফোঙখ্রে
হৌজিক ফাওবদা অর্বান য়ু.এল.বি. ৪,৩২৪ ও.দি.এফ. ওইনা লাউথোকখ্রে
সহর ১,৩১৯না ও.দি.এফ.+ অমসুং সহর ৪৮৯না ও.দি.এফ.++ ওইনা শকখঙখ্রে
য়ুমথোং লাখ ৬৬ হেনবগী অমাংশঙ অমসুং কম্ম্যুনিতী/পব্লিক্কী অমাংশঙ লাখ ৬রোম শাখ্রে
সহর ২৯০০+গী অমাংশঙ ৫৯,০০০ রোম গুগল মেপশিংদা হাপখ্রে
ইন্দোর, অম্বিকাপুর, নবি মুম্বাই, সুরৎ, রাজকোৎ অমসুং মাইসুরুগী সহরশিং অসি স্তার-৫ কাবা সহর, সহর ৮৬না স্তার-৩ অমসুং সহর ৬৪না স্তার-১ ওইনা রেতিং পীখ্রে
এস.এস. ২০২১না অমাং অশোয়, লেগাসী ৱেস্ত মেনেজমেন্ত অমসুং লেন্দফিল রেমিদিএসনগা লোয়ননা ৱেস্তৱাতর ত্রিৎমেন্ত অমসুং অমুক হন্না শিজিন্নবা হোৎনবদা মীৎয়েং থম্লি
অনৌবা পর্ফোর্মেন্স কেতগোরী – “প্রেরক
Posted On:
20 AUG 2020 1:25PM by PIB Imphal
হাউজিং অমসুং অর্বান এফিয়র্স মন্ত্রালয়গী এম.ও.এস. (আই/সি), শ্রী হর্দীপ এস পুরিনা ফোঙদোকখি মদুদি “স্বছ সুর্বেক্সননা ঐখোয়গী সহর পুম্নমক্তা লুনান্না থম্নবগী ৱাখল্লোন অসি লৌখৎনবা অচৌবা পোরম অমা পীবগা লোয়ননা স্বছ ভারত মিসন -অর্বান (এস.বি.এম.-য়ু)গী মখাদা চাউনা কান্নবা পীদুনা মতেং লেপ্তনা পাংলগনি। সহরশিংনা তৌরিবা থবকশিং অসিনা ময়েক শেংনা উৎলি মদুদি ঐখোয়না ‘স্বছ’ (লুনানবা) খক্তাগী লম্বী শেম্বদা নত্তনা ‘স্বস্থা’ (হকচাং ফাবা), ‘সশক্তা’ (অকনবা), ‘সমপন’ (য়াইফবা) অমসুং অত্মানির্ভার (মীপান-তাংদবা) অনৌবা ভারত অমা শেম্নবা চংশিল্লি!” এম.ও.ঐচ.য়ু.এ.না শিনবা স্বছ মহোসব হায়না মিংথোনবা ভর্চ্যুল থৌরম অমদা ভারত সরকারগী হাউজিং অমসুং অর্বান এফিয়র্স মন্ত্রালয় (এম.ও.ঐচ.য়ু.এ.)না পাঙথোকপা এন্যুল ক্লিনলিনেস অর্বান সর্ভেগী মঙাশুবা শরুক, স্বছ সুর্বেক্সন ২০২০গী মনাশিং মহাক্না য়েন্থোকখি। অমরোমদা ইন্দোরনা মীয়াম্না পাম্নরিবা ভারতকী খ্বাইদগী লুনানবা সহরগী মিংথোল ফংখি, সুরৎ অমসুং নবি মুম্বাইনা অনিশুবা অমসুং অহুমশুবা মথং শিৎনা তাখি (মীশিং > লাখ ১গী কাংলুপ্তা)। > ১০০ য়ু.এল.বি. কাংলুপকী ওইনা ছত্তিসগরনা ফীদমনীংঙাই ওইরবা ভারতকী খ্বাইদগী লুনানবা রাজ্যগী মিংথোল ফংখি অমরোমদনা < ১০০ য়ু.এল.বি. কাংলুপকী ওইনা ঝর্খন্দনা ভারতকী খ্বাইদগী লুনানবা রাজ্যগী মিংথোল ফংখি। অহেনবা মনা ১১৭সু মন্ত্রীনা য়েন্থোকখি (ফলশিংগী অকুপ্পা ৱারোল www.swachhsurvekshan2020.orgদা ফংগনি)। লৈবাক অসিগী মফম কয়াদগী মশক নায়রবশিং, শ্রী দুরগা শঙ্কর মিশ্রা, সেক্রেতরী, এম.ও.ঐচ.য়ু.এ., চীফ সেক্রেতরীশিং, প্রিন্সিপল সেক্রেতরীশিং, ম্যুনিসিপাল কম্মিস্নরশিং অমসুং লুনানহল্লিবা মীওইশিংনা ওনলাইন থৌরম অসিদা শরুক য়াখি।
মন্ত্রীনা লৈবাক্কী মফম কয়াদগী খনগৎলবা য়ুমদা অমাংশঙ শাখ্রবা বেনিফিসরীশিং, সাফাইকর্মিস নত্রগা সেনেতেসন ৱার্করশিং, অমোৎপা খোমখৎকিবা মীওইশিং অমসুং স্বছ ভারত মিসিন-অর্বান (এস.বি.এম.-য়ু)গা লোয়ননা থবক তৌমিনরিবা সেল্ফ হেল্প গ্রুপশিংগী মীহুৎশিংগা লোয়ননা ৱারী শাখি। থৌরম অসি https://webcast.gov.in/mohuaদা অমসুং এস.বি.এম.-য়ুশিংগী সোসিএল মিদিয়া হেন্দলশিংদা লাইফ ওইনা ৱেবকাস্ত তৌখি
অথোইবশিং অমসুং প্রজাশিংদা ৱা ঙাংলদুনা মন্ত্রীনা হায় “চহি মঙাগী মমাংদগী ইকাইখুম্নরবা প্রধান মন্ত্রীনা মঙলান অমা মঙখি – স্বছ ভারতকী মঙলান অমা। ঙসি, ভারতকী সহরগী প্রজা খুদিংমক্না করম্না পুনশিন্দুনা মঙলান অসি মঙ ফাওনবা ঙমহন্নবা হোৎনরিবা অসি উবদা ঐখোয়না য়াম্না চাউথোকচৈ লোয়ননা নুংঙাইবা পোকই। হৌখিবা চহি মঙা অসিদা, মিসন অসিনা করম্না মীওইবগী হকশেলদা, হিংনবগী পাম্বৈশিংদা,পুন্সি মহিংদা অমসুং খ্বাইদগী মরু ওইনা, মখোয়গী ৱাখল্লোনদা অমসুং মখোয়গী শাজথশীংদা অচৌবা অহোংবা অমা পুরক্কে হায়বা ঐখোয়না উবা ফংখ্রে”। মন্ত্রীনা হায় মখা তানা মীপুম খুদিংমক্না মখোয়গী থৌদাং লৌদুনা অমসুং অশেংনা লুনানবগী লান্মী অমা ওইদুনা অমোৎপশিং মফম চানা হুন্দোকপা, অমুক্তা শীজিন্নরগা হুন্দোকপা প্লাস্তিক শীজিন্নদবা অমসুং সেনিতেসন ৱার্করশিংবু ইকাইখুম্নবা উৎপা অসিগুমবা স্বছতাগী হৈনবীশিং অসি লৈগদবনি।
মালেমগী খ্বাইদগী চাউবা অর্বান সেনিতেসন সর্ভেগী হৌরকফমগী মতাংদা ৱা ঙাংলদুনা শ্রী পুরিনা শন্দোকনা তাকখি, “স্বছ ভারত মিসিন-অর্বান (এস.বি.এম.-য়ু) অসি ২০১৪দা হৌদোকপা মতমদা, মসিগী থমখিবা পান্দমদি ভারতকী সহরগী মফম অসি ১০০% ওপন দেফিকেসন ফ্রী (ও.দি.এফ.) ওইহনবগা লোয়ননা ১০০% সাইন্তিফিক সোলিদ ৱেস্ত মেনেজমেন্ত তৌবনি। সহরগী মফমশিংদা ও.দি.এফ.কী ৱাখল্লোন অমত্তা লৈরমদবা অমসুং সোলিদ ৱেস্ত প্রোসেসিং অসি ১৮% খক তৌরমখি, করিগুম্বা ইকাইখুম্নরবা প্রধান মন্ত্রীগী স্বছ ভারতকী মঙলান অসি মায় পাক্কে হায়রবদি খোঙথাং অসি চহি মঙাগী মনুংদা কনশিনবা মথৌ তাই হায়না মসিনা তাক্লি। মরু ওইবা লুনানবগী হীরমশিং অসিদা মখোয়না লৌখৎলিবশিং অসি ফগৎহনবা হেন্নবা রাজ্যশিং অমসুং সহরশিংগী মরক্তা থবক্কী খোঙজেল য়াংশিন্নবা অমসুং থৱায় য়াওনা চাংদম্নবগী ৱাখল্লোন লৈনবা পোরম অমা মথৌ তাখি। সহরশিংদা অর্বান সেনিতেসনগী ফীভম ফগৎনবা অমদি প্রজাশিংনা চাউনা শরুক য়ানবা চাংদম্নবগী পোরম অমা ওইরিবা স্বছ সুর্বেক্সন (এস.এস.) অসি শেমগৎপা অমসুং ইমপ্লিমেন্ত তৌবগী ৱাখল লাকখ্রিবা অসি মসিদগীনি।”
এস.বি.এম.-য়ু.গী মখাদা হৌখিবা চহি তরুক অসিদা শীংথানীংঙাই ওইবা থবক কয়া লৌখৎপগা লোয়ননা মন্ত্রীনা মিসন অসিগী মথংগী তাঙ্কক্কী ৱাখল্লোন অদুসু থমখি, “ঐখোয়না লৌখৎকদোরিবা খোঙথাংশিং অসি অমাংশঙশিংদগী অমাং অশোই অমদি য়ুমশিং অমসুং কালকার খানশিংদগী থাদোরকপা গ্রে অমসুং ব্লেক ৱাতর মফম চানা থম্বা, পুবা অমসুং হুন্দোকপদা ওইগনি। মসিগা লোয়ননা ঈশিংগী ইপাকশিংদা থাদোক্তিঙৈদা ফত্তবা ঈশিং অসি ত্রীৎমেন্ত তৌবা, অমসুং মখোয় অসি অমুক হন্না শীজিন্নবা য়ানবা অঙম্বা চাংদা হোৎনবা হায়বা অসি ঐখোয়গী পান্দমনি। পুম্নমক অসিগা লোয়ননা ‘অওনবা পুরকপা’ অসিদা ঐহাক্না ঐখোয়গী সেনিতেসন ৱার্করশিং, মাংজিল থারিবা মীওইশিংগী চেকশিং থৌরাংগী মরমদা ৱাদবা ঙমদে। মরম অসিনা মিসন অসিগী মথংগী তাঙ্কক্তা সেনিতেসন ৱার্করশিংগী চেকশিন থৌরাংগী পোৎলম অমসুং মেকনাইজ তৌরবা খুশু খুলাই মরাং কায়না ফংহন্নবা মীৎয়েং হেন্না চংলগনি।”
শ্রী দুর্গা শঙ্কর মিশ্রা, সেক্রেতরী, এম.ও.ঐচ.য়ু.এ.না থৌরম অসিদা ৱা ঙাংলদুনা হায়, “এম.ও.ঐচ.য়ু.এ.না জনুৱারীদা সহর ৭৩ রেতিং তৌনবা স্বছ সুর্বেক্সন ২০১৬ সর্ভে পাঙথোকখি, মতুংদা সহর ৪৩৪গী রেঙ্কিং পীনবা জনুৱারী-ফেব্রুৱারী ২০১৭দা স্বছ সুর্বেক্সন ২০১৭ পাঙথোকখি। স্বছ সুর্বেক্সন ২০১৮ অসিনা মালেমগী খ্বাইদগী চাউবা লুনানবগী সর্ভে ওইদুনা সহর ৪২০৩ রেঙ্ক পীখি মতুংদা এস.এস.২০১৯ অসিনা সহর ৪২৩৭ কোনশিনবতা নত্তনা হীরম অসিদা নুমিৎ ২৮নিগী অতেনবা মতমগী মনুংদা দিজিতেল সর্ভে মপুং ফানা লোয়শিনবা ঙমখিবা অহানবসু ওইবা ঙমখ্রে। স্বছ সুর্বেক্সন ২০২০ অসিনা খোঙজেং অসিদা লেপ্তনা চত্থরক্লি অমসুং অপুনবা সহর ৪২৪২, কেন্তোনমেন্ত বোর্দ ৬২ অমসুং গঙ্গা তাউন ৯৭ সর্ভে তৌখ্রে অমসুং প্রজা কোতি ১.৮৭না শরুক য়ারি। খোঙথাং অমা মাংলোমদা চংশিনবা ওইনা সহরশিং থবক ফজনা তৌবা ঙম্নবা মন্ত্রালয় অসিনা হৌখিবা চহিদা স্বছ সুর্বেক্সন লীগ হৌদোকখি, চহি অসিগী ওইনা মসি সহরশিং অমসুং তাউনশিংগী লুনানবগী এসেসমেন্ত থা অহুমগী ওইনা অহুমলক তৌগনি লোয়ননা মসিগী ফলগী ২৫% অসি স্বছ সুর্বেক্সনগী অরোইবগী ফমশিংদা তিনশিনগনি। লোয়ননা স্বছ সুর্বেক্সনগী পোরম অসিগী থৱায় য়াওবা মওং অসি লেপ্তনা হেনগৎলক্লি। ফলশিং য়েংশিন্নবা লৈবা ফ্রেমৱার্ক অমা খক নত্তনা, স্বছ সুর্বেক্সন্না এস.বি.এম-অর্বান ইমপ্লিমেন্ত তৌবা হেনগৎহন্নবা মচাক অমা ওইদুনা “স্বছতা” ওইহন্দুনা ফলশিংনা কান্নবা ফংহল্লি।
দুর্গা শঙ্কর মিশ্রানা মখা তারদুনা হায়খি, “স্বছ সুর্বেক্সন ২০২০ অসিগী সর্ভে তিমনা শুবন্তগী নুমিৎ ২৮দা মী তাবা মফম ৫৯,০০০ হেনবদা অমসুং ললোন ইতিক তৌবা মফম ২০,০০০ হেনবদা চৎতুনা ৱার্দ ৬৪,০০০ চৎপা ঙমখিবগা লোয়ননা হেন্না চাউথোরক্লি”।
স্বছ সুর্বেক্সন ২০২০গী মরু ওইবা ৱাফম খরা মখাদা পীরি:
- প্রজা কোতি ১.৮৭দগী ফীদবেক ফংখ্রে
- স্বছতা এপ্তা প্রজা কোতি ১.৭না রেজিস্তর তৌরকখ্রে
- সোসিএল মিদিয়াদা মীওই কোতি ১১ রোমনা পাম্নবা
- সেনিতরী ৱার্কর লাখ ৫.৫কী মথক্তা য়াইফ থৌরাংগী স্কিমশিং য়াওহনবা অমসুং অমোৎ অকায় খোমগৎপা মীওই ৮৪,০০০ হেনবা অসি মেনস্ত্রীমদা হাপচিনবা
- অর্বান লোকেল বোদীশিংগী মখাদা মীওই লাখ ৪ হেনবদা কন্ত্রেক্তা থবক পীরি
- গার্বেজ ভলনরেবল পোইন্ত ২১,০০০ হেন্না খঙদোক্তুনা অমসুং অহোংবা পুরকখ্রে
২০১৪দা হৌদোকখিবা স্বছ ভারত মিসন-অর্বান (এস.বি.এম.-য়ু)না সেনিতেসন অমসুং সোলিদ ৱেস্ত মেনেজমেন্তগী লম অনিমক অসিদা শীংথানীংঙাই ওইনা খুমাং চাউশিল্লক্লি। এম.ও.ঐচ.য়ু.এ.গী সেনিতেসন প্রোতোকলশিংগী মতুং ইন্না অর্বান য়ু.এল.বি. ৪,৩২৪ অসি ও.দি.এফ. ওইনা লাউথোকখ্রে, সহর ১,৩১৯না ও.দি.এফ.+ ওইনা শকখঙখ্রে অমসুং সহর ৪৮৯না ও.দি.এফ.++ ওইনা শকখঙখ্রে। হায়রিবা অসি মিসন অসিগী থম্লিবা পান্দমশিংদগী হেন্দোক্তুনা য়ুমথোং লাখ ৬৬ হেনবদা অমাংশঙ শাবা অমসুং কম্ম্যুনিতী/পব্লিক্কী অমাংশঙ লাখ ৬রোম শাবা ঙমখিবা অসিনা ওইথোকহনবনি। মসিগী মথক্তা সহর ২৯০০+গী অমাংশঙ ৫৯,০০০ রোম গুগল মেপশিংদা হাপখ্রে। সোলিদ ৱেস্ত মেনেজমেন্তগী লমদা ৱার্দ ৯৬%দা য়ুম-য়ুমদা চৎতুনা খোমগৎলি অমরোমদা মসিগী অপুনবা ৱেস্তকী ৬৬% প্রোসেস তৌরি- ২০১৪দা প্রোসেসিং ১৮% তৌরম্বদগী শরুক ৪গী ময়াদা হেনগৎখ্রে। এম.ও.ঐচ.য়ু.এ.গী গারবেজ ফ্রী সিতীসকী স্তার রেতিং প্রোতোকলগী মতুং ইন্না অপুনবা সহর ৬ (ইন্দোর, অম্বিকাপুর, নবি মুম্বাই, সুরৎ, রাজকোৎ অমসুং মাইসুরু) অসি স্তার-৫ কাবা সহর ওইনা রেতিং পীখ্রে, সহর ৮৬না স্তার-৩ অমসুং সহর ৬৪না স্তার-১ পীখ্রে।
থৌরম অসিগী মরু ওইবা অতোপ্পা শরুকশিংদা স্বছ সুর্বেক্সন ইন্নোবেসনশিং অমসুং খ্বাইদগী ফবা খোঙথাংশিংগী রিপোর্তশিংগা লোয়ননা স্বছ সুর্বেক্সন ২০২০ সর্ভে রিপোর্ত, স্বছ সুর্বেক্সন সোসিএল মিদিয়া রিপোর্ত অমসুং গঙ্গা তাউনগী এসেসমেন্তগী রিপোর্ত ফোঙবা য়াওরি। মিসন অসি মায় পাকপা অমা ওইনবা হোৎনবদা মরু ওইবা থৌদাং লৌখিবশিং অদুগী মরক্তা য়ুনাইতেদ নেসন্স এজেন্সী ফোর ইন্তর্নেস্নেল দিবেলপমেন্ত (য়ু.এস.এ.আই.দি./ইন্দিয়া), বিল এন্দ মেলিন্দা গেৎ ফাউন্দেসন, মাইক্রোসোফ ইন্দিয়া, গুগল, জনাগ্রহাগুম্বা পার্তনর ওর্গনাইজেসনশিংবু মন্ত্রীনা থাগৎপা ফোঙদোকপা স্বছ সুর্বেক্সন অসিদা উবা ফংখি।
মমাং থাদা, এম.ও.ঐচ.য়ু.এ.না স্বাছ সুর্বেক্সন ২০২১ সর্ভেগী তরুক শুবা এদিসন লোঞ্চ তৌখ্রে। মন্ত্রালয়গী সেনিতেসন ভেল্যু চেন ফংহন্নবা খোঙথাংশিং ৱাখলদা থম্লগা স্বাছ সুর্বেক্সন ২০২১ ইন্দিকেতরশিংনা অমাং অশোয়গা লোয়ননা ৱেস্তৱাতর ত্রিৎমেন্ত অমসুং অমুক হন্না শিজিন্নবগা মরী লৈনবা পেরামীতরশিংদা মীৎয়েং চংলি। চপ মান্ননা সুর্বেক্সনগী তরুকশুবা ইদিসন্দা ৱেস্ত মেনেজমেন্ত অমসুং লেন্দফিলশিং লৌথোকপগী অরুবা ইসুশিং মাংদা পুথোরকখি। মসিগী মথক্তা, স্বাছ সুর্বেক্সন ২০২১দা সব কেতগোরী মঙা – দিব্য (প্লাতিনম), অনুপম (গোল্দ), উজ্জৱাল (সিলভর) উদিৎ (ব্রোঞ্জ), আহোরী (এসপাইরিং) লৈবা অনৌবা পর্ফোর্মেন্স কেতগোরী, প্রেরক দোর সম্মান হৌদোকপা থেংনখ্রে। হৌজিক লৈরিবা ‘পোপুলেসন কেতগোরী’, সহরশিং য়েংশিন্নবগী ক্রাইতেরিয়া অসিগী মথক্তা মসিগী অনৌবা কেতগোরী অসিনা খনগৎলবা ইন্দিকের ৱাইস পর্ফোর্মেন্স ক্রাইতেরিয়া তরুক্কী বেসিস্তা সহরশিং খায়দোক্লগনি।
চহি কয়াদগী দিজিতেল ইনোবেসনশিংনা মতম পুম্বদা মিসন অসিগী মাংজিল থাদুনা প্রজাশিংদা এঙ্গেজ তৌবা হেনগৎহনবগা লোয়ননা মশিং হেনগৎহন্দুনা অমসুং আউৎকমশিং হেন্না ফজনা মোনিতর তৌরি। মসি মন্ত্রালয়না হন্দক্তা লোঞ্চ তৌখিবা ইন্তিগ্রেতেদ এম.আই.এস. পোর্তেল অদুনা মপাঙ্গল কনখৎহন্দুনা প্লেৎফোর্ম অমখক্তদা দিজিতেল ইনিসিএতিব ময়াম অমা পুরক্তুনা রাজ্যশিং অমসুং সহরশিংদা পুন্না অমসুং কোম্না কান্নবা ফংহল্লি অমসুং স্বাছ অমা শেম্বা খক্তা নত্তনা অশেংবা দিজিতেল ইন্দিয়া অমা শেম্নবা লম্বেলদা চংশিল্লি।
রেঙ্কিংগী লিস্ত পুম্নমক্কী য়েংনবা লিঙ্ক অদুদি https://swachhsurvekshan2020.org/Rankingsনি।
******
(Release ID: 1647373)
Visitor Counter : 82
Read this release in:
Malayalam
,
English
,
Urdu
,
Hindi
,
Marathi
,
Bengali
,
Punjabi
,
Gujarati
,
Odia
,
Tamil
,
Telugu


text:
ড০ হাজারিকাগী অমত্তা ঙাইরবা মচানুপা শ্রী তেজ হাজারিকা অমসুং মমৌনুপী শ্রীমতি কল্পনা আজমীর ঙসি নুংথিল নিউ য়োর্কতগী গৌহাটিদা থুংলখ্রে। ড০ ভুপেন হাজারীকাগী লোয়নবী প্রিয়ম্বদা পাটেলদি মশা ঙমদবনা মরম ওইরদুনা লাকপা ঙমদ্রে হায়না ঙসি থুংলখিবা মচানুপা তেজ হাজারিকানা ফোঙদোকখ্রে। হৌজিক কানাদাগী হোসপিতাল অমদা লায়েংদুনা লৈরিবী ড০ হাজারিকাগী লোয়নবী গুজরাটি নিঙোল অসি মহাক্কা লৌন লৈনরবা চহী তরা মতুংদা খাইনখিবনি।
পনবা য়াই, মশাগী চহী ৮৬ শুরবা মতম চুপ্পদা নেপালি টুপি য়াম্না পামজনা উপ্পা ড০ ভুপেন হাজারিকা হৌখিবা থাংজা নুমিৎতা কোকিলাবেন ধুরিভাই অম্বানি হোসপিতাল এন্দ মেদিকেল রিসার্স ইন্সটিটিউট মুম্বাইগী হোসপিতাল অমদা মশাগী অনাবা অমনা মরম ওইরদুনা পুন্সিগী অরোইবা য়াহিপ তানখি।
মুম্বাইদগী মহাক্কী অশিবা হকচাং থোইদোকপা প্লেন অমদা বরঝার প্লেন তাফমদা পুরকখি। মহাকপু দর্শন তৌনবা লম্বী মপান্দা লেপ্তুনা লৈরম্বা মীওইশিংনা দর্শন তৌনবা হোৎনবদা অপনবা থোকপদগী বরঝারদগী মহাক্কী নিজারাপারদা লৈবা ময়ুম তম্না লাকপদা কিলোমিটার ৩০ শাংবা লম্বী অদু য়ৌবদা পুং ৮ চংখি হায়রি।
এয়ার কন্দিসনগী ওইবা মীংশেলতনা কোয়শিল্লবা কায় অমদা ড০ হাজারিকাগী অশিবা হকচাংবু মীয়ামনা দর্শন তৌজবা ফংজনবগী দমক ঙসি নুংথিল গৌহাটিগী জজ্ ফিল্দদা ঙাকশেন্দুনা থমখি।
ড০ হাজারিকাগী মথৌ মঙম পাঙথোকফম অদু তুংলমচৎতা মীয়ামনা সমাধি অমা ওইনা নিংশিংদুনা লৈহৌনবগী মতাংদা মথৌ মঙম পাঙথোকফম মফমগী মতাংদা চয়েৎনবা কয়ামরুম থোকখি। মমাং থাবদা ব্রহ্মপুত্র তুরেল তোরবানদা পোলোয়বগী ৱাফম লৈরম্বদু কায়নথংদা গৌহাটি ইউনিভারসিগী কেম্পাসতা পোৎলোইবগী থৌরম পাঙথোকপদা য়ানখি।
মহাক্কী হয়েং পোলোয়বগী থৌরম অসি চন্দনতনা পাঙথোক্কনি হায়রি। মসিদা চংগদবা চন্দন পুম্বা গৌহাটি ইউনিভারসিটিগী বোটানি দিপার্টমেন্টকী লৈরিবা চন্দন পাম্বী অচংবমখৈ শিজিন্নগনিসু হায়রি।
ড০ ভূপেন হাজারিকা ইং ১৯২৬ সেপ্তেম্বর তাং ৮দা তিনসুকিয়াগী সদিয়াদা পোকখি। নীলকান্ত হাজারিকা অমসুং শান্তি হাজারিকাগী মচানুপানি।
১৯৪২ দা কতন কোলেজতগী ইন্টরমেদিয়েত লোয়শিনখ্রবা মতুংদা বনারস হিন্দু ইউনিভারসিটিদগী ১৯৪৪ দা বিএ পাস তৌখি। অমসুং ১৯৪৬ তা পোলিটিকেল সাইন্সতা এম এ পাস তৌখি।
১৯৭৭ তা পদ্মশ্রী, ১৯৯৩ দা দাদা সাহেব ফালকে,
২০০১ দা পদ্মভুষণ পিখি।
১৯৬৭ তগী ১৯৭২ ফাওবা আসাম বিধান সভাগী সদস্যসু ওইরম্মী।
শক্নাইরবা অসিনা লৈখিদবগা মরী লৈননা আসাম সরকারনা রাজ্য অসিগী সরকার অমদি লনাই, লোইশং অমসুং প্রতিস্থানশিং, স্কুল, কোলেজশিং ঙসি ছুটি লাউথোকখি। অদুবু গৌহাটি সহরগী ওইনদি হয়েং পুং ১২ ফাওবা ছুটি ওইরগনি হায়না লাউথোকখ্রে।
হরিদ্বারগী গ্যাত্রি সংঘদা লাইখুরুম্বা লাকপা ভক্তশিং মখোয় মশেল নেৎশিন্নবগী থৌদোকতা ঙসি অয়ুক ৬ শিরে অদুগা ১০ হেন্না অশোক অপন নংলে। ঙরাংদগী হৌখিবা গুরু পণ্ডিত শ্রীরাম সর্মাগী চহীচা ফারকপগী ওইবা মীওই লিশিং ১০ হেন্না তিনখিবা থৌরম অদু নভেম্বর ১১ ফাওবা চৎথগদবনি হায়রি। নেৎশিন্নবগী থৌদোক অদু ঙসি অয়ুক যজ্ঞগী থৌরম অমদা শরুক য়ানবা মহৈ মহৈ চেনশিন্নবদা থোকখিবনি। (লক্ষীপুরওনলাইন)


text:
প্রধানমন্ত্রীগী লোইশঙ
কোরোনাগী মায়োক্তা অনিশুবা অচৌবা লান্থেংনবগীদমক ‘তিকা উৎসব’ হৌখ্রে: পি.এম.
‘মাইক্রো কন্তেমেন্ত জোন’ শেম্বদা সমাজ অমসুং মীয়াম্না লুচিংগদবনি: পি.এম.
ঐখোয়না ভেক্সিন অসি অমাং-অতা শুকথোক-থোক্তনবা মাইকৈরোমদা চংশিনগদবনি: পি.এম.
‘তিকা উৎসব’কীদমক মীওই অমগী ওইনা, সমাজগী ওইনা অমসুং এদমিনিস্ত্রেসনগী থাক্তা পান্দম শেম্বিয়ু অমসুং মসিবু মায় পাক্নবা হোৎনবিয়ু: পি.এম.
Posted On:
11 APR 2021 10:44AM by PIB Imphal
প্রধান মন্ত্রী শ্রী নরেন্দ্র মোদীনা কোরোনাগী অনিশুবা অচৌবা লান্থেংনবগীদমক ‘তিকা উৎসব’, ভেক্সিনেসন ফেস্তিবেল লাওথোকখ্রে অমসুং সমাজগী ওইবা লু-নানবা লোয়ননা ইশাগী ওইনা লু-নানবা অসিদা অখন্নবা মিয়েং থমদুনা মরুওইবা পীখ্রে। উৎসব অসি ঙসি মহাত্মা জ্যোতিবা ফুলেগী মপোক কুমওন্দা হৌদোকখি অমসুং হায়রিবা অসি বাবাসাহেব অম্বেদকরগী মপোক কুমওন লাক্লিবা এপ্রিলগী ১৪ ফাওবা চৎথগনি।
থৌরম অসিগী পাওজেল অমদা, প্রধান মন্ত্রীনা দ্রাইব অসিগী তৌগদবা মরি হায়রি। অহানবদা, মীপুম খুদিং-ভেক্সিন কাপ্পা, মসিনা হায়বদি কনাগুম্বা অমনা মথন্তা চৎতুনা খুদম ওইনা লাইরিক হৈতবা অমসুং অহল ওইরবা মীওইশিং মতেং পীবিগদবনি।
অনিশুবদা, মীপুম খুদিং-ত্রীত তৌবা। মসিদা য়াওরিবা অসি কনাগুম্বা অমনা মথন্তা চৎতুনা মসিগী মরমদা খঙদবশিং কোরোনা ত্রীতমেন্ত পীবা।
অহুমশুবদা, মীপুম খুদিং-অমা কনবা, হায়বদি ঐহাক ইশানা মাস্ক উপকনি অমসুং ইশাবু অমসুং অতোপ্পবু ঙাকথোকচগনি।
অরোইবদা, সমাজ অমসুং মীয়াম্না ‘মাইক্রো কন্তেমেন্ত জোন’ শেম্বদা লুচিংগদবনি। কনাগুম্বা অমা পোজিতিব ওইবদা ইমুংগী মীওই অমসুং কাংলুপকী ওইবা মীওইশিংনা ‘মাইক্রো কন্তেমেন্ত জোন’ শেমগদবনি। ‘মাইক্রো কন্তেমেন্ত জোন’ শেম্বা অসিনা ইন্দিয়াগুম্বা মী য়াম্না কুংনা তাবা মফমশিং অসিদা কোরোনা অসি লান্থেংনবা য়াম্না মরু ওইবা মচাক অমনি।
প্রধান মন্ত্রীনা তেস্তিং অমসুং মীয়ামদা খঙহনবা অসিগী তঙাইফদবা অসি য়াম্না মরু ওইনা হায়রি। মহাক্না হায়রি মদুদি কাপ্পা য়ারবা মীওই খুদিংমক ভেক্সিন অসি কাপকদবনি। হায়রিবা অসি সমাজ অমসুং এদমিনিস্ত্রেসন অনিমক চপ মান্ননা হোৎনগদবনি হায়না মহাক্না হায়খি।
ভেক্সিন অসিগী অমাং-অতা শুকথোক-থোক্তনবা প্রধান মন্ত্রীনা তকশিনখি। প্রধান মন্ত্রীনা হায় মদুদি য়ারিবমখৈ ভেক্সিনেসন শিজিন্নবা অসিনা ঐখোয়গী চাং হেনগৎকনি। প্রধান মন্ত্রীনা হায় মদুদি ঐখোয়গী মায় পাকপা অসি ‘মাইক্রো কন্তেমেন্ত জোন’ অসি মীয়ামদা খঙহনবা, মরম লৈতনা মপাল থোক্তবা, অয়াবশিং ভেক্সিনেসন কাপ্পা অমসুং ঐখোয়না কোবিদকী মওং অসি খঙনা মাস্ক উপ্পা অমসুং অতৈ প্রোতোকোল ঙাকপা অসিনি।
প্রধান মন্ত্রীনা ‘তিকা উৎসব’কীদমক মীওই অমগী ওইনা, সমাজগী ওইনা অমসুং এদমিনিস্ত্রেসনগী থাক্তা পান্দম থম্নবা অমসুং মখোয়বু মতম চানা ফংনবা হায়রি। মীয়াম্না শরুক য়াবা অসি মহাক্কী আসানি হায়না ফোংদোকখি। মীয়ামদা খঙহনবা অমসুং ইশানা খঙনা থৌদাং লৌবা অসিনা কোরোনা অসি অমুক হন্না লাকশিনবা ঙমগনি।
দাৱাই ভী, কাদাই ভী – হায়রিবা অসি নিংশিংদুনা মহাক্না লোইশিনখি।
टीका उत्सव पर देशवासियों से आग्रह। pic.twitter.com/GvGV3OCnP7
— PMO India (@PMOIndia) April 11, 2021
***
(Release ID: 1711015)
Visitor Counter : 121
Read this release in:
Odia
,
English
,
Hindi
,
Marathi
,
Gujarati
,
Tamil
,
Kannada
,
Urdu
,
Bengali
,
Assamese
,
Punjabi
,
Telugu
,
Malayalam


text:
য়ুমলৈ-কৈরৈ মন্ত্রালয়
সর্ভিলেন্স, কন্তেনমেন্ত অমসুং চেকশিন থৌরাংগীদমক এম.ঐচ.এ. গাইদলাইনশিং
কন্তামেন্ত জোনশিংগী মপানদা থবক থৌরম পুম্নমক পাংথোকপা য়াহনখ্রে
তোঙান তোঙানবা এক্তিবিতীশিংদা কন্তেনমেন্ত মীজরশিং অমসুং এস.ও.পি.শিং য়াম্না চেকশিন্না চৎন্নবা অমসুং কোবিদ- কা চান্নবা শাজৎশিং তৌহন্নবা রাজ্যশিং/য়ু.তি.শিংনা খঙহনখ্রে
Posted On:
27 JAN 2021 6:11PM by PIB Imphal
- হোম এফিয়র্স মন্ত্রালয়না(এম.ঐচ.এ.) ঙসি সর্ভিলেন্স, কন্তেনমেন্ত অমসুং চেকশিন থৌরাংশিংগীদমক গাইদলাইনশিং য়াওবা ওদর অমা পুথোকখ্রে অমসুং মসি ২০২১গী ফেব্রুৱারী ১দগী ২০২১গী ফেব্রুৱারী ২৮ ফাওবা চৎনরগনি৷
- হৌখিবা থা মরি অসিদা লৈবাক অসিদা কোবিদ-১৯গী এক্তিব কেস মশিং তপ্না তপ্না তারকপা ঙমখ্রবা সবস্তেন্সিয়েল গেনশিং অদু পুনশিনবা অসিনা গাইদলাইনশিং অসিগী খ্বাইদগী মরু ওইবা পান্দম ওইরি৷ মরম অদুনা লাইনা-লাইচৎ অসিদগী মপুং ফানা লান্থেংনবা ঙম্নবা এম.ঐচ.এ. অমসুং হকশেল অমসুং য়াইফ য়ুম্বাল মন্ত্রালয়না (এম.ও.ঐচ.এফ.দবল্যু.) ফোংলিবা গাইদলাইনশিং/এস.ও.পি.শিং অসি য়াম্না চেকশিন্না ইনবা তঙাই ফদে৷
সর্ভিলেন্স অমসুং কন্তেনমেন্ত
- হায়রিবা হিরম অসিদা তঙাই ফদ্রবদি কন্তেনমেন্ত জোনশিং হকশেল অমসুং য়াইফ য়ুম্বাল মন্ত্রালয় (এম.ও.ঐচ.এফ.দবল্যু.) অসিনা ফোংলিবা গাইদলাইনশিং অসি ইন্দুনা দিস্ত্রিক ওথোরিতীশিংনা মাইক্রো লেভেলদা তোখায়না চেকশিন্না খায়দোক্তুনা থমগদবনি৷ দিমার্কেসন কন্তেনমেন্ত জোনশিংগী মনুংদা এম.ও.ঐচ.এফ.দবল্যু.না ফোংলিবা কন্তেনমেন্ত মিজরশিং অদু চেকশিন্না ইগদবনি৷
- হায়রিবা কন্তেনমেন্ত মিজরশিং অসি চেকশিন্না চৎনহনবদা লোকেল দিস্ত্রিক, পুলিস অমসুং মুনিসিপাল ওথোরিতীশিং অসিনা থৌদাং লৌরগনি অমসুং হায়রিবা হিরম অসিদা রাজ্য/য়ু.তি.শিং অসিনা ওফিসরশিং অসিগী একাউন্তেবিলিতী অদু লৈহল্লগনি৷
কোবিদকা চান্নবা শাজৎশিং
- কোবিদ-১৯গী চান্নবা শাজৎশিং চৎনবা অমসুং ফেস মাক্স শিজিন্ননবা, হেন্দ হাইজিন অমসুং সোসিয়েল দিস্তেন্সিং ঙাক্নবা তঙাই ফদবা খোংথাংশিং রাজ্য/য়ু.তি. সরকারশিং অসিনা লৌখৎলগনি৷
- কোবিদ-১৯ এপ্রোপ্রিয়েত বিহেবিয়র অসি তৌন্নবা লৈবাক অসি শিনবা থুংনা কোবিদ-১৯ মেনেজমেন্তগীদমক নেস্নেল দাইরেক্তিবশিং মখাতানা ইল্লগনি৷
এস.ও.পি.শিং অসিদা য়াওরিবা চৎনা পথাপশিং
- মখাগী অসিদা নত্তনা কন্তেনমেন্ত জোনশিংগী মপান্দা লৈরিবা মফমশিংদা পাংথোক্লিবা থবক থৌরম পুম্নমক অখন্নবা অথিংবা খরা অসিগা লোইননা পাংথোকপা য়াহল্লে:
- অফুনবা হোলশিং অমসুং অহাংবা মফমশিংদা মীওই ২০০ য়ৌনা তিন্দুনা চাদা ৫০ ফমদুনা সোসিয়েল/রিলিজিয়র্স/স্পোর্তস/ এন্তরতেনমেন্ত/এদজুকেস্নেল/কল্চরেল/রিলিজিয়র্য় গেদরিং পাংথোকপা য়ারে৷ হৌজিক্তি অসিগুম্বা মী পুনবগী থৌরমশিং অসি মরী লৈনবা রাজ্য/য়ু.তি.গী এস.ও.পি. ইন্দুনা পাংথোকপা য়ারগনি৷
- সিনেমা হোলশিং অমসুং থ্রেতরশিং সিতিং কেপাসিগী অদুগী চাদা ৫০ ফমহন্দুনা কাপ্পা য়াবগী অয়াবা মাংজৌননা পীখ্রে৷ হৌজিক্তি মখোয়শিং অসি সিতিং কেপাসিতী হেন্না লৈহন্দুনা কাপ্পা য়াহল্লগনি অমসুং মসিগীদমক এম.ঐচ.এ.গা তান্নরগা ইনফোর্মেসন অমসুং ব্রোদকাস্তিং মন্ত্রালয়না শেমদোক্লবা এস.ও.পি. অমা ফোংলগনি৷
- স্পোর্ত শান্নবা মীওইশিং অসিগীদমক স্বিমিং পুলশিং শিজিন্নবা মাংজৌননা যাহনখ্রে৷ হৌজিক্তি স্বিমিং পুলশিং অসি ময়াম পুম্নমক্না শিজিন্নবা য়াহল্লগনি অমসুং মসিগীদমক এম.ঐচ.এ.গা তান্নরগা য়ুথ এফিয়র্স অমসুং স্পোর্তস মন্ত্রালয়না শেমদোক্লবা এস.ও.পি.অমা ফোংলগনি৷
- ব্যুজিনেস তু ব্যুজিনেস(বি২বি) এগজিবিসন হোলশিং মাংজৌননা হাংদোকপা য়াহনখ্রে৷ হৌজিক্তি এগজিবিসন হোল মখল পুম্নমক হাংদোকপা য়াহল্লগনি অমসুং মসিগীদমক এম.ঐচ.এ.গা তান্নরগা কম্মর্স মন্ত্রালয়না শেমদোক্লবা এস.ও.পি. অমা ফোংলগনি৷
- পেসেঞ্জরশিং অসিগী ইন্তরনেস্নেল এয়র ত্রাভেল হাংদোক্ননবগীদমক ফিভম অসিগী মতুং ইন্না হোম এফিয়র্স মন্ত্রালয়(এম.ঐচ.এ.)গা তান্নরবা মতুংদা সিভিল এভিয়েসন মন্ত্রালয়(এম.ও.সি.এ.)না ৱারেপ অমা লৌরগনি৷
- তোঙান তোঙানবা থবকশিং অসিগীদমক মতম মতমগী মতুং ইন্না এস.ও.পি.শিং ফোংলগনি৷ হায়রিবশিং অসিগী মতুং চল্লিবশিং অদুদি: পেসেঞ্জর ত্রেনশিং শিজিন্নদুনা চত্থোক চশিন তৌবা; মেত্রো ত্রেনশিং; স্কুলশিং; হাইয়র এদজুকেস্নেল ইন্সতিত্যুসনশিং; হোতেলশিং অমসুং রেস্তুরেন্তশিং; শোপ্পিং মোলশিং, মল্তিপ্লেক্সশিং অমসুং এন্তর্তেনমেন্ত পার্কশিং; য়োগ সেন্তরশিং অমসুং জিমনাসিয়মশিং অসিনচিংবনি৷ হায়রিবা এস.ও.পি.শিং অসি মসিবু য়েংশিল্লিবা মরী লৈনবা ওথোরিতীশিং অসিনা চেকশিন্না চৎনহনগদবনি৷
লোকেল রেস্ত্রিক্সনশিং
- য়ুমলোন্নবা লৈবাকশিংগা লৈনরিবা ত্রেতিশিংগী মখাদা ক্রোস লেন্দ-বোর্দর ত্রেদ য়াওনা করবার তৌরিবা মীওইশিং অমসুং পোৎ-চৈশিং য়াওনা ইন্তর-স্তেত অমসুং ইন্ত্রা-স্তেত চত্থোক-চশিন তৌবদা অথিংবা অমতা লৈররোই৷ অসিগুম্বা চত্থোক-চশিন তৌবা অসিগীদমক তোখায়বা পর্মিসন/এপ্রুভেল/ই-পর্মিত দরকার লৈররোই৷
কা হেন্না শোকপা য়াবা মীওইশিংগীদমক ঙাকপী শেনবিবা
- কা হেন্না শোকহল্লকপা য়ানা লৈরিবা মীওইশিং হায়বদি চহী ৬৫ হেল্লবা মীওইশিং, কো-মোর্বিদিতীশিং লৈরিবা মীওইশিং, মীরোনবী নুপীশিং অমসুং চহী ১০গী মখাদা লৈরিবা অঙাংশিং তঙাই ফদবা মরম অমসুং হকশেলগী ওইবা মরম নত্তনা য়ুম-য়ুমদা মপান থোক্তনা লৈনবা খঙহনখ্রে৷
আরোগ্য সেতু শিজিন্নবা
- আরোগ্য সেতু মোবাইল এপ্লিকেসন শিজিন্নবা অসি লেপ্পা লৈতনা মখাতানা পুক্নিং থৌগৎকদবনি৷
*****
(Release ID: 1692968)
Visitor Counter : 96